ion drăguşanul 


Enigme 
ale artei feudale 
moldoveneşti 


Cluj-Napoca, 2024 


Fig. 249. MirSaţi, 


Balş, G., Bisericile lui Ştefan cel Mare, 
în Buletinul Comisiunii Monumentelor Istorice, 
Anul XVIII, no. 43-46, 1925, Bucureşti 1926, p. 133 


Arte feudale moldoveneşti? 


Mândria noastră patriotică, ţâşnită din faima cetă- 
ilor, mănăstirilor şi bisericilor vechi, aflate pe teritoriul 
patriei şi ctitorite de vrednici voievozi ai vremurilor de 
mult apuse, uneori şi strălucitoare, înseamnă, în acele vre- 
muri ale ctitoririi lor, investiţii financiare şi sufleteşti ale 

voievozilor, dar nu şi creaţii moldovenești, nici ca arhi- 
tectură, nici ca pictură, meşterii fiind aduşi din Polonia, 
din Transilvania, mai ales din Bistriţa şi Braşov, iar zu- 
gravii, din Pocuția şi din Galiţia, deci din sudul Poloniei, 
dar şi de prin Rusia — mai ales în perioada lui Vasile Lu- 
pu, şi de prin tot felul de provincii ale imperiului turcesc, 
pentru că pictura bisericească avea nevoie de respectarea 
unor anumite standarde dogmatice, pe care polonii sau 
saşii catolici nu aveau de unde să le cunoască. 


Ruinele cetăţii genoveze Enisala, din Dobrogea 


Cât priveşte meşterii care au durat cetăţi, aceştia 
au fost inițial genovezi, iar similitudinea dintre cetatea 
genoveză de la Enisala (Dobrogea) şi cetatea lui Petru 
Muşat din Suceava, cea extinsă ulterior de Ştefan cel Ma- 
re şi Sfânt al Moldovei, este mai mult decât convingă- 
toare ca argument. Ştefan cel Mare avea să aducă meşteri 
zidari şi pietrari din Polonia, dar şi arhitecţi de prin impe- 

riul turcesc, în memoria vremurilor rămânând, mai curând 
ca argument şi nu numai, „arhitectul Ioan Privana, care a 
zidit, la 1482, biserica Sf. Nicolae din cetatea Chiliei”!. 
Toţi aceşti meşteri erau folosiţi, contra unor consistente 
plăţi suplimentare, şi la construcția sau înfrumusețarea de 
biserici, precum au făcut-o mărturisiţii „zidar, lohannes 
Murator, care veni de la Lemberg”, cioplitorul pietrar, 
Maistor lanoş, care a săpat frumoasele inscripţii de pe 
mormintele domnești de la Rădăuţi”, ca să nu mai vorbim 
de „Gheorghe zugraful din părțile Tricalei“, înmormântat 
în biserica domnească a lui Ştefan cel Mare din Hârlău... 
Gheorghe zugraful, ca meşter de calitate superioară, se 
bucura de cinste deosebită, căci pare a fi avut chiar rang 
de boierie (stolnic), dacă cumva întregirea lecturii din 
inscripţie e sigură”. 


Nu se mai spun şi nu se mai ştiu şi alte lucruri 
despre acest Gheorghe Zugrav „din părțile Tricalei”, care, 
ca şi Ştefan Zugraf, cel adus din Polonia de Alexandru cel 
Bun, se împământenise, împreună cu toată echipa lui de 
zugravi, urmaşii acestora fiind, pe bună dreptate, zugravi 
moldoveni. Să fi existat şi pentru zugravul-sfetnic al lui 
Ştefan cel Mare, Gheorghe stolnic, un antecesor care se 
stabilise în Moldova, încă din vremea lui Alexandru cel 
Bun? Categoric da, iar argumentele, pe care le-a ignorat 


! Apud N. Iorga, Basarabia noastră, Vălenii de Munte 1912, p. 26 

? La 1479.— N. Iorga, Relaţiile comerciale ale Țărilor noastre cu 
Lembergul, Bucureşti 1900, p. 13. 

5 B. Kozak, Die Inschriften aus der Bukowina, Wien 1903, p. 102 

1 Lăpedatu, Alex., Cercetări istorice cu privire la meşterii bisericilor 
moldovene / din sec. XVI, în Buletinul Comisiunii Monumentelor 
Istorice, anul V, fasc. 17, ianuarie-martie 1912, pp. 23-29 


chiar şi Nicolae Iorga, deşi cunoştea ca nimeni altul isto- 
ria fiecărui sătuleţ din Moldova (şi nu numai), constau în 
proprietate şi în dreptul de preemţiune (moştenirea sau 
vânzarea către neamul cel mai apropiat). 


Alexandru cel Bun izbutise să împământenească 
câţiva zugravi, aduşi din sudul ortodox al Poloniei, zu- 
gravi care, pentru credincioasă slujbă, au fost împroprie- 
tăriți cu sate domneşti din ocolul târgului Huşi şi din oco- 
lul domnesc al târgului laşi, urmaşii acestora devenind 
boiernaşi, popi, după cum se formula în limbajul acelor 
vremuri, diaconi şi/sau zugravi. 


Primii zugravi aduşi de Alexandru cel Bun au fost 
frații Nichita şi Dobre, pe care voievodul îi împroprietă- 
rea, în 20 decembrie 1414, cu „două sate pe Drăsliviţa, 
anume Crainiceştii (azi, inclus în Huşi), şi alt sat, anume 
Leucuşeşti (inclus în Huşi)... lar ei ne vor zugrăvi, 
pentru aceste două sate, două biserici, una din Târgul de 
Jos, şi alta, care va fi voia noastră, afară de bisericile de la 
Rădăuţi, sau o casă sau un pridvor”%. 


Uricul acesta comunică viitorimii numele zugravi- 
lor care au pictat biserica Bogdania din Rădăuţi (alta nu 
exista), biserica din Roman şi alte două biserici. Proprie- 
tari de sate care vor forma, foarte curând, târgul Huşi, 
frații Nichita şi Dobre deja devin mici boieri ai Moldovei, 
iar urmaşii lor, măcar răzeşi, proprietari ai celei mai mari 
părți din Huşi. 


5 AŞSP, Documenta Romaniae Historica / A. Moldova, vol. 1, 
Bucureşti 1975, doc. 39, pp. 55-57 


Urmaşii fraţilor Nichita şi Dobre sunt confirmaţi 
de două ispisoace de vânzare şi de întărire, primul din 23 
ianuarie 1495, prin care fraţii Leao şi Petru cumpăraseră, 
40 zloți tătăreşti, de la Nastea, nepoata lui Mihail Buză, şi 
de la nepoata ei Mărina, fiica lui Husul, „o bucată de 
pământ pe Sărata, partea ce este din lalan şi ce este pe din 
jos de târgul Huşii, ce este pe Dristaveţ”*, al doilea din 23 
ianuarie 1534. 


Cu siguranţă, din acest neam de pictori bisericeşti 
deja moldoveni făcea parte şi pictorul lui Petru Rareş, 
„Ioma Zugraful lui Petru Vodă Rareş, care, într-o măr- 
turie dată Bistriţenilor, la 6 mai 1541, îşi zice „Thomas 
Zograph de Chochavia, spectabilis et magnifici domini 
moldaviensis, Petri Wayvode, familiaris”5. Era deci cur- 


tean al Domnului, trăind pe lângă dânsul la Suceava”. 


Despre aceşti doi zugravi, care, practic, întemeiau 
o familie de pictori bisericeşti, aflase imprecis şi Nicolae 
Iorga, care mărturisea că răposatul lui prieten „loan Bog- 
dan spunea, cândva, că ar fi găsit un document care arată 
trimeterea, din Polonia, a unui zugrav pentru Alexandru 
cel Bun. Documentul nu a fost tipărit”!0, decât mult mai 


$ AŞSP, Documenta Romaniae Historica / A. Moldova, vol. Il, 
Bucureşti 1980, doc. 173, pp. 316, 317 

7 Ghibănescu, Gh., Surete şi izvoade / Documente slavo-române, Vol. 
I, laşi 1906, pp.79, 80 

5 Iorga, Documente Hurmuzaki, XV, p. 400. 

” Lăpedatu, Alex., Cercetări istorice cu privire la meşterii bisericilor 
moldovene / din sec. XVI, în Buletinul Comisiunii Monumentelor 
Istorice, anul V, fasc. 17, ianuarie-martie 1912, pp. 23-29 

10 Iorga, N., Vechea artă religioasă la Români, Editura Episcopiei 
Hotinului 1934, p. 98 


târziu. În aceste condiţii, Iorga considera că primul zu- 
grav adus din Polonia de Alexandru cel Bun ar fi fost Şte- 
fan Zugrav, împroprietărit cu patru sate, în părțile Iaşilor, 
zugrav care rămâne în Moldova şi cu ucenicii lui, înteme- 
ind şi un sat, deja înglobat în celelalte sate ale lui, care se 
numea Zugravi. 


Uricul lui Ştefan Zugrav, datează din 30 ianuarie 
1425, când Alexandru cel Bun întăreşte lui Ştefan Zugrav 
(Zugraf, în uric), care „ne-a slujit cu dreaptă şi credin- 
cioasă slujbă... patru sate pe Miletin, anume Berchişeşti 
(lângă Şipote, laşi) şi Eremieşti şi Popeşti (lângă Şipote, 
Iaşi) şi unde este jude Paşco. Aceasta să-i fie uric, cu tot 
venitul, în veci, neclintit, şi copiilor lui, şi nepoților lui, şi 
strănepoților lui. lar dacă nu va avea copii, aceasta să fie 
fraților lui, şi copiilor lor, şi nepoților lor şi strănepoţilor 
lor, după moartea lui”!!. 


Nu există mărturie asupra unor urmaşi direcţi ai 
lui Ştefan Zugrav, dar satele lui sunt moştenite şi/sau vân- 
dute de nepoţii şi strănepoţii lui, unul dintre aceştia fiind, 
în baza lui „jure vicinitas” (dreptul de preemţiune), chiar 
Luca Arbure, proprietarul moşiilor şi curților boiereşti de 
la Solca Mică (Arbore) şi de la Şipotete Iaşilor, satul lui 
Ştefan Zugrav, unde construieşte câte o biserică, la Şipote 
ceva mai mică, astăzi fără urme de pictură interioară şi 
exterioară, datorită deselor şi brutalelor intervenţii cons- 
tructive. 


!! AŞSP, Documenta Romaniae Historica / A. Moldova, vol. L, 
Bucureşti 1975, doc. 60, pp. 86, 87 


Au fost sau nu urmaşii-ucenici din Zugravi şi din 
Şipote ai lui Ştefan Zugraf autorii picturii inițiale, care 
include tabloul votiv de la Arbore, sau pictura datează 
abia din 1541, când „Dragosin zugravul, fiu popii din Ia- 
ŞI”, care, care a semnat pictura exterioară, pe care o făcu- 
se sau refăcuse, la comanda Anei Plăxoaie, fata lui Luca 
Arbure, fiind „plătit 29 zloți, în anul 7049 (154192. 


Fig. 250. Biserica Arbora Ctitoriile lui Luca Arbure Biserica din Şipotele 


Cercetătorii istoriei artei susțin că Dragosin zugra- 
vul ar fi fost, după Sorin Ullea!5, Dragoş Coman, autorul 
susținând că, pe baza cercetărilor sale, a „găsit numele a 
opt pictori moldoveni: Gavril ieromonahul la Bălineşti, 
Toma zugravul de curte al lui Petru Rareş, la Homor, 
Dragoş Coman la Arbure, „popa Crăciun şi Mătieş şi 
popa Ignat şi Gligorie, la Dragomirna, şi ultimul pictor 
Ştefan de la Densuş”. Numele lui Dragosin, Dragoşin, 
Dragoş se explică prin aceea că tatăl acestuia era Coman, 
deci „exteriorul bisericii Arbure a fost pictat în 1541, de o 


12 Dan, Dimitrie, Ctitoria hatmanului Luca Arbure, în Buletinul 
Comisiunii Monumentelor Istorice, An. 19, ianuarie-martie 1926, p. 
46 

'5 Ullea, Sorin, Încheierea cronologiei picturii moldoveneşti / 
secolele XV-XVI / cu Datarea ansamblurilor de la Părhăuţi şi 
Arbure, Ed. Muşatinia, Roman 2012, p. 10 


echipă condusă de Dragoşin, sau Dragoş, „fiul popii 


Coman din lași”!“. 


Zapise sau urice sau măcar inscripții pe cărţi reli- 
gioase, care să confirme un popă din laşi (unde exista 
doar ctitoria lui Ştefan cel Mare, biserica Sf. Nicolae, 
care se numea Coman, care ar fi avut un fiu, numit Dra- 
go0ş, nu există, cum nu există dovezi că Dragosin sau 
Dragoşin, în ciuda semnăturii de pe peretele exterior al 
bisericii, ar fi fost autorul şi nu înnoitorul frescelor de la 
Arbore. Dar e posibil ca Dragosin să fi fost un nepot sau 
strănepot de-al lui Ştefan Zugrav, fiu al unui popă din 
satele lor de lângă Şipote, în care biserica lui Arbure nu 
prezintă urme de frescă, dar asta nu înseamnă că nu le-ar 
fi avut cândva, din moment ce, după cum scria Miron 
Barnovschi, în uricul de danie al Uspeniei din Iaşi, în 12 
decembrie 1627, „satul Șipotele, care a fost mai înainte al 
lui Arbure, care s-a ridicat asupra domului său şi a fost 
ucis şi i s-a luat satul pentru hiclenie... de atunci a tot 
umblat satul din mână în mână, până când l-am dobândit 
şi l-am câştigat domnia mea, cu slujba, când n-am fost 
nici boier, nici ca domn, pentru că m-au miluit cu el dom- 
nii dinaintea noastră, pentru că le-am slujit; iar apoi, când 
a fost în zilele lui Radul voievod, am dat domniei sale 
300 de galbeni ungureşti pentru acest sat şi n-am lăsat să 
cadă în mâna altor oameni străini, cum a fost mai înain- 
te”I5, 


14 Năstase, Dumitru, De Potestate / Semne şi expresii ale puterii în 
Evul Mediu românesc, Historica, Editura Universităţii „Alexandru 
Ioan Cuza” Iaşi, 2007, p. 108 

15 AŞSP, Documenta Romaniae istorica / A. Moldova, vol. XIX, 
Bucureşti 1969, doc. 270, pp. 359-364 


Fig, 279. Biserica din Şizote (laşi) 


Balş, G., Bisericile lui Ştefan cel Mare, 
în Buletinul Comisiunii Monumentelor Istorice, 
Anul XVIII, no. 43-46, 1925, Bucureşti 1926, p. 182 


Din urice şi din ispisoace, se pot identifica urmaşii 
boieri ai lui Ştefan Zugrav, dar şi un urmaş zugrav şi 
boier pe lângă Ştefan cel Mare, care avea să fie îngropat 
la biserica din Hârlău. Un prim urmaş ar fi Mihail logo- 
făt, care, în 18 februarie 1445, primeşte uric şi pentru „sa- 
tele, pe Miletin, mai jos de Şipote, de la plopi în jos, 
unde au fost satele lui Ştefan Zugraf: unde este Hodor 
Burcic, şi, mai jos de Burcic, unde a fost Berchiş, şi, mai 
sus, în dreptul morii, unde a fost Eremia, şi unde a fost 
moara lui Ştefan Zugraf, să-şi aşeze moară, şi seliştea lui 
Iuga Păturnicherul, şi cu Stejereii, şi iazul pe Jejioara 

Seacă şi oricât va putea să-şi întemeieze în acest hotar, de 
la plopi în jos, iar el să-şi întemeieze”!€. 


4. Arbore. — L'dglise. 


Urmaşii pictori, în schimb, nici de pe fresce nu pot 
fi aflaţi, pentru că operele lor murale nu erau semnate cu 
un nume, ci cu un simbol discret, un fel de emblemă de 
meşter. Şi, chiar dacă suntem obligaţi să ţinem cont de 
sfatul lui Nicolae Iorga, de a nu întocmi cronologii în ba- 
za unor comparații stilistice!”, trebuie totuşi să pornim de 
la realitatea identităţii arhitectonice ale ultimelor ctitorii 


14 AŞSP, Documenta Romaniae Historica / A. Moldova, vol. I, 
Bucureşti 1975, doc. 252, pp. 355-357 

17 lorga, N., Vechea artă religioasă la Români, Editura Episcopiei 
Hotinului 1934, p. 5 

ale lui Ştefan cel Mare, biserica din Reuseni şi biserica 
mănăstirii Dobrovăț, cu ctitoriile lui Luca Arbure din 
Arbore şi din Şipote, şi ctitoria ginerelui său, Gavril Tro- 
tuşan, de la Părhăuțţi, toate înrudite, „din punct de vedere 
constructiv, atât cu biserica din Borzeşti, cât şi cu cea din 
Cotnar”!8. 


Cele patru biserici din urmă, durate în aceiaşi ani 
ai ultimilor 7-8 ani de viaţă ai lui Ştefan Voievod şi primii 
ani de domnie ai fiului său, Bogdan Vodă, au avut zidari 
bistrițeni, din echipele angajate de Ştefan cel Mare, de 
data asta prin intermediul marelui vistiernic şi vameş 
Trotuşan, ctitorul bisericii din Părhăuţi, care avea legături 
puternice cu Bistriţa, după cum rezultă dintr-o scrisoare, 
adresată „înţelepţilor şi chibzuiţilor prieteni, nouă iubiți”, 
din sfatul cetăţii, în 10 iulie 1510. Pictura bisericească in- 
terioară din cele patru biserici, unitară stilistic sau măcar 
înrudită, sugerează existenţa unei şcoli moldoveneşti de 
zugravi, coordonată de zugravul domnesc înnobilat, stol- 
nicul Gheorghe, formată din descendenţii fraților zugravi 
Nichita şi Dobre, la Huşi, şi din cei ai lui Ştefan Zugrav, 
în părțile Iaşilor, la Zugravi, Şipote şi chiar Hârlău, acolo 
unde, în biserică, se află mormântul zugravului domnesc. 


Formarea unei şcoli autohtone de zugrăvit biserici, 
în Moldova vremii lui Ştefan cel Mare, argumentată de 
unitatea frescelor de la Reuseni, Arbore, Părhăuţi şi bise- 
rica mănăstirii vasluiene Dobrovăț, este confirmată şi de 
demersurile lui Petru Rareş, pe lângă bistrițeni, prin care 
solicită echipe de zidari (pietrari), dar nu şi de zugravi. 


18 Jonescu, Grigore Arhitect, Istoria arhitecturii româneşti, Cartea 
Românească, Bucureşti 1937, pp. 289, 290 

lar faptul că unul dintre zidarii bistrițeni, cu care Petru 
Rareş, ba chiar şi urmaşii săi, până la Alexandru Lăpuş- 
neanu, are litigii comerciale, lon Zidarul (casa lui din 
Bistriţa, care încă există, se numeşte a lui Ion Pietrarul), 
„nu era ardelean, ci supus moldovean, din Suceava!%, 
refugiat la Bistriţa”, probează că Ştefan cel Mare încer- 
case şi o autohtonizare a meşteşugurilor construcțiilor, 
eşecul datorându-se nestatorniciei vremurilor, mai ales în 
timpul domniei fiului său Bogdan-Vlad al III-lea. Acest 
Ion Pictrariul sau Zidarul, „saşii îl chemau Hans Maurer, 
iar scrisorile latineşti îl numesc Iohannes Murator, Mura- 
rius, Cementarius şi Lapicida”?!, fusese adus de Ştefan 
cel Mare, înainte de anul 1482, din Lvov, fiind confirmat, 
drept „un zidar, lohannes Murator, care veni de la Lem- 
berg”?, odată cu „un cioplitor pietrar, Maistor lanoş, 
care a săpat frumoasele inscripții de pe mormintele dom- 
neşti de la Rădăuţi”i, şi un arhitect, loan Privana, care a 
zidit, la 1482, biserica Sf. Nicolae din cetatea Chiliei”?*, 
conform probelor administrate viitorimii de Alex. Lăpe- 
datu?5, în 1912. 


19 dem, ibidem, p. 455 

0 Lăpedatu, Alex., Cercetări istorice cu privire la meşterii 
bisericilor moldovene / din sec. XVI, în Buletinul Comisiunii 
Monumentelor Istorice, anul V, fasc. 17, ianuarie-martie 1912, pp. 
23-29 

”! Iorga, Documente Hurmuzaki, XV, pp. 447-8, 455, 495,497 şi 514. 
* La 1479.— N. Iorga, Relaţiile comerciale ale Țărilor noastre cu 
Lembergul, Bucureşti 1900, p. 13. 

% E. Kozak, Die Inschriften aus der Bukowina, Wien 1903, p. 102 
4 Apud N. Iorga, Basarabia noastră, Vălenii de Munte 1912, p. 26 
*5 Lăpedatu, Alex., Cercetări istorice cu privire la meşterii 
bisericilor moldovene / din sec. XVI, în Buletinul Comisiunii 
Monumentelor Istorice, anul V, fasc. 17, ianuarie-martie 1912, pp. 
23-29 

Biserica din Reuseni 


Fără nici o îndoială, pictura interioară de la Arbore 
şi Părhăuţi, de la Reuseni şi Dobrovăț, a fost făcută de 
ucenicii zugravului domnesc Gheorghe, măcar sub coor- 
donarea acestuia, iar ucenicii, ca şi stolnicul Gheorghe, 
descind din neamul legendarului Ştefan Zugrav, cel pe 
care Alexandru cel Bun îl înnobilase, dăruindu-i patru 
sate. Cu siguranţă că, în lucrările de detaliu, au contribuit 
şi ceilalți meşteri ai curţii domneşti din Suceava, inclusiv 
Ion Zidarul sau Pietrarul sau Murator, pe care îi consem- 
nează istoria. 


Meşterii aduşi de Petru Rareş de la Bistriţa, cu ga- 
rantarea dreptului de a se întoarce, după onorarea contrac- 
telor, au fost, împreună cu echipele lor, „Adrian, pentru 
care el intervine la Sfatul bistriţean, în 18 ianuarie 1536, 
cerând să 1 se facă dreptate împotriva lui Toma Pielarul, 
„comansor civitatis nostre bistriciensis”, care i-ar fi risipit 

o moştenire”... / Ion Zidarul, saşii îl chemau Hans 
Maurer, iar scrisorile latineşti îl numesc Iohannes Mura- 
tor, Murarius, Cementarius şi Lapicida”/. Acesta nu era 
însă ardelean, ci supus moldovean, din Suceava%, 
refugiat la Bistriţa... / cei trei meşteri, pe care Domnul îi 
cheamă, cu scrisoarea din 4 martie 1546, de la bistrițeni: 
Adrian, George şi Andrei, care primiseră bani de la 
magistrul Luca, fără a-şi fi împlinit, se vede, angajamen- 
tele”... / Luca, cu tovarăşii săi, la care se vor mai fi 
adaos zidarii ceruţi tot de la bistriteni de Iliaş Vodă, la 18 
februarie 1547"... / Toma Zugraful lui Petru Vodă Ra- 
reş, care, într-o mărturie dată Bistriţenilor, la 6 mai 1541, 
îşi zice „Ihomas Zograph de Chochavia, spectabilis et 
magnifici domini moldaviensis, Petri Wayvode, fami- 
liaris”5!. Era deci curtean al Domnului, trăind pe lângă 


dânsul la Suceava”*?. 


Trebuie, totuşi, precizat că zugravul domnesc al 
lui Petru Rareş, „Thomas Zograph de Chochavia”, era, de 
fapt, „Toma Zugrav de Suceava”, „Chochavia” fiind, în 
documentele latine ale vremii, Suceava. 


” Idem, ibidem, p. 371. 

” lorga, Documente Hurmuzaki, XV, pp. 447-8, 455, 495,497 şi 514. 
* Idem, ibidem, p. 455 

% Idem, ibidem, pp. 47-8. 

3 Idem, ibidem, p. 460. 

3! Iorga, Documente Hurmuzaki, XV, p. 400. 

52 Lăpedatu, Alex., Cercetări istorice cu privire la meşterii 
bisericilor moldovene / din sec. XVI, în Buletinul Comisiunii 
Monumentelor Istorice, anul V, fasc. 17, ianuarie-martie 1912, pp. 
23-29 

PE 


Biserica Sfântului Gheorghe din Părhăuţi, ctitorită, în 1522, 
de marele logofăt Gavril Trotuşan, ginerele lui Luca Arbure 


În uricele şi zapisele domneşti, dar şi în studii gră- 
bite despre artele feudale moldoveneşti, pot fi întâlniți, în 
ordine cronologică şi în diverse ipostaze zugravii: 


1633, mai 13: Ştefan zugravul din Iaşi, alături de 
alţi ieşeni, care este martor la vânzarea unui jumătăţi a sa- 
tului Vasileu, din ţinutul Cernăuţului“”. 


1645, septembrie 20: Nastasia Ştefăneasă şi fe- 
ciorii ei Nacul şi Antemia, care vând, în Iaşi, „un locşor 


53 AŞSP, Documenta Romaniae Historica / A. Moldova, vol. XXI, 
Bucureşti 1971, doc. 329, pp. 420-421 

de casă, dinapoia casei noastre, lui Culai (Neculai) zu- 
gravul şi femeii sale Alexandra, drept 10 galbeni”*. 


1692, februarie 17: „trei fraţi zugravi: Mihai, 
amintit în diata lui Toderaşcu-lordache Cantacuzino, pri- 
mind, desigur pentru ceva zugrăveală, 61 florini 10 pa- 
rale, iar la 1689 îl găsim martor pe un act de vânzare al 
mănăstirii Trei sfetitele din lași, iar pe ceilalți doi fraţi, 
Dima şi Gheorge, „scriitorul de istorii”, tot ca martori, 
pe un act din Târgul Ocnei, la 17 februarie 16925. 


1695: În satul Jigoreştii din ţinutul Vasluiului, 
„catapeteazma bisericii datează de la 1695, zugrăvită de 
un pictor Mihail Zugravul”. 


1724, ianuarie 31: Vasile Zugrav se învoieşte cu 
fratele său David diacon, după ce au avut „mare pricină 
pentru o casă care s-a făcut dimpreună, când trăiau pă- 
rinţii noştri... să-mi întoarcă mie fratele meu David 12 lei 
bani noi... şi mai având pricină pentru o catapiteasmă 
de la mănăstirea de la Neamţ, care am fost luat şi cu 
bani, să lucreze, şi nu a putut, a iertat frate-meu şi acei 


bani”58 


34 AŞSP, Documenta Romaniae Historica / A. Moldova, vol. XXVIIL, 
Bucureşti 2006, doc. 210, p. 166 

35 Buletinul Com. Mon, Istorice, XXII [1929], p. 141 

36 Iorga, Studii şi documente, XI, p. 281, no. 33. 

37 Lahovari, George loan, Marele Dicţionar Geografic al României, 
volumul IV, Bucureşti 1901, p. 102 

35 Buletinul „Ioan Neculce ”, laşi, An III, Fasc. III, 1923, p. 81 


17 


1732: „La 30 martie 1732, se vorbeşte de partea 
zugravului Apostol Mihuleţ, din satul Isacova (în ţinutul 
Orheiu)”. În biserica din cătunul Similişoara, din comuna 
Bogdana (jud. Tutova) găsim icoanele de pe cele 2 uşi ale 
catapitesmei, făcute, la 1770, de zugravul Dima, iar 2 
icoane, Maica Domnului şi Sf. Nicolae, şi catapiteasma, 
de zugravul Dumitrache Popescu din Costeşti, la 1810%. 


L'Art et les Artistes, ianuarie 1917: 
Ruinele palatului lui Rareş de la Vatra Moldoviței 


În catagrafii, inclusiv în cea din 1772, făcută la 
ordinul lui Rumeanţev, pot fi întâlniți zeci şi zeci de zu- 
gravi, mai ales prin târguri, dar şi ca popi sau diaconi pe 
la bisericile săteşti, ceea ce probează continuitatea unei 
şcoli (ucenicii) de pictură, întemeiată şi autohtonizată de 


59 Arhivele Basarabiei. II, Chişinău, 1930. no. 4, pp. 47-49. 
+0 Antonovici, Istoria comunei Bogdana, Bârlad 1906, pp. CXLVI- 
CXLVIIL, n. |. 

zugravii aduşi din sudul ortox al Poloniei de Alexandru 
cel Bun. 


Antoniu: Probota 1901 


Nume avem, fresce de o rară frumuseţe avem, dar 
nu avem garanţia epocilor în care au fost făcute aceste 
opere de artă, fie din pricina deselor refaceri, fie din ca- 
uza ruinării. În mod surprinzător sau poate nu, cele mai 
devastate biserici au fost cele mănăstireşti, de care obştile 
de călugări, stăpâne pe averi uriaşe, s-au dezinteresat cu 
totul. Avem şi exemplul Putnei, demolată de Vasile Lupu, 
care căuta comori, şi arsă de ginerele său Timuş, care 
topea, astfel, plumbul acoperişului, pentru a-l transforma 
în gloanţe, dar avem şi necropola domnească a lui Petru 
Rareş de la Probota, cu o poveste a ruinării, relatată de 
episcopul Melchisedec, absolut revoltătoare, despre faptul 

că, prin vremuri, „călugării introduseră în ea tâlhari, care 
luară toate avuţiile boierilor, depuse în visteria monasti- 
rii”, iar mănăstirea Probota, „părăsită, deveni un loc de 
depravaţiune şi fu incendiată”, astfel că „astăzi (în 1888), 


mănăstirea Probota reprezintă o ruină”. 


ANEXĂ: 


Zugravu din Moldova, 
în veacul al XV-XIX-lea 


„Cunoşteam, până acum, numai pe unul dintre zu- 
gravii lui Alexandru Vodă cel Bun, pe Ştefan (în 1425, 
ianuarie 30, deci atestat după Nichita şi Dobre, fără nici o 
precizare a meritelor, şi care avea patru sate, care îi erau 
confirmate — n. n.), care va fi lucrat la mănăstirile Moldo- 
viţa, Humor şi alte biserici”. Un document neaşteptat ne 
descoperă alţi doi, de pe la 1416 (corect: 1414, decembrie 
20 — n. n.). Alexandru cel Bun dăruieşte zugravilor NIi- 
chita şi Dobre „două sate, pe Drăsliveţ, şi anume: Crai- 
niceşti şi Leucuceşti, ca să le fie lor uric cu toate 
veniturile lor..., iar ei să aibă a ne zugrăvi nouă, pentru 
acele două sate, 2 biserici, una în Târgul de jos (Roman) 
şi alta care ne va fi vrerea noastră, osebi bisericile din 
Rădăuţi, sau o casă, sau un nartex”*. 


41 Melchisedec, Notie istorice şi arheologice, Bucureşti 1885, pp. 
150-169 

+2 Vezi cartea mea Din istoria arfei religioase române, |, p, 36. 

+5 Ghibănescu, Surete şi izvoade, XXII, laşi, 1929, p. 52. Vezi despre 
pictura din bisericile Moldovei studiul amănunţit şi de o înaltă 

Gheorghe Duca Vodă adusese în Moldova o în- 
treagă familie grecească de zugravi, de care am vorbit 
într-alt loc. Aici mai adaug unele ştiri relative la cei trei 
frați zugravi; Mihai, amintit în diata lui Toderaşcu-lorda- 
che Cantacuzino, primind, desigur pentru ceva zugrăvea- 
lă, 61 florini 10 parale, iar la 1689 îl găsim martor pe un 
act de vânzare al mănăstirii Trei sfetitele din Iaşi“, iar pe 
ceilalți doi frați, Dima şi Gheorge, „scriitorul de istorii”, 
tot ca martori, pe un act din Târgul Ocnei, la 17 februarie 
1692%5. 


La 30 martie 1732, se vorbeşte de partea zugravu- 
lui Apostol Mihuleţ, din satul Isacova (în ţinutul Or- 
heiu)'€. În biserica din cătunul Similişoara, din comuna 
Bogdana (Jud. Tutova) găsim icoanele de pe cele 2 uşi ale 
catapitesmei, făcute, la 1770, de zugravul Dima, iar 2 
icoane, Maica Domnului şi Sf. Nicolae, şi catapiteasma, 
de zugravul Dumitrache Popescu din Costeşti, la 1810”. 


Andrei zugravul din Ciocăneşti, amintit încă la 
1780 cumpărător de moşie, cumpără, la 20 mai 1793, o 


valoare ştiinţifică a dlui Henry Paul, Les eglises de la Moldavie du 
Nord, des origines ă la fin du XIV-e siecle arhitecture et peinture, | 
Texte, p, 320, II. Album, 68 planches. în publicaţia franceză 
„Monuments de l'art bizantin”, vol. VI, Paris, 1930; pictura 
mănăstirii Voroneţ de P. Henry, în revista „Boabe de grâu”, II, 
Bucureşti, 1931, pp. 1-7. 

+ Buletinul Com. Mon, Istorice, XXII [1929], p. 141 

45 Iorga, Studii şi documente, XI, p. 281, no. 33. 

15 Arhivele Basarabiei. II, Chişinău, 1930. no. 4, pp. 47-49. 

+7 Antonovici, Istoria comunei Bogdana, Bârlad 1906, pp. CXLVI- 
CXLVII, n. 1. 

moşie în fundul Moldovei, cu 20 lei, pe care apoi o vinde, 
în 27 martie 1800, cu 28 leit. La 1805 e amintit, în 
Basarabia, zugravul Constantin Nemeş Carpul“”. Învăţatul 
episcop Amfilohie al Hotinului scrie, în 10 ianuarie 1768, 
către Zosima, arhimandritul Lavrei Pecerska din Chievul 
Rusiei, între altele, şi aceste cuvinte; „Vă rog, bunătatea 
Voastră, pentru un frate al meu drept, care a fost dat la 
mănăstirea Pecerska, în şcoala de iconografi, călugărul 
Bartolomeu, acum cinci ani în urmă, ca să nu-l treceţi cu 
vederea, când veţi primi aceasta: poate s-a deprinde el şi 
va fi spre amintire Sf. Voastre”5%. Nu cunoaştem nimic 
din opera de zugrav a acestui Vartolomei, care a studiat la 
Chiev. Va fi rămas probabil în Rusia, dacă n-a murit, căci 
în Moldova nu-l găsim nicăieri în calitate de zugrav. 


Biserica catedrală din Chişinău, zidită între 1830- 
1836, a fost zugrăvită, în acest timp, de pictorul rus 
Covsarov, pentru 41.250 rubles!. 


Din Moldova se refugiază, în februarie 1823, în 
Bucovina, la Suceava, şi doi zugravi, Gheorghe, gramatic, 
originar din Suceava, şi Anastasi, care, în primăvară, se 
întoarce acasă?. 


+5 Bălan, Noui documente câmpulungene, Cernăuţi, 1929, pp. 44, 45, 
nr. 35, pp. 53, 54, nr. 44. 

+9 Arhivele Basarabiei, I, p. 59. 

50 Revista societăţii istorico-arheologice bisericeşti, XIV. Chişinău. 
1922, p. 56. 

5 Revista soc. ist.-arh. bisericeşti, Chişinău, XVII [1927], p. 40. 

2 Bălan, Refugiații moldoveni în Bucovina în 1821 şi 1848, 
Bucureşti, 1929. p, 84, Nr. 80. 88. Eustatie Altăsa, zugravul, 
cumpără, prin fratele său, neguţătorul Enachi, în 4 noiemvrie 1808, 
un loc cu crâşmă în mahalaua Tălpălarilor din Iaşi, de la dascălul 

În mănăstirea Agafton (jud. Botoşani), în biserica 
mare de zid, sunt 4 icoane, cu numele zugravilor: Pogo- 
rârea Sf. Duh şi Izvorul Tămăduirii, de Dumitru, în 1836, 
apoi Maica Domnului, de Dumitru Mavrodin, în 1844 (să 
nu fie unul şi acelaşi cu cel dintâi?), şi Luarea de pe 
Cruce a lui Hristos, afirmativ frumoasă, de A. Sfinţescu 
în 18655. 


Pereţii bisericii Sf. Apostoli din Bârlad sunt împo- 
dobiți de zugravul loan, căruia i se dă pentru muncă 
1.668 lei”. 


Mănăstirea Vorona are biserica cu hramul Naşte- 
rea P. Sf. Născătoare de Dumnezeu şi aceasta e zugrăvită, 
la 1869, de schimonahul Vladimir Machedon, care a trăit 
în mănăstirea nu mită între anii 1861-1876, şi a mai pictat 
aici şi biserica Sihăstrie*5”56. 


Gavril Papăjemnă. Acest loc şi cu altul din Iaşi, în Muntenimea din 
sus, pe locul bisericii 40 sfinţi — acesta cumpărat în 1803 cf. cartea 
mea „Din istoria artei religioase”, p. 101 n. 2 — sunt amanetate de 
zugravul Eustatie cu 7000 lei încă înainte de 14 ianuarie 1827, cf. 
Ghibănescu, în Revista soc. arh. ist. bisericeşti din Chişinău. XX 
(1930), pp. 200, 201, şin. 1. 

5 Studiul preotului Alex. Simionescu, în Revista Moldovei, V, 
Botoşani, 1926. nr. 4,p.2. În Moldova este „moşia Lipoveţ, numită 
din vechi Zugravi”, cf. Episcopul I. Antonovici, Documente ale 
foastelor schituri... din jud. Tutova, Huşi, 1929, p. 56. 

54 Antonovici, Documente bârlădene, V, Huşi, 1926, p. 59. 

55 Revista Moldovei, 1 (1921), Nr. 5, pp. 10-12; Nr. 6. p. 16; de la 
Vladimir au mai rămas câteva icoane, zugrăvite între 1851-1870. Să 
nu fie oare zugravi şi aceşti iscăliţi pe 2 icoane de la mănăstirea 
Vorona: „Schimonahul Ioan 1808”, pe icoana Maicii Domnului din 
biserica cu hramul Sf. Nicolae; şi „Damian monahul 1860, 


23 


Daniil Sihastrul, legendat 
între Putna şi Voroneţ 


Daniil Sihastrul 


Boldur, Alezandeo V, Şte fân: ce! Mare, voievod al Moldovei (1437-1304), Madrid 1970, p. 153 


Nu mică mi-a fost surprinderea să constat că, din 
perspectiva Bisericii Ortodoxe Române, „chilia de piatră” 
de la Putna nu este asociată cu numele atât de popularului 


Decemvrie 27”, pe icoana Înălţarea Domnului din biserica Sihăstriei? 
Ibid.. I, Nr. 6, p. 15, 16. Un pictor neamţ, aşezat, pe la 1850, pe 
moşiile din jud. Dorohoi ale familiei Balş, numit Antoni Zigri, făcea 
chipuri de Domni, găsite în casa din Ipoteşti a tatălui lui M. 
Eminescu, cf. Călinescu G., Viaţa lui Mihai Eminescu, Bucureşti 
1932, p. 56. 

5* Meteş, Ştefan, Note despre zugravii bisericilor române / în veacul 
al XV-XIX, în Revista Teologică, Acul XXII, Nr. 10-11, oct.-nov. 
1932, pp. 376-378 

sihastru Daniil, pe care Iorga îl definea drept „sfânt ţără- 


nesc târziu, pe care l-a dat Moldova noastră”, precizând 


că „Ştefan clădi, la 1488, mănăstirea Voroneţului, pe lo- 
cul unde fusese umila chilie de lemn a sihastrului Da- 
niil, şi apoi, pe la 1471, mănăstirea de lemn a egumenului 
Misail”*8. Isidor de Onciul, renumitul arheolog biblic de 
valoare europeană, afirma, în 1891, că „tradiţiunea con- 
fundă Putna cu Voroneţul”*”, iar publicaţia oficială a 
Bisericii Ortodoxe Române, din octombrie 1910%, loca- 
lizându-l pe Daniil tot la Voroneţ, deşi acceptă legenda 
populară a relației dintre Ştefan cel Mare şi Daniil, sus- 
ține că Ştefan a durat mănăstirea Voroneţ „pe locul unde 
fusese umila chilie a sihastrului Daniil”, loc pe care, în 
1472 se afla „mănăstirea Voroneţului, făcută din lemn 


57 „Ştefan ridicase zidirea sa de piatră (de la Voroneţ — n. n.) cu trei 
abside în locul bisericuţei de lemn unde trăise în schimnicie acel 
Daniil Sihastru din care poporul a făcut sfetnicul zilelor de 
nenorocire ale marelui Domn, îndemnătorul lui spre luptă şi 
evlavie. Între frumoasele pietre de mormânt se vede aceia care 
acoperă rămăşiţele umilului călugăr, sfânt țărănesc târziu, pe care I- 
a dat Moldova noastră” — Iorga, N., Românismul în trecutul 
Bucovinei, Bucureşti 1938, p. 203 

5 Jorga, N., Istoria Bisericii Româneşti şi a vieții religioase a 
românilor, vol. 1, Vălenii de Munte, 1908, p. 95 

59 „Spre răsărit de la mănăstire (Putna — n. n.), pe râuleţul Viţeul, se 
află Chilia în piatră, numită aşa pentru că este scobită într-o stâncă 
mare, situată pe malul apei. Înlăuntru se văd semne că, oarecând, a 
fost împărțită în două despărţituri destul de spaţioase, pentru ca în ea 
să poată petrece un om. Tradiţiunea susţine că acolo, într-însa, ar fi 
trăit sihastrul Daniil, care l-a îmbărbătat pe Ştefan cel Mare la 
rezistenţă, după nenorocita bătălie cu turcii, la Războieni. Se vede că 
tradiţiunea confundă Putna cu Voroneţul” — Onciul, Isidor de, 
Fondul Religionariu gr. or. al Bucovinei, Cernăuţ 1891, p. 17 

50 Biserica Orthoxă Română, Jurnal Periodic Eclesiastic, Anul 
XXXIV, nr. 7, octombrie 1910, p. 805 

însă, şi având în frunte pe egumenul Misail”!. Chiar şi 
Patericul Românesc, falsificând cu nonşalanţă „sama de 
cuvinte” inexacte a lui lon Neculce, susține că „în vara 
anului 1476, Ştefan cel Mare, pierzând lupta de la Războ- 
ieni în faţa turcilor, s-a dus la chilia Sfântului Daniil Si- 
hastrul, bunul său părinte duhovnicesc de la Voroneţ“? şi, 
deci, nu la Putna, unde se afla, de ani buni, minunata-i 
mănăstire. 


SI N. Dobrescu, studiul „Din istoria Bisericii Române. Secolul al XV- 
lea”, din care cităm: „Întemeietorul mănăstirii Voroneţului a fost 
Ştefan cel Mare, care, în anul 1488, făcu biserica (Kozak, Insckriften 
aus der Bukovina, cap. Woronetz.) , şi chiliile din împrejurul ei, pe 
locul unde fusese umila chilie de lemn a sihastrului Daniil, cel ce 
îndemnase pe Ştefan să reînceapă lupta cu turcii, după învingerea de 
la Răsboieni, pe acelaşi loc se afla, la 1472, mănăstirea Voroneţului, 
făcută din lemn însă, şi având în frunte pe egumenul Misail. Prin 
urmare, aci existase, de mai înainte, o comunitate mănăstirească, a 
cărei întemeiere se datora pustnicului Daniil, care, ca călugăr şi 
numindu-se David, fusese în fruntea ei. Îmbrăcând însă apoi el 
schima cea mare, lăsând în locu-i ca conducător pe Misail şi 
schimbându-şi numele, din David, în Daniil, se retrase din fruntea 
comunităţii, trăind singur izolat. E probabil că acestui cucernic 
pustnic să-i fi cerut Ştefan sfatul, în împrejurările grele, prin care 
trecea, şi, în urmă, ca mulţămită, să fi ridicat biserica mănăstirii de 
aci. Că mănăstirea, simplă de lemn, exista într-adevăr înainte de a-i 
face Ştefan cel Mare, în 1488, biserica de zid, ne-o atestă chiar un 
document al lui Ştefan cel Mare, cu data de 22 Ianuarie 1472, prin 
care Domnul acordă scutire de vamă mănăstirii Voroneţului pentru 2 
maje de peşte, pe care le-ar aduce, pentru hrana călugărilor de la 
Chilia sau de la Iazer (Uljanicky, Materialy, p. 109. Codrescu, 
Uricar, XI, p. 93. S. F. Marian, Condica Voroneţului, p. 18). Egumen 
al Mănăstirii era, la această dată, Misail, acel care urmase la con- 
ducere, după ce David-Daniil devenise mare schimnic şi se retrăsese 
din mănăstire”. 

% Bălan, Ioanichie, Arhimandrit, Patericul Românesc, Mănăstirea 
Sihăstria 2005, pp. 110-118 

Pe de altă parte, Ştefan cel Mare, în actele de can- 
celarie pe care le-a emis, nu menţionează niciodată nume- 
le lui Daniil, care, conform Parericului Românesc, întoc- 
mit de arhimandritul Ioanichie Bălan“, în baza scrierilor 
Sfântului loan Românul“, care, la rândul său, prelua ca 
istorie de necontestat o legendă a preotului şi scriitorului 
rădăuţean Petru Rezuş$5, susţinea că, „în anul 1488, odată 
cu zidirea bisericii Mănăstirii Voroneţ, Sfântul Daniil 
Sihastrul se coboară în obşte, având peste 80 de ani, şi 
ajunge egumen al acestei mănăstiri”, păstorind până la 
moarte, adică până în 14 decembrie 1496, după cum sta- 
bilea, tot după tradiţie, acelaşi preot Petru Rezuş. 


Numai că, începând din vara anului 1488, când 
Danuil ar fi fost uns stareţ, până în 14 decembrie 1496, la 
presupusa lui moarte, Ştefan cel Mare a făcut, fără a-l 
menţiona vreodată pe Daniil, câteva danii Voroneţului, 
prima în 17 august 1488, „unde este egumen rugătorul 
nostru, chir popa Efrem”S6, următoare în 14 martie 1489, 
când încă „este egumen rugătorul nostru chir popa 
Efrem”, apoi în 26 noiembrie 1490, când „este egumen 


5 Bălan, Ioanichie, Arhimandrit, Patericul Românesc, Mănăstirea 
Sihăstria 2005, pp. 110-118 

64 Sfântul Ioan Iacob Românul. Sihastru contemporan din Țara Sfântă 
/ 1913-1960, Din Ierihon către Sion, adică din lume la cele din 
înălțime, Jerusalem 1999, p. 321 

$5 Pr. prof. Petru Rezuş, Viaţa şi faptele Sfântului Daniil Sihastrul, în 
„Studii Teologice”, 1956, nr. 3-4, p. 227-240 

56 AŞSP, Documente Romaniae Historica. A. Moldova, vol. Il, 
Bucureşti 1980, doc. 40, pp. 74, 75 

ST AŞSP, Documente Romaniae Historica. A. Moldova, vol. Il, 
Bucureşti 1980, doc. 51, p. 96 

rugătorul nostru, chir popa Ghenadie'S5; celelalte danii 


iarăşi nu-l menționează pe Daniil Sihastru, care, după 
imaginaţia lui Petru Rezuş deja murise, în 22 ianuarie 
1497, dată în care era „egumen rugătorul nostru chir popa 
„ca şi în 20 noiembrie 14997. 


Macarie”%? 


Numele sihastrului Daniil ca „sfânt țărănesc târ-ziu” 
începe să fie vehiculat de călugării mănăstirii Vo-roneţ 
abia după 1547 (când a fost pictat chipul cu aură), 
Voroneţul purtând ca titlu de supremă sfinţenie statutul 
de locul „unde se odihnesc sfintele moaşte a preacuvi- 
osului şi purtătorul de Dumnezeu, părintele nostru Danul 
cel Now”! sau „unde se odihnesc moaştele sfântului, 


6% AŞSP, Documente Romaniae Historica. A. Moldova, vol. Il, 
Bucureşti 1980, doc. 81, pp. 159, 160 

%9 AŞSP, Documente Romaniae Historica. A. Moldova, vol. Il, 
Bucureşti 1980, doc. 204, p. 369 

70 AŞSP, Documente Romaniae Historica. A. Moldova, vol. Il, 
Bucureşti 1980, doc. 244, pp. 435, 436 

7! Academia Română, Documente privind Istoria României, vol. IV, 
Bucureşti 1952, doc. 340, p. 275 

reacuviosului părintelui nostru, Daniil cel Nou”? etc. În 
> 


popor, numele noului sfânt e promovat de Grigore Roşca, 
viitorul mitropolit, care extinde şi pictează Voroneţul, dar 
care nu avea cum să fie ucenicul lui Daniil Sihastrul, fiind 
născut abia în 1480; iar tradițiile, în afară de cele preluate 
de Dimitrie Dan şi de Petru Rezuş, atribuie totul Vorone- 
țului, adică locul de odihnă veşnică a monahului; „Chiar 
şi în satul Voroneţ — a făcut o mănăstire spre veşnica adu- 
cere aminte, cum că s-a pierdut odată pe acea vale, când a 
fost mic, împlinind cuvintele sihastrului. Unde o fi fost 
schitişorul Sihastrului acolo se află astăzi o mănăstire ve- 
che zidită de Ştefan cel Mare”75, „iar Ştefan Vodă, mer- 
gând de la cetatea Neamţului în sus pe Moldova, a mers 


la Voroneţ, unde trăia un părinte Sihastru, anume Dani- 
pla 


Informaţiile despre Daniil Sihastru, ca şi despre 
viaţa bisericească din nordul Moldovei, de la Descălecat, 
până la Alexandru cel Bun şi în timpul domniei lui, sunt 
ca şi inexistente, şi-atunci s-au născocit tot felul de tra- 
diţii, care să argumenteze un ortodoxism românesc tim- 
puriu şi durabil, deşi ortodoxismul acela timpuriu se afla 
„sub toată puterea, dominaţiunea, superioritatea şi juris- 
dicţiunea ordinară şi eclesiastică, şi supunerea episcopală 
a prezisului Episcop de Galiţia, precum şi a celor ce gi- 
rează, în locul Episcopului de Galiţia sau a Bisericii 


7 AŞSP, Documente Romaniae Historica. A. Moldova, vol. XXII, 
Bucureşti 1974, doc. 262, p. 293 

75 Teodorescu-Kirileanu, Ştefan Vodă cel Mare şi Sfânt. Istorisiri şi 
cântece populare, Focşani 1903, p. 36 

14 Teodorescu-Kirileanu, Ştefan Vodă cel Mare şi Sfânt. Istorisiri şi 
cântece populare, Focşani 1903, p. 56 

Galiţiene””5. În tendinţa aceasta de „românizare” a înce- 
puturilor galițiene atestate a vieţii religioase în nordul 
Moldovei, mitul lui Daniil Sihastrul devenea esenţial. EI, 
ca ucenic al lui Leontie sau al lui Lavrentie, trăieşte la 
Schitul lui Lavrentie din Vicovu de Sus, unde nu împletea 
coşuri de nuiele, precum în Patericul Românesc, ci „se 
ocupa cu cioplirea de linguri din lemn de paltin””6. 


În documentele medievale şi nici în cele ale 
mănăstirii Putna, pe care Dimitrie Dan le studiase migă- 
los, scriind monografia mănăstirii şi a satului, nu exisă 
nici o menționare, fie ea şi evazivă, la Schitul lui Lauren- 
tie, deşi un toponim local sugerează existenţa unui schit, 
în vremuri vechi, pe numele „pârâului schitului”, adică 
Laura sau „Lavra”. Însăşi denumirea Laura, care face tri- 
mitere la o astfel de „această sfântă laură”””, atât de 
prezentă în restul teritoriilor româneşti, confirmă spusele 
Epistolei lui Urban al V-lea către Arhiepiscopul de Praga, 
din 1371, la care am făcut trimitere, deşi, într-un singur 
document de cancelarie este menţionat pârâul care marca 


75 Raynaldus ad annum 1371 (Magazin istoric, Tom III, p. 139). 
Biserica unde s-a aşezat Episcopia papală, despre care se face aici 
menţiune, este Biserica Sfântului loan Botezătorul din oraşul Siret; 
iar Episcopul ce s-a rânduit de papa Urbav al V-lea se numea Andrei 
Vasito, care era şi confesor al Clarei (mama lui Lascu — n. n.) — Engel 
in antiquit. Hist. Moldaviae, p. 108; vezi şi Şincai, Chron. Rom., 
Tom I, p. 340 — apud Enaceanu, Genadie, Arch., Creştinismul în 
Dacii şi creştinarea Românilor, în Biserica Orthodoxă Română. 
Jurnalu Periodicu Eclesiasticu, Nr. 5, Anul IV, Bucuresci, februarie 
1878, pp. 283-286 

75 Dan, Dimitrie, Laura, în Loghin, Constantin, Scriitori bucovineni, 
Bucureşti 1924, pp. 209-215 

77 Sacerdoţeanu, A., Hrisovul. Buletinul Şcoalei de Arhivistică, Anul 
VI, nr. 6, Bucureşti 1946, p. 88 

hotarul braniştii Putna. În uricul lui Ştefan cel Mare, dat 
la Suceava, în 15 martie 1490, prin care se confirmă 
stăpânirea mănăstirii Putna asupra satelor şi a braniştii ei, 
nu este menţionat schitul Laura (Lavra) şi, deci, nici o 
„lavră” (schit), ci doar „a şasea biserică cu un popă în 
Jicovul de Sus”, Laura fiind pomenită doar prin pârâul cu 
acelaşi nume, în delimitarea braniştii mănăstirii Putna, 
„începându-se hotarul acestei branişti de la obârşia Lau- 
rii, opcina până la Falcău”'5, drept pentru care, în indicele 
de localități, Alexandru Gonţa menţionează „Laura, pârâu 
la mănăstirea Putna””9. De altfel şi numele de Schitul lui 
Lavrentie, păstrat, cică, tot de tradiţii, face trimitere la 
„schitul întemeietorului schitului” (lavrei), deci iarăşi în- 
tăreşte afirmaţia lui Urban al V-lea şi dă dreptate lui 
Gheorghe Brătianu, primul istoric român care susținea că 
majoritatea numelor bărbăteşti din legendele româneşti 
(exemplifica prin Gelu, care este „gealu”, aşa cum încă se 
mai numeşte dealul prin Ardeal şi prin Bucovina) sunt, de 
fapt, toponime. 


În tot parcursul veacului al XV-lea, nici un docu- 
ment de cancelarie domnească nu menţionează numele lui 
Leontie-Lavrentie, pe care Alexandru cel Bun l-a fi făcut 
stareţ la Bogdania, şi nici pe cel al sihastrului Daniil. lar 
dacă Daniil, indiferent unde ar fi trăit şi ar fi făptuit 
minuni, sfătuindu-l mereu pe Ştefan cel Mare (deturnare a 
meritelor lui Teoctist), oricum ar fi fost menţionat, măcar 
într-un uric de danie, în favoarea Putnei sau a Vorone- 


78 Bogdan, loan, Documentele lui Ştefan cel Mare, volumul L, 
Bucureşti 1913, p. 423 

79 Gonţa, Alexandru I., Documente privind Istoria României. A. 
Moldova — Indicele numelor de locuri, Bucureşti 1990, p. 143 

ţului, şi nu „rugătorul nostru” nu Misail (1472), nu Efrem 
(1488, 1489), nu Ghenadie (1490), ci Daniil. De altfel şi 
„rătăcirea” lui Ştefan cel Mare, cu popas la chilia sihas- 
trului, în 1476, este imposibil, la Putna existând mănăs- 
tirea ctitorită de dânsul, iar la Voroneţ — mănăstirea de 
lemn a lui Misail, pe care o scutise de dări în 1472. 


Biserica din Voroneţ (după 


Romatorfer). 


La Voroneţ, informaţiile sunt mai mult decât lapi- 
dare. Pe piatra mormântală scrie „Acesta este mormântul 
părintelui nostru David, schimonahul Daniil”, iar pe sulul 
pe care Daniil îl ţine în mână, în alegoria portretului său 
cu aureolă, pictat în 1547, stă scris: „Veniţi, fraților, de 

mă ascultați. Vă voi învăţa frica Domnului. Cine este 
omul'?50 


Şi-atunci cine a fost şi unde a trăit Daniil Sihas- 
trul? Ca şi în mitul Descălecătorului, sihastrul este Spi- 
ritul Locului; pe Dragoş îl întâmpina Uţa, deci Zeița Pă- 
mântului (Descălecarea însemnând un fel de logodnă 
cosmică), iar pe Ştefan cel Mare, Sihastrul, deci Spiritul 
bărbătesc al locului, echivalent al moş-strămoşului. Dani- 
il Sihastrul a locuit şi locuieşte în fiecare fir de iarbă, de 
nisip sau de lumină pe care nevoia de speranţă, de amăgi- 
re care să-i dea putere de viaţă, poate fi întâlnit în cale. 


Cu siguranţă, lavra (schitul) din Vicovu de Sus, 
între timp dispărut, dar reverberat de undele pârâului 
Laura, ca şi chilia de piatră de la Putna ţin de vremurile 
„schismei galițiene”, dacă nu cumva de vremuri şi mai 
vechi, în care pionii troieni oficiau, şi pe aceste locuri, în 
cinstea Soarelui, în care, cum spunea psalmicul Rege 
David, „Dumnezeu şi-a făcut sălaş”. Nu ştiu în ce măsură 
neadevărul romanţat poate fi mai folositor decât adevărul, 
deci, ca să puteţi imagina singuri, vă pun la dispoziţie, 
drept Anexe, în ordine cronologică, toate mărturiile de 
care m-am folosit pentru scrierea acestui text. 


8 Pr. prof. Liviu Stan, Sfinţi români, p. 29-43; Pr. prof. Petru Rezuş, 
Viaţa şi faptele Sfântului Daniil Sihastrul, în „Studii Teologice”, 
1956, nr. 3-4, p. 227-240; Arhim. Nestor Vornicescu, Ștefan cel 
Mare şi Daniil Sihastrul, în rev. „Mitropolia Moldovei”, 1966, nr. 7- 
8, p. 566-573 

ANEXE: 


1371: Epistola lui Urban al V-lea către Arhiepis- 
copul de Praga: „Ni s-a făcut nouă cunoscut, de către prea 
iubiții noştri fii, Nicolau de Malsac (Melsak, în textul 
original, scris în latină — n. n.) şi Paul de Suidiniţ 
(Swidinitz — n. n.), profesori din ordinul fraţilor minoriţi, 
că nobilul bărbat Lascu, Ducele părților Moldovene sau a 
națiunii Valahiei, atât el, cât şi poporul ducatului său sau 
al ţării Moldova, deşi se glorifică cu numele creştinătăţii, 
cu toate acestea ei şi părinţii lor au fost, de la început, şi 
sunt schismatici. Dar acum, conduşi de predicile şi învă- 
țăturile fraților minoriţi, voiesc să se lepede de toată 
schisma şi să profeseze sfânta credinţă, pe care o ţine, 
învăţă şi o predică, Biserica catolică şi apostolică; şi vo- 
iesc ca să asculte cu umilință de Noi şi de succesorii 
noştri, Pontificii Romani, precum şi de Sfânta Biserică 
romană, şi să se supună în toate, precum şi ceilalţi prin- 
CIpi şi popoare catolice ascultă şi se supun. Apoi acest 
Duce a cerut de la Noi, cu umilinţă, ca oraşul său Siret, 
ce este supus diecezei de Galiţia, întinsă peste un spaţiu 
mare de pământ, în care dieceză se află un Episcop schis- 
matic, a căruia Biserică de Galiţia este aşezată în părțile 
adică ale schismaticilor din Rusia, şi numitul oraş (Si- 
ret) este mare, după aparenţă, şi plin de locuitori, şi 
cuprinde tot ce l-ar face apt pentru a fi decorat cu 
insigniile de cetate, să fie ridicat la rangul de cetate şi 
desemnat cu numele de cetate, şi să numim în dânsul un 
Episcop catolic, care ar învăţa atât pe duce, cât şi pe 
popor, şi să-i întreţină în zisa credinţă catolică şi să-i în- 

vrednicim în privinţa acesta şi de alte dispoziţiuni cu- 
Viincioase. 


Chilia de p 


Deci noi, pentru mântuirea sufletelor prezisului 
popor şi duce, care mărturisesc că se luptă în contra 
inamicilor Crucii, dorim ca să-i întoarcem de la erori şi de 
la prezisa schismă, voind ca întoarcerea la prezisa cre- 
dință să fie plină de efecte bune; dar, neavând cunoştinţă 
(exactă) despre expunerile făcute, noi, cu scrisori Aposto- 
lice şi din consiliul fraților noştri te trimitem pe frăţia ta, 
în a căruia fidelitate şi circumspecţiune în asemenea cau- 
ze, precum şi în altele, punem în Domnul toată încrederea 
noastră şi, totodată îţi ordonăm ca voi, sau doi, sau unul 
dintre ai voştri, să cercetaţi prin voi sau prin altul, sau 
prin alți bărbaţi catolici credincioşi şi prudenţi, dacă pre- 
zisul Lascu şi poporul lui voiesc în mod ferm, pur, cu 
simplitate, umilinţă şi reverență să primească dorita cre- 
dinţă catolică (şi dacă va fi trebuință, să-i înduplecaţi în 


35 


acesta cu învăţăturile şi predica voastră, şi să-i confirmaţi 
în dânsa şi prin alţi bărbaţi catolici, cercaţi în această 
credinţă), după care toţi, sau o parte oarecare din dânşii, 
care se vor părea înţelepciunii voastre mai întreprinzători, 
vor nega schisma întreagă şi vor primi cu devotament 
acea credinţă şi va fi profesată ea după formula care vi se 
trimite vouă sub bula noastră; atunci să scoateţi cu totul şi 
pentru totdeauna pe menţionatul oraş Siret şi pe toată ţara 
prezisă sau ducatul Moldovei, de sub toată puterea, domi- 
națiunea, superioritatea şi jurisdicțiunea ordinară şi ecle- 
siastică, şi supunerea episcopală a prezisului Episcop de 
Galiţia, precum şi a celor ce girează în locul Episcopului 
de Galiţia sau a Bisericii Galiţiene şi a oricărei alte per- 
soane ecleziastice, ce ar pretinde că are în acest oraş, ţară 
sau ducat vreo putere sau jurisdicţiune spirituală şi ecle- 
siastică, provenită din partea Bisericii sau a demnităţii 
sale, şi totodată să-l liberaţi, stabilind şi dispunând că acel 
oraş să fie supus imediat sfântului scaun Apostolic; şi mai 
pe urmă să ridicaţi pe oraşul menţionat la rangul de cetate 
şi să-l decoraţi cu numele de cetate, şi să supuneţi pe 
toată ţara menţionată sau pe ducatul Moldaviei, cât apar- 
ține prezisului Duce, acelei cetăţi, ca pe o dieceză şi, 
totodată, să dispuneți ca să se delimiteze acea Eparhie cu 
confinii certe, şi dacă va fi acolo o Biserică proprie pentru 
acesta scop, să o faceţi Biserică catedrală sau episcopa- 
ja 


5l Raynaldus ad annum 1371 (Magazin istoric, Tom III, p. 139). 
Biserica unde s-a aşezat Episcopia papală, despre care se face aici 
menţiune, este Biserica Sfântului loan Botezătorul din oraşul Siret; 
iar Episcopul ce s-a rânduit de papa Urbav al V-lea se numea Andrei 
Vasito, care era şi confesor al Clarei (mama lui Lascu — n. n.) — Engel 
in antiquit. Hist. Moldaviae, p. 108; vezi şi Şincai, Chron. Rom., 

1472, ianuarie 22: „Din mila lui Dumnezeu, noi, 
Ştefan voievod, domn al Ţării Moldovei. Facem cunoscut 
cu această carte a noastră tuturor celor care o vor vedea 
sau 0 vor auzi citindu-se, când aceasta va fi de trebuință 
cuiva, că a binevoit domnia mea, cu bunăvoința noastră şi 
cu inima curată şi luminată, din toată bunăvoia noastră şi 
cu ajutorul lui Dumnezeu, şi am făcut întru pomenirea 
sfânt-răposaţilor noştri părinți şi pentru sănătatea noastră, 
şi pentru sănătatea copiilor noştri, şi dăm şi am dat 
această carte a noastră mănăstirii noastre de la Voroneţ, 
unde este hramul sfântului mare mucenic şi purtător de 
biruinţă al lui Hristos, Gheorghie, şi unde este egumen 
popa Misail, pentru aceea ca să fie volnic şi slobod să 
trimită 2 măji ale sale după peşte, în fiecare an, pentru ca 
să fie pentru îndestularea fraţilor, sau la Chilia, sau la 
iezere, sau oriunde în ţara noastră, şi nici mergând acolo 
după peşte, nici iarăşi înapoi cu peştele la mănăstire, să 
nu dea nici un fel de vamă din acele 2 măji prin toată ţara 
noastră, nici un groş, nici la vămile vândute, nici la cele 
nevândute. / Pentru aceea, nici un boier, şi nici judecător, 
ŞI nici dregător, şi nici vameş, şi nici o slugă sau boier să 
nu îndrăznească să ia vama de la acele două măji nici un 
groş. lar cine s-ar încumeta, peste această carte a noastră, 
să ia vamă de la ei, din acele măji mai sus-scrise, acela 
este potrivnic nouă şi cărţii noastre. / Toate acestea mai 
sus-scrise făgăduim mănăstirii noastre de la Voroneţ, să 
le păstrăm şi să le împlinim până la sfârşitul vieţii noas- 
tre. / lar la aceasta este credința domniei mele, Ştefan 


Tom I, p. 340 — apud Enaceanu, Genadie, Arch., Creştinismul în 
Dacii şi creștinarea Românilor, în Biserica Orthodoxă Română. 
Jurnalu Periodicu Eclesiasticu, Nr. 5, Anul IV, Bucuresci, februarie 
1878, pp. 283-286 

voievod, şi credinţa tuturor boierilor noştri moldoveni, 
mari şi mici. / lar pentru mai mare putere a tuturor celor 
mai sus-scrise, am poruncit credinciosului nostru boier, 
pan Toma logofăt, să scrie şi să atârne pecetea noastră şi 
la această carte a noastră. // A scris Isaiia, la Suceava, în 
anul 6980 <1472>, luna ianuarie, 22”%2. 


1488, august 17: „În numele Tatălui, şi al Fiului 
şi al Sfântului Duh, Troiță sfântă şi de o fiinţă şi nedes- 
părțită. lată eu, robul stăpânului meu lisus Hristos, lo 
Ştefan voievod, din mila lui Dumnezeu domn al Ţării 
Moldovei. Facem cunoscut, cu această carte a noastră, 
tuturor celor care o vor vedea sau o vor auzi citindu-se, că 
au venit, înaintea noastră şi înaintea boierilor noştri mol- 
doveni, mari şi mici, slugile noastre, Şandru Gardu şi 


82 AŞSP, Documente Romaniae Historica. A. Moldova, vol. Il, 
Bucureşti 1976, doc. 181, p. 267 

vărul lui, Șuşman, şi unchiul lor, loan, cu surorile lor, 
Magda, şi Mara şi Neaga, fiii lui Coste Mădzărăescul, de 
bună voia lor, nesiliți de nimeni, nici asupriţi, şi au vân- 
dut ocina lor dreaptă, din uricul lor drept şi propriu, un 
sat, anume Ştilbicanii, la Topliţa Rece, pe Suha Mare, şi 
Suha Mare, de la gură, până chiar la obârşie, şi cu toate 
poienile şi muncelele, câte sunt pe lângă ea, şi toate iz- 
voarele, anume Răroaia, şi Ostra şi Negrileasa, şi cu toate 
izvoarele câte cad în ele, şi cu poienile şi cu fânețele, 
însumi domniei mele, pentru 160 de zloți tătăreşti. / Şi am 
plătit eu, domnia mea, toţi banii mai sus-scrişi, 160 de 
zloți tătăreşti, în mâinile slugilor noastre Şandru Gardu şi 
în mâinile vărului lui, Şuşman, şi în mâinile unchiului lor 
Ioan şi în mâinile surorilor lui, Magda, şi Mara şi Neaga, 
fiii lui Coste Mădzărăescul, înaintea noastră şi înaintea 
boierilor noştri moldoveni. / Şi după ce am plătit şi am 
tocmit toate câte scriem mai sus, eu, domnia mea, întru 
aceea am binevoit, cu bunăvoința noastră şi cu inimă 
curată şi luminată, şi cu toată bunăvoia noastră şi cu 
ajutorul lui Dumnezeu, ca să întărim şi să împuternicim 
sfânta noastră mănăstire de la Voroneţ şi am făcut, 
pentru pomenirea sfânt-răposaţilor înaintaşi şi părinţi ai 
noştri, şi pentru sănătatea şi mântuirea noastră şi pentru 
sănătatea şi mântuirea copiilor noştri, şi am dat, şi am 
închinat şi am întărit acel sat, Ştilbicanii, la Topliţa Rece, 
pe Suha Mare, şi Suha Mare de la gură până chiar la obâr- 
şie, şi cu toate poienile şi muncelele câte sunt pe lângă ea, 
şi toate izvoarele, anume Răroaia, şi Ostra şi Negrileasa, 
şi cu toate izvoarele câte cad în ele, şi cu poienile şi cu 
fânețele, acestei sfinte mănăstiri a noastre de la Voro- 
neţ, unde este hramul sfântului şi slăvitului marelui mu- 
cenic şi purtător de biruință Gheorghie şi unde este egu- 

men rugătorul nostru, chir popa Efrem. Şi să fie acest sat, 
anume Ştilbicanii, şi cu toate câte scriem mai sus acestei 
sfintei mănăstiri a noastre de la noi uric şi cu tot venitul, 


neclintit niciodată, în veci”. 


1489, martie 14: Ştefan cel Mare plăteşte 350 zloți 
tătăreşti pentru satul Vlădenii pe Siret, pe care-l dăruieşte, 
cu întăritură şi împuternicire pentru „sfânta noastră mă- 
năstire de la Voroneţ... unde este egumen rugătorul nos- 
tru chir popa Efrem“. 


1490, noiembrie 26: Ştefan cel Mare cumpără 
Glodenii, de lângă Stăuceni, cu 150 zloți tătăreşti, pe 
care-l dăruieşte mănăstirii de la Homor. „lar întru aceea, 
am binevoit domnia mea, cu bunăvoința noastră, şi cu 
curată şi luminată inimă, şi cu toată bunăvoia noastră şi 
cu ajutorul lui Dumnezeu, ca să întărim şi să împuter- 
nicim sfânta noastră mănăstire de la Voroneţ, unde 
este hramul simțului şi slăvit ului mare mucenic şi pur- 
tător de biruinţă Gheorghie şi unde este egumen rugătorul 
nostru, chir popa Ghenadie, şi am făcut pentru pomeni- 
rea sfânt-răposaţilor noştri înaintaşi şi părinţi, şi pentru 
sănătatea şi mântuirea noastră, şi pentru sănătatea şi 
mântuirea doamnei noastre, Maria, şi pentru sănătatea şi 
mântuirea copiilor noştri, şi am dat acestei sfinte mănăs- 
tiri a noastre de la Voroneţ acea selişte spusă mai înainte, 
anume Poiana, la gura Homorului, să fie acestei sfinte 


53 AŞSP, Documente Romaniae Historica. A. Moldova, vol. Il, 
Bucureşti 1980, doc. 40, pp. 74, 75 

54 AŞSP, Documente Romaniae Historica. A. Moldova, vol. Il, 
Bucureşti 1980, doc. 51, p. 96 

mănăstiri de la Voroneţ de la noi uric, neclintit niciodată, 
în veci”85. 


1497, ianuarie 22: Ştefan cel Mare cumpăra, cu 70 
de zloți, de la Drăguş Carâmbu şi verii lui, o prisacă pe 
Lazul din hotarul satului Tomeşti, pe care îl dăruieşte, fă- 
ră menţionarea lui Daniil Sihastrul, mănăstirii Voroneţ 


„unde este egumen rugătorul nostru chir popa Macarie”5€. 


1499, noiembrie 20: Ştefan cel Mare întărea alte 
sate şi prisăci mănăstirii Voroneţ, „unde este egumen 
ieromonahul Macarie”S, iarăşi fără vreo trimitere la Da- 
niil Sihastrul. 


1599, decembrie 17: Conform unui suret sârbesc, 
Ieremia Movilă întăreşte o danie a marelui vornic al Țării 
de Sus, Grigorcea, mănăstirii Voroneţ, „unde se odihnesc 
sfintele moaşte a preacuviosului şi purtătorul de Dumne- 
zeu, părintele nostru Daniil cel Nou şi trupul acestui scris 
mai sus boier au lăsat să-l îngroape în mănăstirea Voro- 
ne”. 


1634, septembrie 24: Într-o adeverire a călugărilor 
de la Voroneţ, către Vasile Lupu, privind un schimb de 
moşii, sunt menţionate moaştele „Binecinstitorului şi de 


55 AŞSP, Documente Romaniae Historica. A. Moldova, vol. Il, 
Bucureşti 1980, doc. 81, pp. 159, 160 

56 AŞSP, Documente Romaniae Historica. A. Moldova, vol. Il, 
Bucureşti 1980, doc. 204, p. 369 

57 AŞSP, Documente Romaniae Historica. A. Moldova, vol. Il, 
Bucureşti 1980, doc. 244, pp. 435, 436 

58 Academia Română, Documente privind Istoria României, vol. IV, 
Bucureşti 1952, doc. 340, p. 275 

Hristos iubitorului, celui încununat de Hristos Dumnezeu 
cu coroană împărătească, celui uns cu mirul bine mirosi- 
tor, bucuria leleonului, celui curăţit prin baia botezului şi 
celui dăruit de împăratul cerurilor cu cinstit sceptru, prea 
milostivului, marelui nostru domn, lo Vasilie voievod, 
din mila lui Dumnezeu, domn al Ţării Moldovei, în mila 
prea marelui domn Dumnezeu şi a mântuitorului nostru 
Iisus Hristos, bucură-te să domneşti mulţi ani, amin. 


pu 
Se 


pi, 

Sfintul Daniil Sihastru secolul XV) 


Bălan, Ioanichie, Arhimandrit, Patericul Românesc, Mănăstirea Sihăstria 2005 


Primeşte smerită metanie cu faţa plecată până la 
pământ de la preamăritul ieromonah Nicolae, egumen, şi 
de la tot soborul de la sfânta mănăstire Voroneţ, unde este 
hramul sfântului şi slăvitului, marelui mucenic purtător 
de biruinţă al lui Hristos, Gheorghie, unde se odihnesc 

moaştele sfântului, preacuviosului părintelui nostru, 
Daniil cel Nou'*”. 


1924: Schitul Laura, deşi pârâul Laura îşi trage 
numele de la o astfel de „„lavră” străveche, există doar în 
„tradiţie”, legenda fiind repovestită de Dimitrie Dan, în 
„Laura”%, drept o mostră de poveste mitică, păstrată de 
tradiția locurilor, cu toate inexactităţile istorice consacra- 
te: 

„În vremile vechi, zice că mai mulți călugări 
evlavioşi, care se adunară într-un loc singuratic şi încun- 
jurat de păduri străvechi, clădiseră o mănăstire. Ei îşi 
durară mănăstirea din bârne groase de stejar trainic, în 
apropierea şi spre apus de satul Vicovul de Sus, pe 
locurile lui, şi o închinară sfântului Laurentie. 

Călugării se rugau lui Dumnezeu sfântul pentru 
iertarea păcatelor lor şi cele ale oamenilor. Ca să-şi ago- 
nisească cele puţine, însă neapărat trebuincioase pentru 
susținerea vieţii, lucrau călugării fel de fel de meşteşu- 
guri. 

Dintre aceşti vrednici părinți era ieromonahul Da- 
niil, cel mai evlavios şi iscusit. Şi acesta se ocupa cu 
cioplirea de linguri din lemn de paltin. Pe aceste le vindea 
apoi prin satele învecinate şi aşa îşi agonisea el puţina 
pâine de toate zilele. Cele ce însă îi mai rămâneau ca 


59 AŞSP, Documente Romaniae istorica. A. Moldova, vol. XXII, 
Bucureşti 1974, doc. 262, p. 293 

” Timpul, ex 1900 No. 51. — Partea apuseană a comunei Vicovul de 
sus se numeşte „Laura”. Comunicată de Ioan Nistor, cantor bisericesc 
în Sadău şi originar din Vicovul de sus, care a auzit-o de la moşul 
său, Petru Bhanean din Vicovul de sus (Nota autorului Dimitrie 
Dan). 

prisos de la vânzarea lucrului mânilor sale şi din cele ce-i 
aduceau bunii creştini ca cunoştinţă pentru sviştănii, dez- 
legări, cărțile lui Lazăr, cetanii şi altele, împărțea el săra- 
cilor, văduvelor şi orfanilor. Era el chip de un adevărat 
părinte duhovnicesc! 

Auzise cuviosul Daniil, carele de obicei petrecea 
numai în post şi rugăciune, că în Sirete, carele era al 
treilea sat în depărtare de Vicovul de Sus, s-ar strânge 
oamenii într-o zi anumită din săptămână spre a se desface 
de cele ce au de prisos şi a cumpăra cele de trebuinţă. Şi 
având şi Danul o mulțime de linguri gata, pe care n-o 
putea desface prin satele din apropiere, se hotărî să-şi 
cerce norocul cu marfa sa în Sirete. Se duse deci pustni- 
cul la stareţul acelei adunări călugăreşti, să-şi ceară bine- 
cuvântarea şi pozvolenia pentru călătorie, fără de care n- 
ar fi îndrăznit el să facă, Doamne fereşte, nici un pas din 
mănăstire afară. Acesta, încredințat de evlavia şi stator- 
nicia lui Daniil, îi dădu bun bucuros încuviințarea dorită, 
îndatorindu-l, însă, ca a treia zi să fie nesmintit în chilia 
sa din mănăstire. 

Ajungând Daniil în Sirete, se desfăcu curând de 
marfa ce o lucrase şi o adusese în sudoarea feţei sale, în o 
pereche de desagi, în spate. Dară, cu toate că-şi vându 
îndată lingurile, el de aice nu scăpă cu una, cu două. 
Creştinii din loc şi cei de primprejur adică, auzind că Da- 
niil se află în mijlocul lor, nu-l lăsară. Ei îl rugară unul 
pentru o molitvă a sfântului Vasile, altul pentru o sviş- 
tanie pentru un bolnav, al treilea pentru dezlegarea şi 
măsluirea unei femei ce trăgea de moarte ş. a. Vestea că 
rugăciunile lui Daniil sunt primite înaintea lui Dumnezeu 
şi de aceea de folos celor bolnavi îi merse adică prin 
întreaga ţară a Moldovei, de aceea îl şi îmbulzeau creş- 

tinii. Şi adică ce avea să facă bietul călugăr, trebuia să le 
facă tuturor după dorinţă. Ştia el că astfel se prea întârzie 
şi trece hotarul vremii, pentru care îl îndatorise stareţul ca 
să fie acasă, dar el nădăjduia în Dumnezeu şi bunătatea 
proistosului său. El se răzgândi mai departe, că este înda- 
torat să ajute celor ce sufăr de boale, să le alineze durerile 
trupeşti şi sufleteşti şi apoi că, din prisosul darurilor creş- 
tinilor, va avea de unde ajutora pe cei săraci, deci rămase 
pe la creştini şi zăbăvi o zi peste vedea. 

Întorcându-se Daniil, a patra zi, acasă şi venind el 
înaintea stareţului, acesta, fără să asculte dezvinuirea lui, 
îl mustră aspru pentru întârzierea avută şi-l pedepsi cu 
oprirea depărtării din mănăstire pe un timp mai îndelun- 
gat. 

Bietul Daniil, deşi se ştia fără oarecare vină mare, 
primi cu supunere aspra mustrare şi greaua pedeapsă, 
dară se hotărî, în sine, că, pentru c-a călcat porunca stare- 
ţului şi s-a întârziat cu o zi, ceea ce nu i se întâmplase 
niciodată mai înainte, să se retragă, pentru restul vieţii, în 
fundul munţilor, într-un loc cu totul neumblat şi pustiu, şi 
să se facă sihastru. Şi aşa şi făcu el. Se retrase adică într- 
un codru necălcat de picioare de oameni, care era între 
munţii de la asfințit-miazănoapte de la mănăstirea sfântul 
Laurentie şi într-o depărtare de aici ca de un ceas şi mai 
bine. 

Aice află Daniil un locuşor ce-i convenea, fiindcă, 
una — locul era pustiu, al doilea —lângă el curgea, în vale, 
un pârâu cu o lingură de apă şi, al treilea, că aice codrul 
era plin de stânci uriaşe. Şi mai ales această din urmă 
însuşire a locului se lovea cu propusul lui, ca să se facă 
sihastru. EI adecă se hotărî să-şi scobească într-o stâncă 

de aici o chilie, unde să se poată adăposti de greul iernii, 
de ploi şi de fiarele răpitoare. 

Ani întregi petrecu bietul sihastru, în genunchi, cu 
dalta în mână, şi ciopli necontenit şi din greu, în vârtoasa 
stâncă. După o muncă nespus de grea, ostenitoare şi înde- 
lungată, îşi văzu el sfârşită, cu ajutorul lui Dumnezeu, la 
care nădăjduia mereu, truda şi chilia din pietroasa stâncă. 
Această chilie se poate vedea şi astăzi în Putna, în a cărei 
apropiere lucră, cu vapor, o fabrică de carbonizare şi un 
feresteu. Cum s-au schimbat timpurile! 

Pe când petrecea Daniil, într-o seară întunecoasă, 
în fundul stâncii sale, în genunchi, şi se ruga lui Dumne- 
zeu, iară afară se auzea înfiorosul urlet al lupilor şi 
urşilor, zice că bătea cineva la uşa chiliei. Daniil întrebă 
că cine-i, iară de afară răspunse un glas că este Ştefan 
Vodă, Domnul ţării Moldova, carele, de la vânătoare de 
prin munţi, a rătăcit de soţii săi. Şi fiind afară, zicea gla- 
sul, grozav de întuneric, nu poate afla cărarea, deci se 
roagă să-l primească la mas. Sihastrul deschise uşa chiliei 
şi-l primi bucuros pe Vodă să mâie. În acea noapte, zice- 
se, Daniil să-l fi înduplecat pe Ştefan Vodă să rădice în 
acele locuri lui Dumnezeu un locaş şi Dumnezeu îi va 
ajuta la toate întreprinderile lui. Şi Ştefan Vodă primi cu 
plăcere sfatul sihastrului, era el doară om evlavios şi cu 
frica lui Dumnezeu ca rar altul şi mai zidise şi mai înainte 
mai multe locaşuri dumnezeieşti. 

Începu deci să zidească şi aicea falnică mănăstire, 
care, sfârşindu-o, o numi a Putnei, după pârâul ce curge 
alăturea spre vale. Cum se isprăvi mănăstirea Putna, cur- 
seră la ea şi o mulţime de călugări, de prin toate mănăs- 
tirile şi schiturile din ţară, aşa şi din cea a sfântului Lau- 
rentie, din Vicovul de Sus. Aceasta de acuma înainte 

rămase pustie şi, cu vremea, clădirile ei începură să le ri- 
sipească. Biserica cea de stejar a mănăstirii să se fi mutat, 
mai târziu, la un sat oarecare, al cărui nume însă din ne- 
fericire, cu vremea, cu totul s-a uitat. Aşa, cu vremea, nu 
rămase nemică din această mănăstire şi nimeni n-ar şti că 
ea, cândva, în timpuri vechi, a existat, dacă poporul nos- 
tru nu ne-ar fi păstrat tradiţia şi, pentru acea parte de loc, 
numele „Laura”, prescurtat din Laurentie. 

Danuil zice că să fi prorocit că în satul Vicovul de 
Sus poporul astfel se va înmulți, că va fi lipsă ca biserica 
sătească mereu să se adaugă şi să se mărească, de trei ori 
cum era, ba că va veni vremea când se va zidi, chiar pe 
acel loc, pe care a stat cea a mănăstirii sfântul Laurentie, 
o biserică sătească. 

Sihastrul Daniil, după ce s-a zidit mănăstirea Put- 
na şi s-a urzit un sătişor de 12 familii, a părăsit chilia sa 
din stâncă şi a dispărut. EI să se fi aşezat într-o pustietate 
ŞI mai mare, precum îşi pusese el canonul, când cu pro- 
baza stareţului, ca până la sfârşitul vieţii să petreacă în 
adâncă singurătate. 

Zice că el s-a statorit pe un loc pustiu şi sălbatec, 
pe pârâul Voroneţului sau apa Corbului. Aice petrecea el, 
ca şi în chilia sa de stâncă de pe Putna, în post, rugăciune 
şi învăţarea celor ce veneau la el. 

Aice să mai fi avut Daniil o întâlnire cu Ştefan 
Vodă, după pierduta bătălie cu turcii de la Valea Albă sau 
Răsboeni. Acesta, adică, în nevoia sa, îl rugă pe Daniil de 
sfat, ori de să închine ţara turcilor, iar el îi zise să-şi adu- 
ne oastea, să se lupte cu duşmanul şi că va învinge, dacă 
va făgădui să zidească pe acele locuri un locaş lui Dum- 
nezeu. Ştefan Vodă urmă sfatul sihastrului, învinse pe 
turci şi zidi, pe apa Corbului (Voroneţului), o mănăstire 

frumoasă numită a Voroneţului, ca mulţămită pentru iz- 
bânda câştigată cu ajutorul lui Dumnezeu”. 


Mânăstirea Seciai (din Buiociitita) Vedere dinspre Sud-Est. E 
Zidită in câteva luni, dela 26 mai la 14 septembrie, 1488, pe locul 
unăe avusese chilia sa şi schitul de lemn Daniil Sihastrul. 

Boldur, Alexandru V., Ştefan cel Mare, voievod al Moldovei (1457-1504), Madrid 1970, p. 153 


2005: „Sfântul Ierarh Leontie este numărat printre 
cei dintâi sfinți români pe care i-a odrăslit pământul Mol- 
dovei şi adevăratul părinte duhovnicesc al Cuviosului 
Danuil Sihastrul. După tradiție, era de loc din oraşul Ră- 
dăuţi. Apoi, râvnind Sfinţilor Părinți de odinioară şi ar- 
zând cu inima după dragostea lui Hristos, spre sfârşitul 


9! Dan, Dimitrie, Laura, în Loghin, Constantin, Scriitori bucovineni, 
Bucureşti 1924, pp. 209-215 

secolului al XIV-lea s-a făcut sihastru în pădurile seculare 
din partea locului. 

Deci, călugărindu-se cu numele de Lavrentie, s-a 
învrednicit mai târziu de darul preoţiei. Apoi, împreună 
cu câţiva ucenici, a întemeiat o vestită sihăstrie de călugă- 
ri în codrii Rădăuţilor, ce se chema, după numele său 
„Schitul Laura” (Lavra) sau „Mănăstirea Sfântului La- 
vrentie”?. În obştea sa, Cuviosul Lavrentie a format 
mulţi ucenici cu viaţă aleasă, printre care sc număra şi 
Sfântul Daniil Sihastrul. În Schitul Laura, însuşi Cuviosul 
Lavrentie s-a nevoit şi a avut o trăire aşa de înaltă, încât 
s-a învrednicit de la Dumnezeu de darul facerii de minu- 
ni. Că pe mulţi bolnavi îi vindeca cu rugăciunea sa şi era 
tuturor părinte, sfetnic, dascăl şi ocrotitor. 

După întemeierea Episcopiei de Rădăuţi, auzind 
domnul Moldovei, Alexandru cel Bun, de nevoinţa sa, l-a 
rânduit episcop al acestui scaun. Şi a păstorit cu multă 
înţelepciune turma lui Hristos câţiva ani de zile, învățând 
pe toţi dreapta credinţă şi făcându-se tuturor pildă de sfin- 
ţenie. Apoi, râvnind iarăşi vieţii sihăstreşti, s-a retras din 
scaun şi s-a făcut schimonah cu numele de Leontie, ajun- 
gând cel mai vestit sihastru şi părinte duhovnicesc din 
nordul Moldovei. Deci, mai trăind puţin şi uimind pe toți 
cu smerenia, cu nevoinţa şi cu darul minunilor pe care le 
făcea, şi-a dat sufletul cu pace în mâinile Domnului. 

Mai târziu, proslăvindu-se prin oarecare minuni şi 
fiind găsit în mormânt cu trupul întreg şi nestricat, s-a 
aşezat cu cinste în biserica episcopală din Rădăuţi spre 
închinarea tuturor, unde mulţi credincioşi primeau sănăta- 


% Pe locul unde a fost Schitul lui Lavrentie se află satul Laura, 
Suceava. 

te şi mângâiere la sfintele sale moaşte, ajungând vestit 
până dincolo de hotarele Moldovei. 

În anul 1639, prădându-se biserica, au dispărut şi 
moaştele Sfântului Leontie din Rădăuţi. Unii cred că au 
fost luate de năvălitori. Alţii spun că au fost îngropate de 
călugări în biserică, în anul 1783, odată cu desfiinţarea 
mănăstirii. Însă, locul unde se află astăzi, singur Dumne- 
zeu îl ştie. În anii 1621-1622 un vestit teolog ucrainean, 
ieromonahul Zaharia Kopystenski din Kiev, scria despre 
el: „În Rădăuţi, în episcopie, Sfântul Leontie făcătorul de 
minuni zace cu trupul întreg”. 

Sfinte Preacuvioase Părinte Leontie, roagă-te lui 
Dumnezeu pentru noi!'*. 


2005: „SFÂNTUL DANIIL SIHASTRUL / Mă- 
năstirea Voroneţ / (secolul XV)” //. a. Viaţa. Cuviosul 
Părintele nostru Daniil Sihastrul a fost unul din cei mai 
mari sfinţi pe care i-a odrăslit pământul Moldovei, mare 
dascăl al pustiei şi povăţuitor al călugărilor. / Acest sfânt 
al neamului nostru s-a născut într-o familie de oameni 
săraci, de pe moşia Mănăstirii Sfântul Nicolae din Rădă- 
uţi, la începutul secolului al XV-lea, primind la botez nu- 
mele de Dumitru. Când avea 16 ani, s-a făcut călugăr în 


% Pr. prof. Liviu Stan, op. cit., p.7 

”4 Arhimandrit Ioanichie Bălan, Patericul Românesc, capitolul Sfinţi 
şi cuvioşi din secolele XIV-XV, Ediţia a V-a, Editura Mănăstirea 
Sihăstria, 2005, pp. 98, 99 

% Pr. prof. Liviu Stan, Sfinţi români, p. 29-43; Pr. prof. Petru Rezuş, 
Viaţa şi faptele Sfântului Daniil Sihastrul, în „Studii Teologice”, 
1956, nr. 3-4, p. 227-240; Arhim. Nestor Vornicescu, Ștefan cel 
Mare şi Daniil Sihastrul, în rev. „Mitropolia Moldovei”, 1966, nr. 7- 
8, p. 566-573 

aceeaşi mănăstire, cu numele de monahul David. După 
câţiva ani de aspră nevoinţă se învredniceşte de harul pre- 
oției şi se retrage la Mănăstirea Sfântul Lavrentie din 
comuna Vicovul de Sus%. Apoi, fiind chemat de Duhul 
Sfânt la viaţa pustnicească, s-a făcut schimonah cu nume- 
le de Daniil, înainte de anul 1450, şi s-a nevoit singur în 
neştiute osteneli duhovniceşti, mai întâi în preajma Mă- 
năstirii Neamţ, pe valea pârâului Secu, apoi pe valea 
pârâului Putna, într-o mică chilie săpată în piatră. / După 
sfințirea Mănăstirii Putna (1470), Cuviosul Daniil Sihas- 
trul s-a retras în preajma Mănăstirii Voroneţ, unde şi-a 
săpat chilie în piatră, sub stânca Șoimului. Aici se ne- 
voieşte singur încă 20 de ani în plăcere de Dumnezeu, 
crescând numeroşi ucenici şi făcând multe minuni de 
vindecare. / În anul 1488, odată cu zidirea bisericii Mă- 
năstirii Voroneţ, Sfântul Daniil Sihastrul se coboară în 
obşte, având peste 80 de ani, şi ajunge egumen al acestei 
mănăstiri. Mai trăind încă puţin şi fiind cinstit de popor 
ca sfânt şi făcător de minuni, Cuviosul Daniil şi-a dat 
sufletul în mâinile lui Dumnezeu prin anul 1496 şi a fost 
aşezat în biserică, unde se află până astăzi. 

b. Fapte şi cuvinte de învăţătură. / 1. Sfântul 
Daniil Sihastrul, fiind ales de Dumnezeu din sânul maicii 
sale pentru viaţa cea îngerească a pustnicilor, s-a dovedit 
din pruncie purtător de Hristos. Că niciodată nu lipsea de 
la biserică, nici se juca cu ceilalți copii, nici nu căuta 
odihnă şi mâncare. Ci, mereu se ruga şi întru toate asculta 
de părinți. 

2. Când avea vârsta ca de 10 ani, fiind dat să 
înveţe carte în Mănăstirea Sfântului Nicolae din Rădăuţi, 


% Astăzi se află aici satul Laura, derivat de la „„Lavrentie” sau de la 
„lavra”. 

copilul Dumitru, deşi tânăr cu vârsta, s-a dovedit bătrân 
cu înţelegerea. Că în puţină vreme a deprins Ceaslovul şi 
Psaltirea pe de rost, precum şi nevoinţa cea duhovniceas- 
că. Pentru aceasta, cuvioşii călugări foarte mult îl iubeau 
şi se foloseau de blândeţea şi priceperea lui, că era întot- 
deauna umbrit de darul Duhului Sfânt. 

3. După cinci ani de ucenicie, tânărul ostaş al lui 
Hristos s-a făcut călugăr, primind numele marelui pro- 
oroc şi împărat David. Şi era întru toate ascultător cuvi- 
oşilor părinți, având ca dascăl şi părinte duhovnicesc pe 
mult nevoitorul şi purtătorul de Dumnezeu Sfântul Ierarh 
Leontie de Rădăuţi. 

4. Acest tânăr monah David era foarte râvnitor în 
nevoinţa vieţii călugăreşti. Cel mai mult iubea liniştea, 
postul şi rugăciunea. Zilnic nu gusta nimic până la asfin- 
țitul soarelui, iar uneori postea desăvârşit câte trei şi chiar 
cinci zile şi se hrănea numai cu legume și ierburi. În as- 
cultare era tăcut, blând şi tuturor supus, iar la biserică 
zăbovea ziua şi noaptea ca o candelă mereu nestinsă. Încă 
şi la chilie dormea puţin pe un mic scăunel, mereu ve- 
ghind şi cugetând la cele dumnezeieşti. lar dintre cărți, 
cel mai mult iubea Psaltirea pe care o ştia pe de rost şi o 
repeta zilnic. 

5. Aşa nevoindu-se câțiva ani de zile, Cuviosul 
David s-a făcut vas al Sfântului Duh, învrednicindu-se de 
darul preoţiei şi al facerii de minuni. Mulţi bolnavi, au- 
zind de minunile ce se făceau prin rugăciunile lui, alergau 
la smeritul ieromonah David şi se vindecau de suferinţele 
lor. Alţii veneau să-i ceară sfat, că era foarte înţelept în 
cuvânt şi înainte văzător, iar alţii veneau să-i mărturiseas- 
că păcatele, că ajunsese cuviosul vestit duhovnic în păr- 
țile de nord ale Moldovei. 

6. Văzând ieromonahul David că este înconjurat 
de lume şi nu mai are linişte la rugăciune, temându-se de 
duhul slavei deşarte, a luat binecuvântare de la episcopul 
de Rădăuţi şi s-a retras la Mănăstirea Sfântul Lavrentie 
(Laurenţiu). Dar şi acolo îl căutau credincioşii, precum şi 
cei bolnavi de duhuri necurate. Cuviosul David, însă, ziua 
făcea ascultare şi stătea între oameni, iar noaptea prive- 
ghea, se ruga şi împletea coşuri de nuiele pentru obşte. 
Aşa îşi omora cuviosul ispitele tinereţii şi cugetul slavei 
deşarte. 

7. Odată, I-a trimis egumenul cu oarecare ascul- 
tare în oraşul Siret. Acolo, înconjurându-l credincioşii, a 
zăbovit cuviosul o zi, neputând a se întoarce la timp în 
mănăstire. Atunci, egumenul i-a dat canon să nu mai iasă 
o vreme din lavră. Deci, smerindu-se ieromonahul David, 
şi-a împlinit cu bucurie canonul, dând slavă lui Dumne- 
zeu pentru toate. 

8. Trecând câţiva ani şi Cuviosul David sporind 
mult în nevoința duhovnicească, se simţea chemat de 
Duhul Sfânt la viaţa pustnicească. Sufletul său era rănit 
de dragostea lui Hristos şi dorea să-L slăvească neîncetat 
cu îngerii şi cu sihaştrii din codrii Carpaţilor. / Deci, pri- 
mind binecuvântare de la egumenul Mănăstirii Sfântul 
Lavrentie, a îmbrăcat mai întâi marele şi îngerescul chip 
al schimniciei, schimbându-și numele din David în Da- 
niil. Apoi, tăinuindu-se de lume, s-a retras singur în 
adâncul codrilor pe valea pârâului Secu-Neamţ, cu pu- 
ţin înainte de anul 1450, unde s-a nevoit 14 ani în aspre 
osteneli călugăreşti. Apoi, văzându-se înconjurat de lume, 
s-a retras în nordul Moldovei, aproape de sihăstria Putna. 

9. Călăuzit de Dumnezeu, Cuviosul Daniil şi-a fă- 
cut mai întâi o colibă de lemn pe valea pârâului Viţeul. 

Apoi, aflând o stâncă mare în apropiere, şi-a săpat cu 
dalta o mică chilioară în peretele stâncii, cât să poată 
încăpea. Alături şi-a scobit o altă încăpere, drept paraclis 
de rugăciune, cum se vede până astăzi. În această stâncă 
s-a nevoit Cuviosul Daniil în plăcere de Dumnezeu mai 
mult de 20 de ani. 

10. Nevoinţa Preacuviosului Părintelui nostru Da- 
niil Sihastrul în chilia de la Putna era aceasta: / Ziua şi 
noaptea priveghea cu neîncetată rugăciune şi cugetare la 
cele dumnezeieşti, postind până la asfinţitul soarelui. Din 
chilie nu ieşea deloc toată săptămâna. Mâncarea lui era 
formată din pesmeţi de pâine, rădăcini şi ierburi, iar lu- 
crul mâinilor sale era împletirea coşurilor de nuiele. Du- 
minica săvârşea Sfânta Liturghie şi se împărtăşea cu Tru- 
pul şi Sângele lui Hristos, apoi primea pe cei ce veneau la 
el pentru vindecare de boli şi pentru cuvânt de folos. În 
posturi postea câte trei şi uneori cinci zile şi avea darul 
rugăciunii şi al lacrimilor. 

11. Pentru sfinţenia vieţii sale, pentru postul cel 
îndelungat şi pentru privegherile cele de toata noaptea cu 
rugăciuni şi cu lacrimi, Cuviosul Daniil Sihastrul a fost 
multă vreme ispitit de satana, căutând să-l alunge din pus- 
tie şi să-l arunce în păcatul cel cumplit al slavei deşarte. 
Dar cuviosul, cerând ajutorul lui Hristos şi cu puterea 
Sfintei Cruci, toate cursele diavolului le biruia. Pentru 
aceea, în puţină vreme s-a învrednicit de la Dumnezeu de 
darul lacrimilor, al mai înainte-vederii şi al vindecării de 
boli. Căci izgonea duhurile necurate din oameni numai cu 
cuvântul şi vindeca tot felul de bolnavi. Apoi cunoştea 
cugetele cele ascunse şi spunea multora tainele cele vii- 
toare, căci era plin de darul Duhului Sfânt. 

12. Pentru nişte daruri ca acestea, numele cuvio- 
sului se făcuse cunoscut în toată ţara Moldovei, iar popo- 
rul, de la mic până la mare, l-a numărat din tinereţe în 
ceata sfinților. Cei mai mulţi îl numeau „Sfântul Daniil, 
Sihastrul cel Bătrân”, căci era părinte şi povăţuitor al 
tuturor sihaştrilor din nordul Moldovei. Alţii, îndeosebi 
călugării, îl numeau „Sfântul Daniil Schimonahul”. Iar 
după mutarea sa din trup, era numit în popor „Sfântul 
Daniil cel Nou”, ca să-l deosebească de alţi cuvioşi cu 
acelaşi nume. 

13. În anul 1451, întâmplându-se grabnică moarte 
domnului ţării, Bogdan Voievod, fiul său Ştefan cu greu a 
scăpat de primejdie. Deci, auzind de nevoinţa şi minunile 
Sfântului Daniil Sihastrul şi fiind în grea strâmtoare, a 
fost călăuzit de Duhul Sfânt la chilia lui. Aici, poposind 
câteva zile, şi-a mărturisit cugetele înaintea cuviosului, a 
primit de la el dezlegare de păcate şi multe cuvinte de 
mângâiere. Apoi, liniştindu-i sufletul, marele sihastru l-a 
binecuvântat, s-a rugat pentru dânsul, 1-a proorocit că în 
curând va fi domn al Moldovei şi l-a liberat cu pace. 

14. În primăvara anului 1457, Ştefan cel Mare, 
ajungând pe scaunul Moldovei, s-a încredinţat de împlini- 
rea proorociei Sfântului Daniil Sihastrul şi de darul lui 
Dumnezeu care era întru dânsul. Din anul acela, cuviosul 
i-a fost marelui domn cel dintâi sfetnic, duhovnic şi rugă- 
tor către Dumnezeu. Adeseori, voievodul poposea la chi- 
lia lui, îşi mărturisea păcatele, îi cerea cuvânt de folos şi 
nimic nu făcea fără rugăciunea şi binecuvântarea lui. lar 
cuviosul îl îmbărbăta şi îl îndemna să apere ţara şi creş- 
tinătatea de mâinile păgânilor, încredințându-l că, de va 
zidi după fiecare luptă câte o biserică spre lauda lui Hris- 
tos, în toate războaiele va birui. / Astfel, ascultându-l, 

Ştefan cel Mare a apărat cu multă vitejie Biserica lui 
Hristos şi ţara Moldovei după căderea Bizanțului, aproa- 
pe o jumătate de secol, câştigând 47 de războaie şi înăl- 
țând 48 de biserici. În felul acesta, Cuviosul Daniil Si- 
hastrul s-a dovedit un mare apărător al Ortodoxiei româ- 
neşti şi ctitor duhovnicesc al mănăstirilor înălțate la în- 
demnul său. 


15. Odată, poposind domnul Moldovei în chilia 
cuviosului, a fost îndemnat de marele sihastru să zidească 
în apropiere de chilia sa o mănăstire de călugări, întru po- 
menirea Adormirii Maicii Domnului, către care avea 
mare evlavie. Deci, ascultându-l Ştefan Voievod şi îm- 
preună alegând locul, cu binecuvântarea lui s-a început în 
anul 1466 zidirea Mănăstirii Putna, iar în anul 1470, când 
s-a sfințit acest dumnezeiesc lăcaş, însuşi Sfântul Daniil a 
luat parte, fiind cinstit de toți ca un al doilea ctitor. 

16. Se mai spunea despre dânsul că, voind Ştefan 
Vodă să-i încredinţeze mănăstirea, de multe ori l-a rugat 
să fie egumen şi părinte duhovnicesc al Putnei. Dar 
cuviosul, socotindu-se nevrednic de o cinste ca aceasta, a 
rămas mai departe la mica lui chilie din peşteră. / 

17. Pentru sfinţenia vieţii sale, Cuviosul Daniil 
Sihastrul s-a dovedit din tinereţe purtător de Hristos şi 
mare dascăl al liniştii şi rugăciunii lui Iisus. În timpul 
vieţii sale nu era în Moldova alt sihastru şi duhovnic mai 
vestit, nici alt lucrător şi dascăl al rugăciunii mai iscusit 
decât el. De aceea, toți egumenii şi duhovnicii din nordul 
Moldovei, ca şi dregătorii din sfatul ţării, îl aveau de pă- 
rinte duhovnicesc. 

18. Urmând exemplul vieţii sale, numeroşi călu- 
gări iubitori de linişte din chinovii se retrăgeau în pustie 
cu binecuvântarea Cuviosului Daniil şi deveneau sihaştri 
şi lucrători sporiţi ai rugăciunii lui lisus. Astfel, acest ma- 
re ascet al Moldovei avea prin mănăstiri şi sate numeroşi 
fii duhovniceşti, iar prin munţi şi prin codri avea peste o 
sută de ucenici sihaştri care se nevoiau în plăcere de 
Dumnezeu, după sfatul său. Aşa a creat Sfântul Daniil 
Sihastrul în Moldova o mare mişcare isihastă, aproape fă- 
ră egal, înnoind astfel, pentru multă vreme, viaţa duhov- 
nicească prin mănăstiri şi schituri şi ridicând o întreagă 
generaţie de sihaştri şi rugători ai neamului. 

19. După anul 1470, văzând cuviosul că la Putna 
nu mai are linişte din cauza mănăstirii şi a mulțimii cre- 
dincioşilor, a părăsit chilia în care se nevoise peste două- 
zeci de ani şi s-a retras în taină în codrii seculari din jurul 
Mănăstirii Voroneţ. Aici se nevoiau ca la cincizeci de 
călugări sub povăţuirea ieroschimonahului Misail, vred- 
nic ucenic al Sfântului Daniil. Deci, aflând un loc retras 

în preajma mănăstirii, şi-a făcut o mică chilie deasupra 
stâncii numită „Şoimul" şi aici se ostenea cuviosul în 
desăvârşită linişte şi plăcere de Dumnezeu. / Însă n-a 
trecut multă vreme şi îndată numele lui s-a făcut cunoscut 
în toate satele din partea locului, încât veneau la el tot 
felul de bolnavi, paralizaţi, oameni stăpâniţi de duhuri 
necurate şi se vindecau. Credincioşii, neputând ajunge la 
chilia lui, aşteptau jos în mănăstire, iar cuviosul cobora 
noaptea, se ruga pentru ei, le spunea pricina suferinţei, îi 
sfătuia, îi binecuvânta şi îi trimitea sănătoşi la casele lor. / 
20. În vara anului 1476, Ștefan cel Mare, 
pierzând lupta de la Războieni în faţa turcilor, s-a dus 
la chilia Sfântului Daniil Sihastrul, bunul său părinte 
duhovnicesc de la Voroneţ. Deci, „bătând Ştefan Vodă 
în uşa sihastrului să-i descuie, a răspuns sihastrul să aş- 
tepte Ştefan Vodă afară până va termina ruga. Şi după ce 
şi-a terminat sihastrul ruga, l-a chemat în chilie pe Ştefan 
Vodă. Şi s-a spovedit Ştefan Vodă la dânsul. Şi a întrebat 
Ştefan Vodă pe sihastru ce va mai face, că nu poate să se 
mai bată cu turcii. „Închina-voi ţara la turci sau nu?”. Iar 
sihastrul a zis să nu o închine, că războiul este al lui, nu- 
mai după ce va izbăvi, să facă o mănăstire acolo, în 
numele Sfântului Gheorghe”. / Deci, crezând domnul 
Moldovei în proorocia Sfântului Danul că va birui pe 
turci şi luând de la el rugăciune şi binecuvântare, îndată a 
adunat oaste şi a izgonit pe turci din ţară. Aşa ajuta cu- 
viosul cu rugăciuni fierbinți către Dumnezeu să se 
izbăvească Moldova şi ţările creştine de robia păgânilor. 
21. Răposând mitropolitul Teoctist, în toamna 
anului 1477, Ştefan cel Mare s-a sfătuit cu clerul şi epis- 

copii ţării să aleagă păstor şi părinte al Moldovei pe Sfân- 
tul Daniil Sihastrul de la Voroneţ. Dar cuviosul, auzind 
de aceasta, s-a rugat cu lacrimi lui Dumnezeu şi voievo- 
dului să nu-l lipsească până la moarte de fericita lui li- 
nişte. Deci, cucerindu-se toţi de smerenia şi sfinţenia lui, 
şi-au cerut iertare şi l-au lăsat în pustie să slăvească neîn- 
cetat pe Dumnezeu. 

22. Timp de 20 de ani cât a sihăstrit la Voroneţ, 
Cuviosul Daniil a creat aici o nouă vatră isihastă, tot atât 
de importantă ca şi cea de la Putna. Căci în puţină vreme 
s-au adunat în jurul său zeci de sihaştri, unii mai nevoitori 
decât alţii, care se osteneau, fie în codrii Voroneţului, fie 
în Munţii Rarăului, fie de-a lungul Carpaţilor Răsăriteni. 
Cei mai mulți practicau rugăciunea lui lisus, postul şi 
tăcerea. Alţii citeau zilnic Psaltirea, alţii făceau mii de 
metanii şi împleteau coşuri, iar alţii, fiind buni caligrafi, 
scriau cărți de slujbă pentru biserici şi mănăstiri. Cei mai 
aleşi ucenici ai Cuviosului Daniil Sihastrul au fost: 
mitropolitul Grigorie Roşca, monahul caligraf loan, pre- 
cum şi egumenii Misail şi Efrem, toți din Mănăstirea 
Voroneţ. Apoi Cuviosul Pahomie Sihastrul şi egumenul 
Nil din Mănăstirea Slatina; egumenul Paisie, Paladie Si- 
hastrul şi Anastasie Sihastrul de la Mănăstirea Neamţ; 
Isaia Pustnicul de la Mănăstirea Moldoviţa, egumenul 
Gherontie de la Humor şi mulţi alţii. 

23. Aducându-şi aminte Ştefan cel Mare de făgă- 
duinţa dată lui Dumnezeu şi Sfântului Daniil Sihastrul, în 
vara anului 1488 a zidit din temelie, la Mănăstirea Vo- 
roneţ, o frumoasă biserică din piatră închinată Sfântului 
Mare Mucenic Gheorghe, în locul vechii biserici de lemn. 
La 14 septembrie, în acelaşi an, biserica a fost sfințită de 
mitropolitul Gheorghe, în prezenţa fericiţilor ei ctitori, 

Ştefan Voievod şi Cuviosul Daniil Sihastrul, şi a zeci de 
mii de credincioşi, călugări, clerici şi dregători de ţară. În 
această zi, cu sfat de obşte, Sfântul Daniil, deşi bătrân, a 
fost numit egumen al Mănăstirii Voroneţ. 

24. Timp de aproape 10 ani, Sfântul Daniil a po- 
văţuit obştea Mănăstirii Voroneţ, ca un mare părinte du- 
hovnicesc al călugărilor, al sihaştrilor şi al întregii 
Moldove. Căci, deşi petrecea mai mult la chilia sa de pe 
stânca Șoimului, fiind foarte iubitor de linişte, adeseori 
cobora în obşte, mărturisea soborul, tămăduia pe cei bol- 
navi ce se adunau de prin sate şi îi sfătuia pe toţi. Apoi, 
iarăşi se retrăgea la chilia sa. 

25. În timpul egumeniei sale, Mănăstirea Voroneţ 
a trăit cea mai înfloritoare perioadă duhovnicească din is- 
toria sa, fiind socotită multă vreme lavra isihasmului din 
Moldova. Toţi monahii din obşte, care numărau peste şai- 
zeci de nevoitori, practicau rugăciunea lui lisus. Unii erau 
vestiți păstori şi duhovnici, alţii erau dascăli învăţaţi în 
şcoala mănăstirii şi neobosiţi caligrafi, iar cei mai mulţi 
erau călugări de rugăciune, care slăveau pe Dumnezeu 
neîncetat şi se rugau pentru toată lumea. / La Voroneţ au 
învăţat carte şi au deprins nevoinţa duhovnicească nume- 
roşi preoţi de parohie, egumeni, episcopi, monahi, sihastri 
şi dregători de ţară. Iar în codrii seculari din munţii Voro- 
neţului, ai Rarăului şi Stânişoarei, se nevoiau pentru dra- 
gostea lui Hristos alți peste cincizeci de sihaştri, ucenici 
ai Sfântului Daniil. Pe toţi aceştia îi supraveghea şi îi 
povăţuia pe calea cea bună a împărăției cerurilor marele 
egumen şi povăţuitor de suflete, Cuviosul Părintele nostru 
Daniil, „Sihastrul cel Bătrân”. 

26. Ajungând vas ales al Duhului Sfânt, plin de tot 
felul de bunătăţi şi trecând de vârsta de nouăzeci de ani, 

Sfântul Daniil marele sihastru al Moldovei, dascălul pus- 
tiei şi făcătorul de minuni, şi-a dat sufletul în braţele lui 
Hristos la sfârşitul secolului al XV-lea (1496). Mulțimea 
ucenicilor lui împreună cu mitropolitul şi domnul ţării I- 
au plâns îndeajuns şi l-au îngropat în pronaosul bisericii 
Mănăstirii Voroneţ, punând deasupra o piatră cu inscrip- 
ţia: „Acesta este mormântul părintelui nostru David, schi- 
monahul Daniil”. Apoi, împărțind credincioşilor multe 
milostenii şi sărutând sfintele lui moaşte, s-a întors 
fiecare la ale sale. 

27. După săvârşirea sa, văzând ucenicii şi cre- 
dincioşii că se fac oarecare minuni şi vindecări de boli la 
moaştele cuviosului, l-au trecut în ceata sfinților, nu- 
mindu-l „Sfântul Stareţ Daniil”, „Sfântul Daniil Sihas- 
trul”, sau mai ales „Prea Cuviosul de Dumnezeu rugătorul 
Părintele nostru Daniil cel Nou”. Obştea Mănăstirii 
Voroneţ, împreună cu mitropolitul Grigorie Roşca, uceni- 
cul său, au pus acestei lavre, după hramul Sfântului Mare 
Mucenic Gheorghe, al doilea hram în cinstea „Sfântului 
Danuil cel Nou”, pomenindu-l în rândul fericiților ctitori. 
Totodată i-au rânduit zi de prăznuire peste an, anume 
după pomenirea Sfântului Daniil Stâlpnicul, a treia zi. 
Astfel, în Moldova, pomenirea Cuviosului Daniil Sihas- 
trul s-a făcut, secole de-a rândul, la 23 aprilie, hramul 
Mănăstirii Voroneţ, şi la 14 decembrie, a treia zi după 
ziua Sfântului Daniil Stâlpnicul (11 decembrie). / Ca 
sfânt cu aureolă a fost pictat pentru prima dată în anul 
1547, de acelaşi mitropolit, pe peretele de sud al bisericii 
Mănăstirii Voroneţ, în stânga uşii de intrare în pridvor, 
cum se vede până astăzi, ţinând în mâna sa un sul des- 


% Pr. prof. Petru Rezuş, op. cit., p. 235. După tradiţie, Sfântul Daniil 
a murit la 14 decembrie. 

făcut pe care scrie: „Veniţi, fraţilor, de mă ascultați. Vă 
voi învăţa frica Domnului. Cine este omul...”. 

28. Râvna credincioşilor a îndemnat pe călugării 
de la Mănăstirea Voroneţ, la începutul secolului al XVII- 
lea, să scoată din mormânt moaştele făcătoare de minuni 
ale Sfântului Daniil Sihastrul şi să le aşeze în biserică, în 
sicriu frumos împodobit, pentru închinare. Pe acestea în- 
suşi mitropolitul Dosoftei le-a sărutat. Vestea minunilor 
lui ajunsese până la Kiev, în Polonia, în Transilvania, în 
Sfântul Munte, de unde veneau credincioşi să i se închine 
şi toţi îl numeau „Sfântul Daniil cel Nou, făcătorul de mi- 
nuni”. 

29. În anul 1749, egumenul Mănăstirii Voroneţ, 
anume Ghedeon, a dat Mănăstirii Putna degetul arătător 
al Sfântului Daniil ferecat în argint, unde se păstrează 
până astăzi. Moaştele poartă inscripţia: „Aceste relicve 
le-am ferecat cu, Ghedeon, egumen de la Voroneţ, cu 
toată cheltuiala mea, în anul 1749, decembrie 4”. În anul 
1775, Moldova de nord ajungând sub ocupaţia Austriei, 
moaştele Sfântului Daniil Sihastrul au fost aşezate din 
nou în mormântul său, unde se păstrează până astăzi %. 

30. În anul 1749, egumenul Mănăstirii Voroneţ, 
anume Ghedeon, a dat Mănăstirii Putna degetul arătător 
al Sfântului Daniil ferecat în argint, unde se păstrează 
până astăzi. Moaştele poartă inscripţia: „Aceste relicve 
le-am ferecat cu, Ghedeon, egumen de la Voroneţ, cu 
toată cheltuiala mea, în anul 1749, decembrie 4”. în anul 
1775, Moldova de nord ajungând sub ocupaţia Austriei, 
moaştele Sfântului Daniil Sihastrul au fost aşezate din 


” Ultima dată au fost scoase din mormânt moaştele Sfântului Daniil 
Sihastrul în vara anului 1962, cu prilejul lucrărilor de restaurare de la 
Voroneţ. 

nou în mormântul său, unde se păstrează până astăzi“. / 


Sfinte Preacuvioase Părinte şi făcătorule de minuni Dani- 
ile, roagă-te lui Dumnezeu pentru noi!”1%. 


Între ruinele Putnei 


10 leat 


1856: „Coroana lui Ştefan cel Mare s-a aflat în 
Putna”. Abia defrişaseră austriecii tufărişul dintre ruinele 
vechii biserici a mănăstirii Putna, călugării folosind o bi- 
sericuţă de lemn din apropiere, ridicată de egumenul Ia- 
cob Putneanul (Putna de astăzi e o reconstituire pe teme- 
liile vechi, datorată arhitectului austriac Karol Adolf 


100 Bălan, Ioanichie, Arhimandrit, Patericul Românesc, Mănăstirea 
Sihăstria 2005, pp. 110-118 

Romstorfer), când Alexandru Hurmuzachi, explodase de 
entuziasm naiv Şi, năpustindu-se spre telegraf, vestea ga- 
zetelor româneşti din provinciile rătăcite prin trei im- 
perii: 


„Depeşa telegrafică de cea mai mare importan- 
ţă, primită de-a dreptul. Dată în Cernăuţi, în 2 decembrie 
stil nou 1856, 7 ore după-amiaza. Sosită în Braşov, în 3 
decembrie stil nou, 9 ore şi 45 de minute înainte de prânz. 

„Coroana lui Ştefan cel Mare s-a aflat în Putna, 
mormântul lui şi al lui Bogdan şi altele se cunoscură şi 
se deschiseră”. 

Alessandru Hurmuzachi” 

(Sperăm că vom veni în stare a primi, cu altă 
ocaziune, şi o descriere detaliată a odoarelor acestor 
nepreţuite, păstrate până acum, numai în amintirea 
istorică a naţiunii şi în sânul pământului) 01. 


Speranţa „Gazetei Transilvaniei” avea să rămână 
în deşert, deşi relatări din Bucovina continuau să soseas- 
că, dar scrise de vechiul ei colaborator, Iraclie Porum- 
bescu (aş putea face caz de descoperirea ineditelor lui 
Iraclie Porumbescu, dar nu-i de mine un astfel de moft), 
tânărul preot bucovinean fiind, alături de Aron Pumnul şi 
de Dimitrie Dan, unul dintre puţinii abonaţi bucovineni la 
viguroasa publicaţie braşoveană. Tatăl lui Ciprian Porum- 
bescu a şi semnat un capăt de relatare despre amărăciunea 
de la Putna anului 1856, probând, astfel, că el a fost au- 
torul textelor cu ştiri din Bucovina anilor 1854-1856 („te 
voi ruga să-mi spui: câte şire „din Bucovina” ai tipărit în 


101 Gazeta Transilvaniei, nr. 92, 22 noiembrie 1856, p. 357 


64 


organul Dumitale, de vreo trei ani, încoace” — scria în 22 
iunie 1854). 

Alecu Hurmuzachi, fiind încă foarte tânăr, pe 
atunci (se născuse în 16 august 1823, la Cernauca), încă 
nu ştia că voievozii nu se înmormântau cu coroană, scep- 
tru, spadă şi pecete — care aparţineau Ţării şi se încre- 
dințau urmaşului, dar nici nu-şi putea închipui că sfântul 
mormânt al memoriei româneşti fusese temeinic prădat — 
la fel şi celelalte morminte ale familiei — de către călugă- 
rii Putnei. Nici un însemn domnesc, nici un inel, nici 
măcar sicriul nu au scăpat de lăcomia călugărilor şi nici 
nu e sigur că osemintele aruncate, cu ţeasta înspre gru- 
maz, pe cele 13 sau 14 şine de fier ar aparţine lui Ştefan 
cel Mare. În epocă, nu s-a insistat, deşi Iraclie Porum- 
bescu atenţionase că „relicvele lui Ştefan cel Mare zac fă- 
ră sicriu, numai pe 14 şine late de fier; poate, deci, că şi 
sicriul, dacă a fost acela de metal preţios, l-au luat. Căci 
ca Ştefan, suveranul acel vestit şi glorios, să fi fost adus, 
de la Suceava tocmai, fără sicriu, şi acela prețios, până la 
Putna, cam nu e probabil; cu atâta mai puţin, cu cât mau- 
soleul lui de marmoră şi foarte frumos lucrat, din această 
biserică, încă fu făcut, fiind el încă în viaţă: prin urmare, 
şi sicriul lui trebuie să fi fost în raport cu preţiosul mauso- 
le 

În plus, pe bare de metal erau înmormântați doar 
călugării, iar dintre voievozi, doar cei care s-au călugărit 
în ultima clipă, precum Alexandru Lăpuşneanu, dar nu şi 
Ştefan, care nu se călugărise şi care păşea chiar şi în 
moarte triumfal, după cum relatau cronicarii. Oare nu 
cumva, după furtul sicriului, vreun stareţ oarecare a cerut 
să-l fie aşezate nevrednicele oseminte, pe bare de metal, 
în somptuoasa gropniță de la Putna? Oare noi, cei care 

avem în sânge închinatul în faţa acelei marmore reci, nu o 
facem, de fapt, în faţa nu ştim cui, în faţa unui săvârşitor 
de sacrilegiu împotriva spiritualităţii româneşti? Răspun- 
sul poate fi dat acum, când testele ADN ale rămăşiţelor 
presupuse ca fiind ale lui Ştefan cel Mare pot fi compa- 
rate cu ADN-ul din rămăşiţele urmaşilor săi. Dar nu se 
vor face niciodată astfel de teste, pentru că noi, românii, 
niciodată nu am avut nevoie de adevăr, ci doar de mituri. 
Puțin ne pasă nouă de unde or fi aruncate osemintele 
celui mai sacru dintre noi, câtă vreme jefuitorii lui scot 
sufletul din noi şi se spală cu el pe picioare, câtă vreme 
basmele despre cuvioşia călugărească ne ţin loc de cultu- 
ră şi de identitate națională. 

Mă opresc aici, deocamdată, cu comentariile mele 
(mai am mult de navigat prin vremuri), pentru a vă în- 
credinţa ştirile zilelor de extaz şi de agonie ale descope- 
ririi mormântului lui Ştefan cel Mare. Nu şi al ose- 
mintelor lui (până şi protocolul încheiat atunci, care cons- 
tată prădarea tuturor mormintelor voievodale de către că- 
lugări, dar nu insistă asupra sacrilegiului, pentru că ar fi 
fost vătămător politic). lată, deci, relatările lui Irache 
Porumbescu, de la cumpăna lunilor noiembrie-decembrie 
1856, când iarăşi ne-am scufundat în bezna vâscoasă a 
şmecheriilor religioase: 


29 noiembrie nou 18561%. Mă grăbesc, Domnule, 
să mă refer că, la noi, în Bucovina, sunt astăzi toţi ochii 
îndreptaţi spre mănăstirea Putna, unde e eternul repaos al 
pământeştilor rămăşiţe ale Eroului Moldovei şi Domnito- 
rul ei cel mai glorios şi mai părintesc, Ştefan cel Mare. În 


102 Acest text a fost scris de Iraclie Porumbescu 

acea mănăstire, adică, se descoperi, astăzi, mormântul 
acestui Domnitor, prin o comisiune politico-ecleziastică şi 
sanitară, cu scop ca osemintele marelui acestui bărbat să 
se aşeze într-o criptă aşa întocmită, ca orişicare doritor să- 
şi poată înfățişa reverenţa la moaştele acestui „luceafăr al 
Moldovei”, să poată face aceasta nemijlocit, ba chiar şi 
venerabilele lui oseminte să le vadă. Acest proiect e a 
prea cuviosului antiste şi arhimandrit al mănăstirii Putna, 
Domnul Artemon Bortnik; şi publicitatea nu poate scopu- 
lui acestui proiect să nu-i aducă cele mai vii mulțumiri. 

Eu vorbesc de acestea şi nu descriu, aici, ne-ex- 
primabilele bucurii ce se manifestă numai, din auzit, de 
această întreprindere, care e orânduită din partea înaltului 
nostru guvern, pe temeiul acelei propuneri din partea 
numitului arhimandrit şi antiste Domnul Artemon Bort- 
nik, dar mâine îţi voi scrie, mai pe larg, toate; căci le voi 
afla, cu siguranţă: pentru acum, atâta-ţi mai adaog, că, pe 
lângă acel entuziasm, care, cum zisei, se manifestă pe 
alocuri, din cauza respectivei întreprinderi, recunoştinţa 
către înaltul nostru guvern, care e o mulțumire atât de 
eclatantă şi aceea a întregului element român, prin 
încuviințarea frumoasei propuneri a numitului arhiman- 
drit concesă, numai puţin este mare şi sinceră. Scriu aces- 
tea, în apropierea Putnei, şi chiar trec pe dinaintea mea o 
mulțime de omeni pedeştri, călare şi cu care, precum şi 
mai multe trăsuri elegante, care se grăbesc, după cum mi 
se spune, la Putna, tot cu acel scop, cu care eu mă gră- 
besc, adică pentru a vedea deshumarea rămăşiţelor mare- 
lui bărbat. Mâine, deci, mai multe”!0%5. 


1% Gazeta Transilvaniei, nr. 95, 3 decembrie 1856, pp. 369, 370 

30 noiembrie nou 1856. Astăzi, pe la 11 ore ante- 
mezinale, descoperiră, aici, mormântul Eroului Moldovei, 
Ştefan cel Mare, care mormânt se află în biserica mănăs- 
tirii de aici. Până astăzi, deshumară, mai întâi, pe Maria, 
fiica lui Ştefan cel Mare, care repauză de fată mare; după 
aceea, pe Maria, soţia lui Petru Rareş, al treilea pe Ştefan 
VII, numit „Crudul”, după aceea pe Bogdan IV, fiul lui 
Ştefan cel Mare şi pe fratele acestuia, Alexandru, care 
muri în vârstă de 14-15 ani. Aceste morminte erau toate 
în partea întâia a bisericii, numită pronaus; de aice, mer- 
seră în partea a doua, numită „pomenic“ sau naulă, şi 
acolea aflară pe ambele soţii ale lui Ştefan Marele, pe 
Maria adică, fiica lui Radu, Domnitorul Valahiei, a doua 
Doamnă a lui Ştefan, şi pe Maria, întâia Doamnă a lui 
Ştefan, fiica lui Simeon, imperatorul Rusiei, cu ambii ei 
prunci, Petru şi Bogdan, care amândoi se află într-un mor- 
mânt. Mormintele erau toate bine zidite şi boldite, şi 
moaştele unora zac pe pardoseala de piatră, în sicrie de 
lemn de frasin, dar acum până în ţărână putrezit; iar ale 
altora, câte pe 13 şine de fier, fără sicrie. 

Din moaşte şi veşminte se află numai prea puţine 
rămăşiţe; iară Alexandru, fiul lui Ştefan cel Mare, e încă 
mai întreg. În fine, se descoperi mormântul lui Ştefan, țe- 
lul cercării şi al încordării celei mai mari. Aceasta urma 
sub sunarea tuturor clopotelor mănăstireşti şi la asistarea 
întregului sobor călugăresc din această mănăstire, cu lu- 
mini în mâini, şi a unui numeros popor. 

Mormântul lui Ştefan e din piatră cioplită, înce- 
pând la 4 picioare sub pământ, şi acoperit cu o lespede 
colosală de piatră, aşijderea cioplită: opt români aleşi abia 
o ridicară. Din pământeştile rămăşiţe ale lui Stefan cel 
Mare, se găsiră o mare parte din mantaua domnească şi 

unele oase, care toate nu zăceau în vreun sicriu, Ci, aşij- 
derea, pe 13 şine de fier, sub care era încă un spaţiu deşert 
ca de 2 picioare. Curiozitatea cea mai mare e, însă, că 
capul — osul numai — e întors dinspre corp, cu vârful lui 
spre gât (grumaz), lucru care dă dovadă că mormântul 
acesta e căutat de mai de mult; pentru că nici coroana, 
nici alte însemne preţioase nu mai sunt, ba şi lespedea cea 
mare, cu care era acoperit mormântul, e la un cot ciuntită 
ŞI, cum se vede, cu violenţă. Despre aceasta, însă, cum şi 
despre cele până acum aflate în celelalte morminte, voi 
scrie mai târziu, din fântână tot oficioasă / Porumbes- 
cu”104. 


20 noiembrie vechi 1856. Întristarea şi nedumeri- 
rea, aflând relicvele lui Ştefan cel Mare fără nici o insignă 
de Domnitor în mormânt, ba şi capul (o parte de căpăţâ- 
nă) întors din poziţia lui cea firească, fură, cum am zis în 
ultima mea epistolă, foarte mari. Acest eveniment neaş- 
teptat motivă comisiunea să cerceteze uricele şi cărțile 
toate din archiva mănăstirii, de nu cumva s-ar afla într- 
însele vreo indicație că mormântul lui Ştefan cel Mare a 
fost, după moartea gloriosului acestui Domnitor, spoliat 
de oarecine. Şi iată că, după o amănunțită căutare, se şi 
găsi o epistolă a mitropolitului Moldovei Iacov, din anul 
1757, şi ilustra tot arcanul! Acea epistolă e adresată, de 
către numitul mitropolit, către egumenul de atunci al mă- 
năstirii Putna, şi din ea se vede clar că „unu mormânt din 
pomelnicul bisericii“ mănăstirii Putna a fost, cum seamă- 
nă, din porunca acelui mitropolit cercat, şi preţioasele „de 
pe mortul“ din acel mormânt luate; căci un pasaj din acea 


104 Gazeta Transilvaniei, nr. 96, 6 decembrie 1856, p. 373 

epistolă sună aşa: „toate pietricelele ce s-au aflat, şi inele- 
le, şi serjele, şi boldurile, şi altele ce s-au aflat pe mortul 
acela, să le pecetluieşti la un loc şi prin acela cui om da 
credinţă să ni le trimeţi”. 

Din continuarea epistolei acesteia, se mai vede că 
numitul mitropolit a avut de scop ca, din aceste preţioase, 
să facă coroane Maicii Domnului şi Mântuitorului Chris- 
tos, de pe o icoană făcătoare de minuni din acea biserică 
şi mănăstire, care icoană e şi astăzi, şi, după cum se ştie, 
de acel mitropolit învelită toată în argint masiv şi împo- 
dobită frumos. Acel mitropolit reînnoi şi întreaga mănăs- 
tire, şi aceea cu speze foarte însemnate; înseamnă, deci, 
spre apărarea lui de oareşicare suspiciune nefavorabilă, că 
el întru întreprinderea aceea fu să se ajute mult şi cu 
preţioasele luate din mormântul lui Ştefan cel Mare. 

Relicvele lui Ştefan cel Mare zac fără sicriu, nu- 
mai pe 14 şine late de fier; poate, deci, că şi sicriul, dacă 
a fost acela de metal preţios, l-au luat. Căci ca Ştefan, su- 
veranul acel vestit şi glorios, să fi fost adus, de la Suceava 
tocmai, fără sicriu, şi acela prețios, până la Putna, cam nu 
e probabil; cu atâta mai puţin, cu cât mausoleul lui de 
marmoră şi foarte frumos lucrat, din această biserică, încă 
fu făcut, fiind el încă în viaţă: prin urmare, şi sicriul lui 
trebuie să fi fost în raport cu preţiosul mausoleu. În 
privinţa aceasta, însă, aşteptăm desluşiri din Moldova, de 
se ştie, adică, acolo, că se îndătina, de mult, a se îngropa 
Domnitori şi fără sicrie: pentru că Cantemir, în descrie- 
rea consacrării Domnitorilor, zice: „şi mitropolitul arunca 
întâi ţărâna pe sicriul cufundatului Domnitor repausat în 
groapă”. 

Comisiunea făcu, asupra întregii acestei operațiuni 
un protocol cuprinzător, alătură acestuia şi o scurtă istorie 

a lui Ştefan cel Mare, compusă de comisarul spiritual 
Domnul Blajevici, cum şi desenele tuturor efectelor preţi- 
oase şi a relicvelor lui Ştefan cel Mare, şi-l trimise, astăzi, 
la prezidiul politic al Bucovinei, cu o propunere ca recon- 
sacrarea relicvelor lui Ştefan cel Mare şi ale familiei lui, 
aici deshumate, să urmeze în luna lui mai (1857 —n.n.), 
cu o solemnitate demnă de faptele eroului, la care credem 
că se vor invita mai multe notabilități din mai multe lo- 
curi cunoscute. În ce loc şi cum să se reaşeze relicvele 
Eroului Ştefan cel Mare se va hotărî mai târziu, despre 
care noi, la timpul său nu vom pregeta a vă face 
cunoscut!%. 


1856: Mormântul lui Ștefan cel Mare. Guvernul 
austriac ordonă, în anul 1856, descoperirea tuturor mor- 
mintelor din mănăstirea Putna. Ancheta, ce se compunea 
din un membru al consistorului mitropolitan, un impiegat 
al guvernului din Cernăuţi, un inginer al statului şi un me- 
dic, începu lucrările în 12 noiembrie 1856. Dăm urmă- 
toarele după procesul verbal oficial al anchetei, cum şi 
după descrierea unui martor ocular, publicată într-un ca- 
lendar din 1857, din laşi şi reproduse de dl profesor şi 
membru corespondent al Societăţii geografice române, 
Dionisie Olinescu, într-un studiu ce-l publică asupra mor- 
mântului de la Putna, unele amănunte cu privire la aceas- 
tă descoperire: 


„Inaintea astrucării mormintelor, comisia orândui 
de a depărta tot arinişul din astă parte a bisericii, într-o 
adâncime până unde numaidecât ar trebui să se vadă toate 


10% Gazeta Transilvaniei, nr. 97, 10 decembrie 1856, pp. 377, 378 
71 


mormintele, câte s-ar fi aflând pe astă latură a bisericii. 
Se văzură două bolte, în stânga. A doua zi, dimineaţa, se 
mai află o boltă: a lui Petru şi Bogdan, fiii lui Ştefan cel 
Mare şi, în partea dinspre răsărit, câte o boltă neregulată. 
Se săpă în dreapta. 

„Încordarea e mare”, zice martorul ocular, „ŞI se 
exprima pe faţa tuturor asistenţilor. Se dă de un corp al 
unei pietre netede, groase şi care semăna a fi mare. Piatra 
se descoperă, mai departe, căci lucrătorii, chiar şi din al 
lor propriu strămur, îşi îndoiesc puterile, spre a scoate 
țărâna de pe lângă piatră. Se descoperă o lespede mare, ca 
de şapte palme, şi largă, ca de 372 palme, şi lucrată din 
daltă. Ea este acoperământul unui mormânt, zidit din pia- 
tră albă, cioplită. Nu mai e multă îndoială, acesta este 
locul repauzului rămăşiţelor lui Ştefan cel Mare. 

Pe împrejur şi fără de a mai atinge, mai departe, 
mormântul acesta, se fac încercări, de nu mai este vreun 
mormânt. Sfredelele de fier, întrebuințate spre acest scop, 
ajung, pe sub mausoleul lui Ştefan cel Mare, până în pe- 
reţii bisericii şi într-o adâncime aşa de mare, încât, mai de 
desubt, nu se mai poate să fie un mormânt. 

Aici ajunge încordarea tuturor la cel mai mare 
grad, zice martorul ocular, şi tăcerea ce urmă, un minut, 
fu atât de adâncă şi universală, încât se auzea cum bate 
inima în fiecare piept şi cum clipita aceasta fu, într-ade- 
văr, sacră. Comisarul politic făcu, acum, întrebarea, la cel 
ecleziastic şi consistorial, de poate să se ridice, acum, 
chiar şi lespedea de pe mormânt. Acesta însă răspunse că 
nu, până ce nu se va face ceremonialul bisericesc. 

Se cheamă, deci, întregul sobor mănăstiresc. Arhi- 
mandriţii, ieromonabhii şi diaconii se îmbrăcară toţi în or- 
nate prețioase şi vechi veşminte, date încă de însuşi Şte- 

fan cel Mare acestei mănăstiri şi, luând toţi în mâini 
făclii, iar diaconii, cu cădelniţe, înconjurară mormântul 
lui Ştefan cel Mare şi, săvârşind serviciul religios, opt 
români puternici scoboară în adâncime, unde era mor- 
mântul şi, deşi cu greutate, deodată ridică lespedea de pe 
mormânt. 

Nu se văzură, zice martorul contemporan, acuma, 
ochi fără lacrimi şi chiar şi pe cei de alt neam, care se 
aflau de faţă, îi văd cu adevărat urniţi şi cutremuraţi în 
cea mai adâncă adâncime a inimii lor. Măreaţa şi lunga 
nedumerire o întrerupse abia „veșnica pomenire”, intona- 
tă, acum, de întregul sobor călugăresc, în acompanierea 
tuturor clopotelor mănăstirii, care efectua o comună lăcri- 
mare şi plângere, în tot cuprinsul cuvântului. 

Spre a se vedea, zice, mai departe, martorul ocu- 
lar, cuprins de un aer sacru şi reverenţios, în apropierea 
rămăşiţelor lui Ştefan cel Mare, nu mai trebui alt motiv 
decât a se fi uitat la bieţii nostrii ţărani, cum ei, la desco- 
perirea mormântului, ca de un instict sacru mânaţi, toţi cu 
lacrimi, în genunchi picară, punându-şi mâinile la piept, 
ca la rugăciune. Feţele lor erau schimbate, ca la o vedenie 
sfântă, şi tăcerea cea generală, în biserică, urmă, acum, şi 
care se mai înălța prin acompanierea duiosului sunet al 
clopotelor mănăstireşti, era într-adevăr o scenă de acele 
măreţe şi sfinte, care numai în fantezia cea mai mănoasă 
se poate închipui. 

În mormânt, zice procesul verbal oficial, se vedea 
numai partea cea mai mare a capului şi aceasta întoarsă, 
cu partea de către grumaz, spre apus, şi, sub mantaua 
domnească, încă unele oase, cu un oareşcare sicriu şi 13 
şine late de fier. Mirarea fu foarte mare. Prepusul cum că 
mormântul lui Ştefan cel Mare fu cercat, relicvele sale 

atinse şi preţioasele de pe dânsele luate, se exprimă îndată 
de toţi membrii comisiei şi se hotări să se caute în arhiva 
mănăstirii, de nu se află, undeva, vreo însemnare despre 
asta. Se găsi, între hârtiile vechi, o scrisoare a mitropoli- 
tului Iacob (Putneanul — n. n.), din anul 7262 (1757), 
către egumenul de atunci al mănăstirei Putna, din care 
scrisoare se cunoaşte, cam cu încredințare, că prepusul 
este întemeiat. 

Scrisoarea aceasta este următoarea: „„Cuvioase 
Egumene a Putnei, kyr Benedict. Pentru că dumnealui, 
Ispravnicul de Suceava, a venit la mănăstire şi a desgro- 
pat mortul acela, unde a fost prepusul şi n-a găsit alta 
nimica, afară de acele ce ne arată molifta sa, Dionisie, în 
răvaşul său: bine a făcut de a venit şi n-avem nici o părere 
de rău, de vreme ce a ieşit mănăstirea de prepusul ce era, 
şi moliftei sale Dionisie răspuns pe carte nu i-am mai 
făcut, însă spune moliftei sale din gură că am înţeles toate 
câte mi-a scris şi toate pietricelele cele ce s-au aflat şi 
inelele, şi sârmelele, şi boldurile, şi altele cele ce s-au 
aflat, toate să le pecetlueşti la un loc. Şi să pui pe Rafail, 
argintarul, ca să ia măsura de pe coroana ce este la Maica 
Precista, cea făcetoare de minuni, şi de pe coroana mân- 
tuitorului Christos, ce este tot întru aceeaşi icoană, pe o 
hârtie, cât îi coroana de mare şi fără flori, numai mărimea 
lor, şi atât pietricelele şi inelele, cât şi măsurile coroanelor 
cu om de credinţă să ne trimeteţi. Însă să cauţi, împreună 
cu părinţii soborului, că este o pungă cu mărgăritare, pe- 
cetluita cu pecetea noastră, şi să o deschideţi şi să luaţi 
dintr-însa 500 fire de mărgăritare, care să fie tot de un fel 
şi deopotrivă, şi mai sunt 2 sau 300 fire de mărgăritare cu 
nechiotul, ce au căzut de pe aer, şi să ne trimiteţi mărgă- 
ritarul, totodată atât cele 500 fire, cât şi cele cu nechiotul, 


74 


dimpreună cu lucrurile ce s-au aflat pe mort, că am so- 
cotit să facem coroana Maicii Preceste şi domnului Chris- 
tos, altă făptură şi iscusinţă şi mai frumoasă, şi o împodo- 
bim cu pietrele cele şi cu mărgăritare”. 

Această scrisoare se trecu în procesul verbal şi 
mormântul se acoperi. Ancheta a pus următoarele între- 
bări: ce să se facă, provizoriu, cu mormintele descoperite 
ale prinților si prinţeselor şi cum să se lase mormântul lui 
Ştefan cel Mare, până la o altă hotărâre? 

Se decise ca mormintele să se lase aşa cum sunt, 
numai rămăşiţele scoase din ele să se pună în sicrie noi, 
fără însă a se acoperi cu ţărână. Mormântul lui Ştefan cel 
Mare să se acopere cu un văl mare de doliu şi, deasupra, 
să se pună 4 candeliere de argint, cu făclii mari şi o sfântă 
cruce, în mijloc pe o evangelie. Timpul solemnităţii s-a 
fixat pentru luna Mai 1857, care însă n-a avut loc, gu- 
venrnul fiind de altă idee. 

Obiectele toate n-au fost scoase de mitropolitul Ia- 
cob, căci scrisoarea misterioasă aminteşte numai „de 
pietre scumpe, inele” şi nici deloc de coroană, sabie etc. 
(nici un Voievod nu se înmormânta cu coroană şi sabie, 
care rămâneau moştenire urmașilor — n. n.). Aceste lucruri 
au fost, desigur, prădate de Vasile Vodă Lupul şi de gine- 
nerele său Timuș (nici vorbă, pentru că vitejii, indiferent 
de neam, socoteau ca însemnând cel mai mare sacrilegiu 
prădarea mormântului altui viteaz — n. n.), când Vasile 
Lupul a stricat mănăstirea Putna, căutând după bani (ca- 
zacii lui Timuș au ars acoperişul, ca să-şi procure plumb — 
n. n.)!%, 


1% Tribuna, Anul VIII, Nr. 127, sâmbătă 6/19 iulie 1904 
75 


1856: Ce s-a întâmplat cu osemintele lui Ştefan 
cel Mare? Fără să se mai lămurească, vreodată, ale cui 
sunt osemintele aruncate pe şinele din „mormântul po- 
melnicului bisericii” Putna, dacă sunt ale lui Ştefan cel 
Mare sau ale unui stareţ oarecare, înmormântat călugă- 
reşte, pe şine de fier, nu într-un sicriu, în gropniţa pregă- 
tită pentru Ştefan cel Mare, şi fără să se mai ţină cont de 
premeditarea inițială a arhimandritului Artemon Bortnik, 
„ca osemintele marelui acestui bărbat să se aşeze într-o 
criptă aşa întocmită, ca orişicare doritor să-şi poată înfă- 
țişa reverenţa la moaştele acestui „luceafăr al Moldovei”, 
să poată face aceasta nemijlocit, ba chiar şi venerabilele 
lui oseminte să le vadă”, bucovinenii şi, mai ales, clerul 
lor au uitat definitiv de „propunere ca reconsacrarea relic- 
velor lui Ştefan cel Mare şi ale familiei lui, aici deshu- 
mate, să urmeze în luna lui mai, cu o solemnitate demnă 
de faptele eroului, la care credem că se vor invita mai 
multe notabilităţi din mai multe locuri cunoscute”, pentru 
că în Il aprilie 1857 murise inegalabilul Doxache Hur- 
muzachi, deturnând atenția provincială spre propriul lui 
mit, apoi, „la începutul lunii iulie, era să se celebreze, la 
mănăstirea Putna, din partea prea sfinţiei sale episcopului 
nostru Eugen Hacman, parastas pentru eroul moldav Şte- 
fan cel Mare, la care sărbătoare să se afle şi trimişii gu- 
vernului şi mitropoliei din Moldova, însă şi aceasta se 
amână pe alt timp, când vor fi trebile Principatelor aşe- 
zate cu totul la un fel”!%. 


In Bucovina, nimeni nu a avut nevoie, vreodată, 
de memoria lui Ştefan cel Mare, ci doar de mitul lui. 

Tocmai de aceea nu s-a înregistrat, nu se manifestă şi nu 
se va auzi vreodată murmur de protest faţă de jefuitorii în 
sutană de morminte, care au vandalizat inadmisibil me- 
moria românească. Toate mormintele voievodale de la 
Putna şi, cu siguranţă, din toate zările româneşti au fost 
prădate de către cei care aveau obligaţia să le apere şi să 
le cinstească, fiind plătiţi cu moşii şi oameni de danie 
domnească prin beznele veacurilor. 

În 1857, când trebuia lămurită sau iar contrafăcută 
legenda mormântului de la Putna, hrăpăreaţa ortodoxie se 
afla în război mut cu la fel de lacomul şi nemilosul catoli- 
cism, care triumfa asupra răsăritenilor, pe băncile gimna- 
ziale, cu o... carte de religie, care le lipsea drepteredin- 
cioşilor. Tinerimea poate fi deturnată lesne dintr-o beznă 
în alta, ca să nu mai vorbim de pleaşca posturilor de 
profesori gimnaziali, pe care fragmentele împăgânite ale 
Bisericii lui Hristos şi le doreau pururi în dauna celorlalți. 
„Pe la noi se aşteaptă cu mare încordare sosirea lunii sep- 
tembrie, ca să se vadă cum se va propune religia Junimii 
drepteredincioase la gimnaziul cernăuţean. De la începu- 
tul gimnaziului (1808), adică şi până în ăst an, se propuse 
religia în limba nemţească şi pentru români, şi pentru 
ruteni; iar în semestrul doi, şcolarii din ăst an, află consis- 
toriul de cuviinţă a porunci catiheților ca, de acum, înain- 
te să propună religia româneşte, cu atât mai vârtos fiindcă 
cartea după care se propunea până acum cuprinde religia 
catolică a bisericii apusene!%. 


1856: Deshumarea Domnitorilor Moldovei / În 


catacombele mănăstirii Putna. 

„lată, veni-va ora în care toți acei ce zac în 
mormânt, auzi-vor a mea chemare 

şi acei ce binele au făptuit 

vor răsări spre înviere!”. 


Lucru vrednic de însemnat este că manifestarea 
publică a sentimentului de admirație pentru Ştefan cel 
Mare, prin proiectarea monumentului său, a coincis cu 
lucrările autorităţilor Bucovinei de a cerceta mormintele 
Prinţilor Dragoşizi, ca şi cum pentru viitorul Moldovei s- 
ar fi cerut a se extrage țărâna lor din întuneric şi, în bronz 
prefăcută, să se pună înaintea ochilor, spre imitare, icoana 
Domnitorilor evlavioşi, patrioţi şi binefăcători! 

Vrednicul român, domnul Alexandru Hurmuzaki, 
ne-a fost telegrafiat despre rezultatul acestei lucrări, as- 
tăzi, însă, împărtăşim cititorilor relatarea lucrării, pe care 
ne-a trimis-o Cuvioşia Sa, părintele Porumbescu, paroh 
din Putna (fusese numit stareţ, dar nu a mai avut când să- 
şi ocupe postul — n. n.). 


„Mănăstirea Putna, 12 noiembrie 1856. / Pe când, 
într-o epocă de o însemnătate foarte rară şi pregnantă 
pentru Moldova, s-a inițiat ridicarea statuii Eroului nos- 
tru, Ştefan cel Mare, la noi, în Bucovina, toţi ochii sunt 
aţintiți spre Putna, locul nostru cel mai preţios de pe în- 
tregul pământ al vechii şi al modernei Moldove. 

Ce e drept, actul care are să urmeze în acel loc, şi 
anume în biserica mănăstirii Putna, e de însemnătatea cea 
mai mare, nu numai pentru noi, bucovinenii, ci şi pentru 
toţi românii care trăiesc în hotarele Moldovei secolului al 
XV-lea şi, mai înainte de a păşi în acel spaţiu monumen- 

tal, nu putem să nu reafirmăm recunoştinţa cea vie către 
înaltul nostru Guvern, pentru orânduirea următoarei între- 
prinderi în acea mănăstire, în care noi toți trebuie să 
recunoaştem că Guvernul nostru voieşte să dea o vie 
dovadă a simpatiei sale în faţa simțului nostru național. 

Astă încuviinţare a urmat după propunerea egu- 
menului mănăstirii Putna, prea demnul şi stimabilul 
Arhimandrit Artemon Bortnik, ca mormântul eroului 
Moldovei, Ştefan cel Mare, care se află în biserica acestei 
mănăstiri, să se descopere şi rămăşiţele acelui mare Dom- 
nitor să se aşeze într-o criptă, în aşa fel construită ca 
pelegrinii (cercetătorii), cei din toate laturile Moldovei, ce 
se adună la acel mormânt a eroului nemuritor, nu numai 
mausoleul din afară să-l vadă, ci chiar sicriul şi relicvele 
sale cele venerate. 

Încuviinţând, deci, Guvernul ţării noastre proiectul 
Preacuviosului Egumen, au trimis, ieri, 11/23 noiembrie 
1856, la acea mănăstire, o comisie, compusă din conce- 
pistul guvernial, Dl Şenbach, un comisar tehnic, inginerul 
direcțional D. Bel, şi un comisar sanitar, medicul cercu- 
rial DI Şimonovici, iar din partea clerului şi al Consis- 
toriului, DI Consilier consistorial şi protosinghel Teoctist 
Blajevici;, astă comisie începu, azi, la 7 ore, dimineaţă, 
lucrările sale de căutare a mormântului lui Ștefan cel 
Mare, care, după cum se presupune, nu e acolo unde-i 
aşezat Mausoleul lui cel de marmură, ci în alt loc, mai în 
mijlocul bisericii. 

Spre acest scop, precum şi în interesul istoriei şi a 
activităţii de care Guvernul nostru suprem mult se îngri- 
jeşte, se ordonă descoperirea tuturor membrilor familiei 
lui Ştefan cel Mare, care numai singură este înăuntrul 
bisericii mănăstirii Putna îngropată. Prin urmare, desco- 

perirea se începu în sensul acestei orânduieli, disimulând 
mai întâi mormintele din partea întâia de la uşa bisericii, 
spre miază-noapte, în care, după inscripţiile monumente- 
lor, se află înmormântați Bogdan al VI-lea Voievod 
(mort: 1517, 18 aprilie) fiul lui Ştefan cel Mare, Maria 
Principesa, fiica lui Ştefan cel Mare, Ştefan al VII-lea 
Voievod (1527), numit tânărul, crudul, nepot a lui Ştefan 
cel Mare şi fiu a lui Bogdan al VI-lea, şi Maria Doamna, 
soţia lui Petru Rareş Voievod. 

La cea dintâi săpare, se dădu, astăzi, pe la 10 ore, 
de mormântul Mariei Principesa, fiica lui Ştefan cel Ma- 
re, care, precum se ştie, muri fată mare, la 1518. Mor- 
mântul se află bine zidit din cărămidă şi boltit. Îndată 
după scoaterea unei cărămizi, din bolta mormântului, 
medicul cercetă calitatea aerului dinăuntru şi, aflându-se 
necorupt, operaţia înaintă. Curiozitatea fu mare de a ve- 
dea rămăşiţele glorioasei familii domnitoare a Moldovei, 
ce, de mai bine de 300 ani, zace astrucată. 

De faţă, la astă cercetare, fu, pe lângă comisia c. r. 
sus însemnată, pretorul cercurial, DI Pitei, Arhimandritul 
mănăstirii, Dl Artemon Bortnik, întreaga congregaţie (so- 
bor) a mănăstirii Putna, câţiva preoți de mir, scriitorul 
acestei relatări, şi mare număr de popor. Lucrarea se 
începu prin o panachidă pentru toți ctitorii mănăstirii, cu 
tămâiere şi tragerea clopotelor. 

În mormântul descoperit, se văzură, mai întâi, ră- 
măşiţele unei racle de lemn, acum foarte pietrificat. Se 
orânduiră, deci, doi monahi cuvioşi, spre a cerceta între 
rămăşiţele sicriului, care, precum se văzu, fu durat numai 
dintr-un trunchi, scăfat şi rotund; acolo se aflară, mai 
întâi, bucăţi de veşminte de stofă foarte preţioase, catifea 
mohorâtă, cusută cu flori mari din fir de aur; mai încolo, 

patru osişoare din degetele mâinilor, patru dinţi sănătoşi, 
un fel de acoperământ de cap, din stofă ca acea a veşmân- 
tului, numai cu margini foarte inimos cusute cu fir de aur 
şi şapte bumbi de metal, unii au avut pietre preţioase, dar 
acum erau deşertaţi, lucraţi d jour transparent, cu arabes- 
curi mălestre şi în forma zurgălăilor, de mărimea nucilor. 
Aceştia semănau a fi fost acel ornament care atârnă pe 
amândouă părţile feţei, de la frunte, în jos, cum, de exem- 
plu, se văd în portretul prinţesei Maria de Losonţ, lito- 
grafiat în „Calendarul pentru Români”, din anul 1854. 
Altceva nu se mai găsi, afară de pulbere din corpul răpo- 
satei. 

Astăzi, după-amiază, se descoperi mormântul aflat 
în vecinătatea celui dintâi şi care pare să fie al Doamnei 
Maria, soţia lui Petru Rareş, răposată la anul 1529 (9); 
după acele formalități sanitare şi tehnice, se observă, şi 
aici, ca şi la mormântul dintâi, numai bolta mormântului, 
se văzu, în fund, picată şi, pentru că pardoseala cea fru- 
moasă, din piatră a bisericii nu era şi ea, în locul acela, 
adâncită, apoi se vede că mărimea boitei mormântului era 
de mai demult, înainte de a se pardosi biserica, din nou, 
în anul 1772. 

Abia acum, seara, se putu curăți năruitura din 
mormânt şi cerceta cele ce s-ar fi aflat în fundul mor- 
mântului, care, aşişderea e zidit din cărămidă, s-au amâ- 
nat pe mâine. Se cuvine, încă, aici a mai aminti că cele 
aflate în mormântul întâi se puse toate, împreună cu toată 
țărâna din corp şi din sicriu, într-un vas curat şi sfințit, 
care, acoperindu-se, s-a păstrat în afundul bisericii, cu cea 
mai mare luare aminte şi evlavie. 

Marţi, în 13 noiembrie, dis-dimineaţă, urmă 
cercetarea mormântului descoperit ieri, seara, şi aceasta, 
iar prin doi monahi cuvioşi. Mai întâi, se găsiră rămăşi- 
țele unui sicriu din lemn de frasin, din scânduri neted 
lucrate, iar nu, precum acel dintâi, din un singur trunchi. 
Între țărână, parte din sicriu şi parte din despoierile pă- 
mânteşti ale corpului, în mormânt, care, cum s-a zis, par 
să fie ale Doamnei Maria, soţia lui Petru Rareş, care, 
după cum arată inscripția însăşi, a înfrumusețat mormân- 
tul soţiei sale cu monumentul din biserică, în forma unei 
capele, ca şi cel din ceea parte, a marginii bisericii, de pe 
mormântul lui Bogdan Voievod; aici se găsi, mai întâi, un 
capăt de horbot, tot din țesătură foarte frumoasă de fir de 
aur şi cu privazuri, franze, de asemenea din fir de aur. 
Acest horbot e larg ca de o palmă şi jumătate, dar de ce 
culoare a fost mijlocul lui nu se mai cunoaşte, afară de 
stofă, care fu curată mătase. Pe lângă acestea, se mai 
găsiră bucăţi de veşminte de stofă înavuţită, având câm- 
pul de fir de aur şi flori mari de catifea vişinie, acope- 
rământul capului, tot din asemene stofă, şi pe frunte şi 
împrejurul capului, orizontal, cum s-a zis, în jurul margi- 
nii conciului, o faşă, cusută cu fir de aur, arăbeşte, iar pe 
frunte, la mijloc, o cruciuliță, tot de aur, şi două inele de 
aur, cum se pare de pe degetul cel mic al mâinii. Din ose- 
minte nu se mai găsi alta nimica, decât falca stângă, de 
dedesubt, şi un os din piciorul drept, fluierul inferior. Aici 
se vede, de-a stânga acelui mormânt, o altă boltă de 
mormânt, care seamănă să fie a lui Ștefăniță al VII-lea 
Voievod, la a cărui descoperire chiar acum se păşeşte. 


Dimineaţa, în 14 noiembrie 1856, se începu lu- 
crarea mai departe şi, mai ales, în privinţa tehnică, cu o 

luare aminte foarte mare, ca nu cumva să cadă cărămizi 
sau tencuială peste relicvele din mormânt, însă aici ce se 
văzu? Puţine rămăşiţe ale unui corp, vreo câteva părți- 
şoare de veşminte, tot din stofă prețioasă şi tot cu flori de 
fir de aur ţesute şi cu argint vârstate, şi fără sicriu, ci 
numai întins pe 11 chingi (lăncii) de fier, sub care era mai 
afund încă un spaţiu deşert, ca de două palme. Din cercă- 
rile mai de aproape, ca la mormintele dintâi, au constatat 
că veşmântul aici depus era o mantie, asemănată cu cea 
de monah (?), dar foarte prețioasă, având, în părțile piep- 
tului, un fel de shimă (paraman), în forma unei cruci 
lungăreţe (lungă pe orizontal — n. n.), toată țesătura cu fir 
de aur, având, pe la capetele sale, canaturi late din fir de 
argint. Pe cap pare să fi avut o coroană, dar aceasta nu din 
metal, ci numai din stofă prețioasă, coroană, zic, pare să 
fi fost, căci cornuri în trei muchii se găsiră pe locul 
capului, în osul tigvei, cu numai o parte de frunte, în jos, 
iar din celelalte oase, o falcă şi un fluier de picior. 

Lipsa unui sicriu ne aruncă pe toţi în nedumerire: 
oare fi-va asta lipsa cunoştinţelor noastre arheologice, că 
nu puturăm dezlega enigma aceasta, de nu e efectul vreu- 
nei alte împrejurări? Şi aceste rămăşiţe de asemene se 
puseră într-un deosebit vas, curat şi binecuvântat, după 
ritul religiei noastre. 

Se cuvine a observa că, la fiecare mormânt, se 
făcu câte un protocol foarte cuprinzător şi plin de acura- 
tețe, după mersul lucrărilor şi după succesiva aflare a 
tuturor rămăşiţelor din mormânt. De aici, fiindcă, mai 
departe de peretele bisericii, nu mai erau semnele vreunui 
mormânt, se merse la mormântul lui Bogdan, răposat în 
1517, care, în privinţa structurii din afară, se asemăna cu 
celelalte. Înăuntrul mormântului, care, ca şi toate de până 

acum, era de patru palme şi jumătate de adânc sub 
pământ şi chiar groapa, zidită în adâncime, era de patru 
palme şi jumătate; aici, aşijderea, se aflară puţine rămăşi- 
ţe din oseminte şi o parte însemnată de coroană de stofă 
prețioasă şi cornurile, cu privazuri lucrate din fir gros de 
aur; şi marginile, mai toate, ale unei mantii domneşti, 
care şi asta fu de stofă prețioasă de mătase şi, după cum 
seamănă, de culoare vişinie. Pe lângă acestea, se mai 
aflară şapte arabescuri din aur masiv, fiecare, la un capăt, 
mai îngust, şi la altul, mai larg, în forma unei jumătăți de 
pară, de-a lungul tăiate şi în şapte muchii lucrate (epta- 
gon), având, pe la margini, multe găurele, ce seamănă să 
fi servit la a fi prinse cu o sârmă sau veriguţă fină de aur, 
să se fi ţinut una de alta, sau că prin găurele ar fi fost 
cusute acele arabescuri de marginile mantiei, spre a fi de 
încheietori numai închipuite. Gulerul mantiei, larg ca de 3 
palmace şi primbul, de sus şi până jos, pe dinainte fu o 
țesătură masivă din fir de aur şi cu foarte mare artă lu- 
crată. Venind, acum, seara, conteni cercetarea mai depar- 
te. 


În 15 noiembrie, dimineaţă, se reîncepu cerce- 
tarea mormântului lui Bogdan al IV-lea, şi se găsiră trei 
inele, toate de aur, unul — o verigă cu margini gravate, 
altul cu o mică piatră prețioasă de topaz, netăiată, şi al 
treilea cu piatră de carniol şi în care se vede lămurit săpat 
un bour întreg; acestea, între toate obiectele până acum 
aflate, se crede a fi cel mai de preţ, în privinţa heraldică a 
stemei țării Moldovei. 

Despre valoarea reală a tuturor lucrurilor aflate se 
va împărtăşi, mai la urmă, acolo unde se vor descrie cu 
precizie, căci, acum, toată luarea aminte ţinteşte asupra 

vorbei că se mai află un mormânt, la picioarele aceluia al 
lui Bogdan, despre care nimic nu se ştiuse şi pe care nu 
exista nici o inscripţie. 

Acest mormânt nu e boltit, ci numai acoperit cu 
două lespezi de piatră. În mijlocul său se văd nişte rămă- 
şiţe pământeşti, care par ale unui tânăr ca de 14-15 ani, 
având pe cap o căciulit de catifea mohorâtă şi marginile 
din jur cu o garnitură de felbă neagră; aceasta seamănă 
foarte mult cu o căciulă cazacă rusească. Trupul a fost 
îmbrăcat cu un fel de spențer, cu bumbuşori de metal 
foarte deşi, de la grumaz, până la brâu. Comisia se înţele- 
se unanim că, în acel mormânt, să nu se cerceteze nici- 
decum mai cu amănuntul, şi nici să nu se urnească ră- 
măşiţe din trupul aflătorului în el, până ce nu se va 
întreba, despre aceasta, anume guvernul, ce are a se face, 
în privinţa care, după cum unora li se părea, rămăşiţele ar 
fi ale lui Alexandru, întâiul fiu al lui Ştefan cel Mare, 
născut din Maria, întâia Doamnă, fiica Împăratului (Țaru- 
lui) Moscovei, Simeon (?). De aceea poate că figura era 
îmbrăcată în veşminte ruseşti. 

Drept aceea, mormântul se acoperi cu lespezile 
sale şi se păşi în partea a doua a bisericii, amintitor (po- 
melnic) sau Naos, unde se presupunea să fie înmormântat 
însuşi Ştefan cel Mare, cu întâia şi cu a doua Doamnă, şi 
cu ambii săi fii, Petru şi Bogdan. Acum sporiră anxietatea 
şi curiozitatea faţă cele ce aveau a se descoperi aici, unde 
e propria ţintire a acestei interesante întreprinderi. 

Sfinția Sa, domnul comisar spiritual, ordonă, pen- 
tru începerea lucrului în astă parte a bisericii, o nouă 
panachidă, cu tragerea tuturor clopotelor. Opinia unora a 
fost de a începe, îndată, din partea dreaptă a amintito- 
rului, unde se presupunea să fie înmormântat însuşi eroul 

nostru, iar comisarul tehnic hotărî că altfel nu se poate 
începe, decât din mijlocul părții acestei biserici, unde e o 
lespede mare şi rotundă, de marmoră, la aceasta deci şi 
rămase; în mijloc, nu se află încă nimic, afară de două 
lespezi mari, într-un afund de trei palme şi jumătate, şi 
aşa, nu spre dreapta, unde e mausoleul lui Ştefan, ci spre 
stânga înainta separat; aici îndată se dădu de o boltă de 
mormânt mare. 

Se cuvine a se intercala (adăogi) aici, deşi cam 
târziu, că toate monumentele de până acum şi de acum, 
din biserica aceasta, sunt aşezate pe sub murii (păreţii) 
bisericii, înăuntru, dar însăşi mormintele, după cum zice o 
tradiţie întemeiată din astă mănăstire, sunt mai pe aproape 
de mijlocul bisericii, însă, ca mormintele să nu se zăhă- 
iască, s-au pus acestea, mai târziu, pe de-a laturile bise- 
TICII. 

Mormântul acesta, după cum seamănă, îi în apro- 
pierea cea mai mare de locul mormântului lui Ştefan, al 
Marii Doamne, a doua a sa soţie şi fiica lui Radu Voievod 
din Țara Românească. 

Mai înainte de a destruca bolta mormântului, co- 
misia hotărî a se depărta tot arinişul din astă parte a bise- 
ricii într-o adâncime până unde numaidecât ar trebui să se 
vadă toate mormintele, câte s-ar fi aflând pe astă latură a 
bisericii. 

Până acum, se văzură două bolți de mormânt, tot 
în stânga, de la mijlocul amintitorului. Continuarea cerce- 
tării, întreruptă de înserare, s-au reînceput, dimineaţa, în 
17 (noiembrie 1856). 

În latura aceasta, a doua a bisericii, se descoperiră, 
până acum, 3 morminte, şi se hotărî ca bolțile lor să nu se 
strice, până ce nu vor fi toate aflate; şi anume, până ce nu 

se va da de mormântul lui Ştefan cel Mare. Acestea, însă, 
nu dau vreun semn de diferențiere față de mormintele 
până acum descoperite şi se presupune, cum s-a zis, că 
ele sunt cele al Mariei, Doamna întâia a lui Ștefan, fiica 
lui Radu Voievod din Valahia; al Mariei, Doamna a doua 
a lui Ştefan, fiica sau, cum se presupune, dar pe nedrept, 
sora lui Simeon, împăratul Moscovei, şi ale lui Petru şi 
Bogdan, mici încă muriţilor copii ai lui Ştefan; aceştia de 
pe urmă seamănă să zacă într-un mormânt; căci, din aces- 
te trei, e unul scurt şi aşa de larg, încât, pentru un trup nu 
pare să fi fost făcut. 

În aceste morminte se văd, toate în partea dinspre 
răsărit, câte o gaură neregulată, care nu poate fi, nicide- 
cum, aşa anume lăsată la boltirea mormintelor, ci se pare 
că numai mai târziu se sparseră cu putere, ca să se poată 
vedea în mormânt. Prin aceste găuri se sloboziră felinare 
lucitoare în morminte şi se văzu că resturile de trupuri, 
aflătoare în aceste morminte, corespund presupunerii de 
mai sus. Despre aceasta, însă, mai târziu, şi mai cu de- 
amănuntul. 

Se păşeşte, deci, spre partea dreaptă din mijlocul 
bisericii, la locul unde e mausoleul lui Ştefan cel Mare. 
Încordarea e mare şi se exprimă pe feţele tuturor asisten- 
ților. Nu se aude altă vorbă decât: „Ah, acum vine, vine 
hotărâtorul şi principalul moment: oare cum vom afla pe 
Ştefan cel Mare?”. 

lată că şi dau de un corp al unei pietre ciuntite, 
netedă, groasă şi care par a fi mare. Piatra se descoperă 
mai departe, căci, lucrătorii chiar şi din a lor proprie 
străduinţă, îşi îndoiesc silința săpării şi a scoaterii țărânii 
de pe lângă piatră. 


87 


Acesta trebuie să fie! Piatră e, în adevăr, o lespede 
mare, ca de şapte palme, groasă ca de 10 palmace şi largă 
ca de 3 palme şi jumătate, şi lucrată din daltă. O asemene 
lespede nu văzurăm, până acum, la nici un mormânt! 
Lespedea se descoperă cu totul; şi se vede că ea e aşijde- 
rea, în adevăr, acoperământul unui mormânt, zidit din 
piatră albă, cioplită. 

Nu mai e îndoială, acesta e locul repaosului rămă- 
şiţelor acelui mare bărbat domnitor, de care, odinioară, 
tremurau şapte puteri dimprejurul Moldovei, şi ale cărui 
oseminte venerate, acum la trei sute cincizeci şi doi de 
ani, după moartea lui, se caută, ca să se aşeze într-o mai 
corespunzătoare criptă, cu numele lui şi cu venerarea lor 
de trei ţări întregi. 

Pe împrejur şi fără de a mai atinge, mai departe, 
mormântul acesta, se fac cercări, de nu mai este vreun 
mormânt. Sfredelele de fier, întrebuințate spre acest scop, 
ajung pe sub mausoleul lui Ştefan cel Mare, care e în 
dreapta mormântului, din cauza ce o indusesem mai sus, 
până în peretele bisericii şi într-o adâncime aşa de mare, 
încât, mai dedesubt, nu se mai poate să fie un mormânt; 
cu un cuvânt, toate mijloacele se întrebuinţează, care sunt 
indicate, spre a se convinge că nu mai e un mormânt, sub 
sau lângă mausoleu, afară de acesta. 

Aici ajunse încordarea tuturora la cel mai mare 
grad şi tăcerea ce o urmă, un minut, fu atât de adâncă şi 
universală, încât se auzeau cum bat inimile în fiecare 
piept; şi cum clipita aceasta fu, într-adevăr, sacră! Comi- 
sarul politic făcu, acum, întrebarea, la cel eclesiastic şi 
consistorial, de poate să se ridice, acum, chiar şi lespedea 
de pe mormânt. Acesta însă răspunse că nu, până ce nu se 
va face un ceremonial bisericesc. 

Fu chemat, deci, întregul sobor mănăstiresc, Arhi- 
mandritul, ieromonahii şi diaconii, se îmbrăcară toţi în 
ornate preţioase şi vechi veşminte, date de însuşi Ştefan 
cel Mare acestei mănăstiri, şi, luând toţi în mâini făclii, 
iar diaconii, cu cădelniţe, înconjurară mormântul, şi după 
ce se cădelniță mormântul de diaconi, în cruciş, esclamă 
arhimandritul, cu glas mare: „Domnului să ne rugăm!”. 
Soborul răspunde: „Doamne, miluieşte!”. Şi, în această 
clipă, coborâră opt români puternici în adâncime, unde 
era mormântul, şi, deşi cu greutate, însă deodată ridicară 
mareaa lespede de pe mormânt. 

Opreşte-te, aici, nemernică pană, şi fă loc, o naţi- 
une întreagă se simtă, în acest moment sacru şi maiestos, 
căci a te putea încumeta tu să-l descrii ar fi o neiertabilă 
profanare a cugetului acestuia! 

Moldovă, Moldovă, veche şi nouă, iată eroul tău, 
iată părintele tău, iată creatorul cununii gloriei şi al feri- 
cirii tale! Dar oare de ce-i faţa înturnată din poziţia ei cea 
naturală?! Nu cumva eşti tu pentru aceasta de vină!? 

Nu se văd, acum, ochi fără de lacrimi şi chiar şi pe 
cei de alt neam, care se aflară de faţă la acest minut gran- 
dios şi istoric, îi văzuşi cu adevărat urniţi şi cutremuraţi în 
cea mai adâncă adâncime a inimii lor! Măreaţa şi lunga 
nedumerire o întrerupse abia „Veşnica pomenire!”, into- 
nată, acum, de întregul sobor călugăresc, în acompanierea 
tuturor clopotelor mănăstirii, care provocară o comună 
lăcrimare şi plângere, în tot cuprinsul cuvântului, şi 
sfințenia momentului ajunse la cel mai înalt grad. 

În acest moment măreț, de te uitai spre sfintele 
icoane ale catapitesmei, de te uitai spre bolțile bisericii, 
parcă toate erau înlăcrimate; iar icoana, portretul aceluia 

ce aicea se descoperi, păru că se schimbă şi-şi ia o ființă 
maiestoasă şi vic. 

Un spirit de reverență şi de pietate se lăţi peste tot; 
iar cel ce era român simţi şi un dor foarte şi adânc de 
întristare. 

În mormântul celui mai iubit şi mai venerabil al 
românilor moldoveni se vedeau numai partea cea mai 
mare a capului, şi aceasta întoarsă, cu partea dinspre gru- 
maz, spre apus, şi, sub mantia domnească, încă unele 
oase, cu un oareşicare sicriu, ce şedea pe 13 şine late de 
fier sau lăncii. Mirarea fu extraordinară. 

Prepusul, cum că mormântul lui Ştefan cel Mare 
fu acum cercat, relicvele sale atinse şi oareşicare preţi- 
oase, de pe dânsele, luate, se exprimă îndată de toţi mem- 
brii comisiei şi se hotărî să se caute în arhiva mănăstirii, 
de nu se află, undeva, vreo însemnare despre urmarea res- 
pectivă. 

Ce să vezi! Între hârtiile vechi, se găsi o epistolă 
originală a Mitropolitului Iacov, din anul 7265 (1757), 
către Egumenul de atunci al mănăstirii Putna, din care 
epistolă se cunoaşte cam cu încredințare că prepusul de 
mai sus e întemeiat. 

Se ştie că, sub acel Mitropolit al Moldovei, se 
restaura mănăstirea Putna cu totul, şi că acea restaurare 
costă, numai bani gata, 10.000 de fiorini; o sumă care, pe 
atunci, pentru un Mitropolit, fu însemnată. 

Acea epistolă sună, între altele, din cuvânt în cu- 
vânt, aşa: 


„Cuvioase Egumene al Putnei, Kir Venedict!... 


Pentru Dumnealui Ispravnicul de Suceava, că au 
venit la mănăstire şi au dezgropat mortul acela, unde au 

fost prepusul, şi n-a găsit alta nimica, afară de acele ce ne 
arată molitva ca Dionisie în răvaşul său: bine a făcut de a 
venit şi n-avem nici o părere de rău, de vreme că a ieşit 
mănăstirea de prepusul ce era; şi molitvei sale Dionisie 
răspuns pe carte nu i-am mai făcut, însă vei spune molit- 
vei sale din gură că am înţeles toate câte mi-a scris, şi 
toate pietricelele cele ce s-au aflat, şi inelele, şi şarjele, şi 
boldurile, şi altele ce s-au aflat, toate să le pecetluieşti la 
un loc. Şi să pui pe Rafail, argintarul, ca să ia măsură de 
pe coroană, ce este la Maica Precista cea făcătoare de 
minuni'% şi de pe coroana Mântuitorului Hristos, ce este 
tot întru aceeaşi icoană, pe o hârtie, cât îi coroana de 
mare, şi fără flori, numai mărimea lor; şi atât pietricelele 
şi inelele, cât şi măsurile coroanelor cui om da credinţă să 
ne trimiteţi. Însă să cauţi, împreună cu părinţii soborului, 
că este o pungă cu mărgăritare, pecetluită cu pecetea 
noastră, şi să o deschideţi, şi să luaţi dintr-însa 500 fire de 
mărgăritare, care să fie tot de un fel şi de o potrivă, şi mai 
sunt, nu ştiu, 2 sau 300 fire mărgăritare ca nohotul, ce au 
căzut de pe aer. Şi să ne trimeteţi mărgăritarele tot odată, 
atât cele 500 fire, cât şi cele ca nohotul, dimpreună cu lu- 
crurile ce s-au aflat pe mort: că am socotit să facem 
coroana Maicii Precistei şi Domnului Hristos, altă făp- 
tură, mai iscusită şi mai frumoasă, şi să o împodobim cu 
pietrele cele şi cu mărgăritare”. 


De aici, mai departe, tratează epistola despre alte 
interese ale mănăstirii. 


1% O icoană, ce se află şi acum aici, în biserica mănăstirii, foarte 
veche, adusă de la Țarigrad de Ştefan cel Mare, şi care e, astăzi, 
îmbrăcată toată cu argint. 

Se poate înţelege ce impresie căşună aflarea epis- 
tolei acesteia; căci se poate crede că odoarele de la 
relicvele lui Ştefan cel Mare nu se înstrăinaseră în scopuri 
profane, ci tot pentru susținerea şi împodobirea acelei 
mănăstiri, care o înălță acel Domnitor, după cea mai glo- 
rioasă a lui biruinţă, şi care o şi aleasă el drept locul eter- 
nului său repaos. 

Restaurarea acestei mănăstiri urmă în timpul ace- 
la, când nu mult, după aceea, s-a făcut şi luarea Bucovinei 
de către Austria, şi de s-ar fi aflat mănăstirea aceasta în 
starea în care ca fu înaintea restaurării ei, cine ştie de ar 
mai fi rămas ea în privilegiul stării ei de acum, şi de nu ar 
fi împărțit soarta cu celelalte mănăstiri suspendate. 

Această epistolă, deci, se luă îndată, de comisie, în 
protocol, şi, acoperindu-se mormântul cu acea lespede, 
înapoi, se încheie, pentru acum, toată această operaţie, şi 
se păşi la răspunderea următoarelor întrebări, date comisi- 
ei de comisarul politic, Dl Şenbach: 


1). Sunt acele 4 morminte, din miază-noapte, întru 
adevăr, ale acelor persoane, care sunt însemnate pe pie- 
trele monumentelor, şi cine poate se fie mortul din 
mormântul al 5-lea? 

Aici trebuie să mă corijez, căci am zis, în epistola 
mea de mai alaltăieri, că Alexandru, fiul lui Ştefan cel 
Mare, a fost născut cu întâia Doamnă, ce nu e drept, căci 
el fu născut cu a doua Doamnă: şi acest Alexandru se 
presupune că e în mormântul acesta, al 5-lea, cum urmă şi 
răspunsul la această întrebare, din partea Dlui Arhiman- 
drit Bortnik şi a Protosinghelului Blajevici, comisarului 
eclesiastic, la aceasta operaţie. 

La cealaltă parte a întrebării acesteia se răspunse, 
aşijderea, afirmativ. 


2). Este Ştefan cel Mare aici îngropat: şi care do- 
cumente mărturisesc aceasta? Este mormântul, cel aflat în 
„amintitor” al lui Ştefan cel Mare şi de ce? Şi de se poate 
conchide, din rămăşiţele aflate în acel mormânt, că ele-s 
ale lui Ştefan cel Mare, şi de ce lipsesc toate însemnele 
domneşti, din moment ce, la Bogdan Voievod, se aflară 
părți din coroană? 

Din răspunsul care urmă se poate înţelege, din 
cele până acum zise, că: Ştefan cel Mare e adică aici în- 
gropat, aceasta o spun istoria Ţării şi uricele mănăstireşti. 
Şi cum că ale lui oseminte sunt acelea din mormântul de 
lângă mausoleul său, aceasta o confirmă întâi lungimea 
mormântului, care e conformă cu statura fizică a lui Şte- 
fan cel Mare, care, după cum se ştie, a fost scurtă, al 
doilea, excepţionala sârguinţă şi cheltuială, cu care e fă- 
cut mormântul lui, şi al treilea, apropierea lui cea 
nemijlocită de mausoleul pe care e scris că e al lui Ştefan 
cel Mare. 

Cum că însă nu se află nici un fel de preţioase în 
mormântul lui, apoi aceasta e de aceea, căci ele sunt, 
după moartea lui, luate de pe el, după cum arată epistola 
Şi poziţia întoarsă a capului. 


3). În ce se deosebesc mormintele acestea, aici 
descoperite, aşa în privinţa formei externe, cum şi a celei 
interne, de cele de astăzi, obşinuite în Moldova? 

Răspunsul la această întrebare se mai amână. 

4). Care să fie cauza că trei morminte sunt cu gra- 
tii de fier (pe care zac relicvele), iară fără de acele (trei 
morminte, cum am zis, ale ambelor Doamne ale lui Şte- 
fan cel Mare şi a pruncilor lui, nu sunt cercate, ci numai 
descoperite până în bolți, care, ca şi celelalte, sunt ca la o 
palmă sub suprafața pământului) şi, mai încoace, că unele 
relicve sunt cu sicrie, iar altele fără de sicrie? 

Şi acestei întrebări răspunsul trebui să se mai amâ- 
ne, până ce se vor primi lămuriri din Moldova. 


5). Ce însemnătate au ferestrele cele deformate la 
morminte şi de ce sunt unele (la Bogdan şi Ștefăniță 
Voievod) la picioare, iar celelalte la cap? 

Răspunsul la această întrebare fu numai parţial, 
cum că adică se caută, din timp în timp, din curiozitate, în 
morminte, la ocazii, când, tot la trei ani, se făcură paras- 
tase pentru cei răposaţi, după cum e şi acum obiceiul în 
Moldova. 


6). În mormântul lui Bogdan Voievod se aflară 
părți din coroană, fără os din tigva capului; în mormântul 
lui Ştefan cel Mare, însă, se află o parte de tigvă, iar nu şi 
coroană, măcar că Ştefan cel Mare muri mai întâi decât 
Bogdan, cum se poate aceasta înţelege, din punctul de 
vedere al medicinii? 

Răspunsul medicului, la întrebarea a 6-a, fu acela 
că, la Bogdan Voievod se aflară încă părți din coroană, 
iar la Ştefan cel Mare nu, se vede că de la acesta, dacă a 
fost el pus în mormânt cu coroană, şi încă poate din metal 
preţios, apoi aceea se înstrăinase, după aceea; iar de la 
Bogdan, a cărui coroană e numai de stofă prețioasă şi cu 
tivuri groase din fir de aur, nu se înstrăinase, şi de aceea 

încă mai sunt părți din ea, câte încă nu se mâncaseră de 
putreziciune. Ori Ştefan cel Mare, după propria lui voinţă, 
nici nu au fost îngropat cu coroană. 


Ce se crede, însă, despre aceea că, din osul capu- 
lui lui Ştefan cel Mare, se mai află încă o parte, iar din al 
lui Bogdan, numai pulbere, măcar că acesta cu 13 ani mai 
târziu răposă decât acela; apoi cauza acestei împrejurări e 
că Ştefan cel Mare a zăcut pe loc mai uscat, iar fiul său 
Bogdan, pe loc mai umed. 

Se mai făcu o întrebare către medic, de nu se putu 
ca osul capului lui Ştefan cel Mare, de sine însuşi, în 
urma, adică, a legilor despre puterea greutăţii să se întoar- 
că, aşa cum se află, cu vârful capului către grumaz, şi 
totuşi cu fruntea-n sus, spre gura mormântului, nu spre 
pământul pe care zăcea; şi medicul răspunse la această 
întrebare negativ, adăugând că o asemenea poziţie a capu- 
lui nu se putu altfel pricinui, decât prin o înrâurire pozi- 
tivă externă. 

În fine, se mai puseră două întrebări, comisarul 
arhitectonic, în privinţa chipului şi modului zidirii şi a 
boltirii mormintelor acestora, încât ar fi ele interesante 
pentru ştiinţa artei arhitectonice; şi acesta răspunse că 
alta, de însemnătate extraordinară, la aceste morminte nu 
se înfăţişează, decât că, cu cât e un mormânt mai vechi, 
cu atâta se vede o cărămidă mai iscusită şi un chip de 
zidire mai perfect. După aceea, fu pus domnul arhitect să 
deseneze toate cele aflate în morminte, cu acuratețe, pen- 
tru protocolul cauzei acesteia. 

Am spus şi mai repet că, în mormântul lui Ştefan 
cel Mare, nu se vede nici o cărămidă, ci numai piatră 
cioplită în patru muchi, şi aşa de bine şi de acurat, încât 

nici nu se cunoaşte chitul de printre ele. Mai trebuie şi 
aceasta să o pomenesc, că monumentul lui Ştefan cel Ma- 
re şi a celei de-a doua lui Doamne, Maria, fiica lui Radu, 
domnitorul Valahiei, şi maica lui Bogdan al IV-lea Voie- 
vod, care monumente sunt unul lângă altul, din marmură 
surie şi foarte frumos lucrate, cu flori şi inscripţii în reli- 
ef, nu cuprind chiar anul, luna şi ziua răposării lui Ştefan 
şi a acestei Doamne a lui; şi numai un 7000, după care e 
lăsat un spaţiu gol; după aceea „measeţe” şi iar un spaţiu 
gol. Această împrejurare dovedeşte că monumentele aces- 
te sunt făcute fiind încă Ştefan cel Mare în viaţă, şi cum 
că lucrătorul de marmură nu era de pe aici, de pe aproape, 
şi că, după moartea lui Ştefan şi a Doamnei lui, nu s-au 
completat acele spaţii, lăsate goale, după cum se vede 
anume. Prin urmare, şi mormântul lui Ştefan cel Mare, 
cel puţin pietrele pentru mormânt, trebuie aşijderea să fie 
cioplite şi gătite în scopul lor, încă trăind Ştefan. 

Mormântul Doamnei acesteia e aşijderea boltit, cu 
piatră însă necioplită. 

De mirare este că din mormântul Doamnei întâia a 
lui Ştefan iese încă un miros greu, aşa încât nici lumina 
singură, fără felinar, nu ardea, ci îndată se stinse; pe când 
în mormântul Doamnei a doua şi a ambilor fii ai lui Şte- 
fan, Petru şi Bogdan, nu se întâmpla. 

La Maria, Doamna lui Petru Rareş, şi la Bogdan 
Voievod, ale cărora sicrie erau făcute din scânduri masive 
ŞI, cum par, de frasin, se găsiră câte 4 belciuge mari de 
fier şi mai multe piroane de fier, lungi ca de o palmă, iar 
aici, însă, în mormântul lui Ştefan cel Mare, şi într-al lui 
Ştefan Crudul (Ştefăniţă Vodă — n. n.), nu se văzură de 
acelea nimic. Această împrejurare face loc presupunerii 
că, dacă nu sunt aceştia puşi fără sicrie în mormânt, apoi 

au fost aceste inele de metal preţios, care, apoi, după 
aceea, se înstrăinară. 

Ce e mai adânc, sub relicvele lui Ştefan cel Mare, 
şi anume sub acele 13 chingi late, de fier, încă nu se ştie, 
pentru că comisia se înţelesese, spre lauda ei, ca relicvele 
acestea, pentru care, în tot insul ce era de faţă, se mani- 
festă o reverență şi pietate nemărginite, să nu le atingă şi 
cu atâta mai puţin să le scormolească mai departe. Şi într- 
adevăr, dacă acest bărbat, care odihneşte aici, nici n-ar 
avea o istorie atât de strălucită, dacă el n-ar fi de o în- 
semnătate atât de mare, nu numai pentru națiunea noastră 
cea română, ci şi pentru creştinătatea Europei, apoi, spre 
a se vedea cuprinse de un aer sacru şi reverențios, în 
apropierea rămăşiţelor lui, nu numai că trebuie alt motiv, 
decât a se fi uitat la bieţii noştri ţărani, cum ei, la desco- 
perirea mormântului, ca dintr-un instinct sacru mânaţi, 
toţi în lacrimi, pe genunchi picară, punându-și mâinile la 
piept, ca la rugăciune. Feţele lor erau schimbate, ca la o 
vedenie sfântă, şi tăcerea cea universală, în biserică, care 
urmă acum, şi care se mai înălță prin acompanierea duio- 
sului sunet al clopotelor mănăstireşti fu, într-adevăr, o 
scenă de acelea prea măreţe şi sfinte, care numai în fan- 
tezia cea mai mănoasă se pot închipui. 

Această împrejurare, în îmbinare cu obiectivitatea 
e1, comisia o preţui, şi nu putem să mai răspicăm cea mai 
vie mulțumire. Ar fi însă şi o violenţă mai mult decât 
cumplită a simțului celui mai profund şi mai delicat al 
naţionalităţii şi al religiei noastre, a românilor, dacă s-ar fi 
fost păşit mai cu puţină pietate în cauza aceasta, şi, fără 
de aceea, prea grăbită şi, în oareşicare privinţă, cuteză- 
toare. 

Mormântul lui Ştefan cel Mare e templul mili- 
oanelor de români; prin urmare, deci cea mai firească este 
el proprietatea morală nu numai a Bucovinei, ci şi a Mol- 
dovei, Basarabiei şi, respectiv, şi a Valahiei. 

Ştefan cel Mare e, pentru noi, românii aceea ce un 
Rudolf de Habsburg sau un Carol cel Mare, pentru ger- 
mani, un Napoleon I, pentru francezi, un Petru cel Mare, 
pentru ruşi etc., cu acea cumpănitoare adăugire că, vroind 
a pricepe desăvârşit gloria lui Ştefan cel Mare, pentru 
români, trebuie şi a cugeta şi a simţi despre el ca şi ro- 
mânii, pe lângă caracterul lor cel național, care e blân- 
deţea, dreptatea şi sensibilitatea, mai sunt şi religioşi, în 
sensul cum îl înţeleg ei. Ştefan deci cel Mare se numeşte, 
de români, pentru eroismul lui cel renumit, pentru amorul 
lui cel adevărat excepțional către patrie şi nație şi pentru 
virtuțile şi faptele lui cele creştineşti şi evlavioase, cel 
mare, bun şi sfânt, nefiind acest prenume „Sfânt” motivat 
încă şi prin aceea împrejurare că pietatea şi reverenţa 
românului pentru rugile şi parastasele, împlinite în sute de 
biserici şi prin 352 de ani, întru fericita memorie a acestui 
mare bărbat, Domnitor şi părinte al Moldovei, toate 
aceste au aşijderea un mare influenţă întru mai marea 
întemeiere a numirii lui Ştefan cel Mare sfânt. 

Pe lângă aceasta, e Ştefan cel Mare, chiar şi în 
împrejurările de astăzi ale Bucovinei, cel mai mare al ei 
binefăcător; căci cine nu ştie că mai totala imobiliara ave- 
re privată a lui Ştefan cel Mare se află, astăzi, în Fondul 
religionar al majorității Bucovinei; pe când atâtea mănăs- 
tiri şi biserici, încă în binele Bucovinei şi astăzi există, şi 
tot clin propria avere a lui Ştefan cel Mare. 

Ne păru, deci, foarte bine, văzând, astăzi, comisia 
convocată de DI Şenbach la Preacuvioşia Sa DI Arhiman- 

drit Artemon Bortnik, unde numitul domn comisar poli- 
tic, în a cărui activitate la această întreprindere de mare 
însemnătate trebuie numai să ne simţim favorizați, mai 
aştern următoarele întrebări spre dezbatere şi răspundere: 


1). Ce să se facă, provizoriu, cu mormintele des- 
coperite ale Principilor şi Prinţeselor; iar mai cu seamă, 
cum să se lase mormântul lui Ştefan cel Mare, până la o 
hotărâre mai înaltă? 


2). Să se proiecteze înaltelor instanţe facerea unei 
cripte comune pentru toate relicvele aici aflate ale fami- 
liei lui Ştefan cel Mare. 


3). Să se proiecteze, pentru re-consacrarea şi re- 
aşezarea relicvelor lui Ştefan cel Mare şi ale familiei lui, 
în locul care se va ordona de înaltele instanţe, o celebraţie 
solemnă? Să se convoace, la aceea, întregul cler greco- 
oriental al Bucovinei? Să se invite şi alte notabilități ale 
naţiei române din Bucovina şi din celelalte a Ţări Româ- 
neşti? Şi în ce mod să urmeze invitarea aceasta; prin 
circulare oficiale, în Principate, prin consulate sau prin 
jurnale publice, şi care să fie acele notabilităţi? 


4). Pe când să se proiecteze acea celebraţie solem- 
nă? 


Comisarul ecleziastic, Preacuvioşia Sa Dl Proto- 
singhel Blajevici răspunse, unanim cu numitul Domn 
Arhimandrit, la întrebarea l-ia: că mormintele toate să se 
lase aşa cum sunt, numai rămăşiţele acelea, scoase din 
morminte, să se pună în secrie noi şi binecuvântate, şi 

fiecare în mormântul său, fără însă de a se acoperi cu 
țţărână. 


Interiorulu bisericei de la manastirea Putna cu mormentulu lui Stefanu celu Mare. 


lar mormântul lui Ştefan cel Mare să se acopere 
întreg cu un văl mare de doliu şi, deasupra, să se pună 4 
candeliere de argint, ale mănăstirii, cu făclii mari şi o 
sfântă cruce, în mijloc, pe o Evanghelie. 

Răspunsul celorlalte întrebări se mai amână pe 
mai târziu, neintrând în competenţa ca să decidă asupra 
lor decât numai două-trei persoane. 

Timpul pe când să se proiecteze acea solemnitate, 
se proiectează provizoriu pe luna lui Mai, a viitorului an 
1857. 


După aceste toate, se subscrise protocolul privitor 
la operaţia aceasta mare şi însemnată, alăturându-i-se şi o 

scurtă istorie a vieţii şi faptelor lui Ştefan cel Mare, com- 
pusă de demnul patriot şi naționalist, Domnul Asesor şi 
protosinghel Blajevici, şi comisia pentru acum se încheie. 


S-a uitat încă a spune, la locul său, că, pentru ca se 
nu rămână cultul dumnezeiesc întrerupt, prin lucrările în 
biserica mănăstirii, cum şi prin aceea că biserica are să 
rămână încă, lung timp, închisă, până ce nu se va fini cu 
totul cauza aceasta, a dezgropării şi a re-îngropării lui 
Ştefan cel Mare şi a familiei lui, se pregăti şi se sfinţi, în 
curând, o capelă, anume zidită „pentru iarnă” în mănăs- 
tire; şi în acea capelă se continuă sfintele liturghii şi 
rugăciuni pentru gloriosul ctitor al acestei mănăstiri, lu- 

ceafărul Moldovei şi al naţiei noastre, Ştefan cel Ma- 
110 
diodele 


Nefericitul Luca Arbure 
ŞI ctitoriile lui nefericite 


Luca Arbure, din „familia Arbore, numită şi 
Copaciu”, familie care, după spusele neprobate ale lui Ion 
I, Nistor, „îşi trage obârşia din ceata vitejilor descăle- 
cători”, fiul lui Ivan Arbure, pârcălabul Cetăţii Neamţu- 
lui, dispărut din istorie în anul 1479, avea să devină 
pârcălab şi portar de Suceava, începând cu septembrie 
1486, păstrându-şi statutul şi atribuţiunile până în clipa 
morţii. În 7 martie 1502, primeşte întăritură pentru moşia 
Solca de Jos, care îi va purta numele, pentru că „meşteri 
iscusiţi, în timp de şase luni de zile, îi ridicară o frumoasă 
biserică lângă curtea sa”!!!. 


O biserică aproape identică, dar de dimensiuni ce- 
va mai MICI, avea să dureze Luca Arbure şi „unde a fost 
Oană Berbece”, la curțile lui din Șipotele, pe Bahlui, un- 
de încă mai există „o biserică de piatră, zidită, în anul 


110 Porumbescu, Iraclie, Desmormântarea Domnitorilor Moldovei, în 
Scrierile lui Iraclie Porumbescu, Cernăuţi, Editura lui Leonida 
Bodnărescu, 1898, pp. 47-61 

111! Nistor, Ion I., Luca Arbore Hatmanul / la 400 de ani de la 
moartea lui, în Junimea Literară, An. XIII, nr. 7-8, Cernăuţi 1924, p. 
298 

1507 (sfințită în 19 iulie, „în zilele binecredinciosului 
loan Bogdan Voievod”, după cum scrie în pisanie), de 
Luca Arbore, pârcălab de Suceava, deservită de 1 preot şi 
2 cântăreţi. Pe la 1700, biserica a fost arsă de turci, iar pe 
la 1780 s-a refăcut de călugării greci, care stăpâneaii 
moşia, ce era închinată Sf. Mormânt. În apropiere de 
biserică, se află o fântână, pe care oamenii din localitate o 
numesc Fântâna lui Ştefan Vodă, crezând că ar fi făcută 
de Ştefan cel Mare”!!?. 


„Biserica „loan cel Nou” din Şipote, desen reconstituit al celei dintâi zidiri din 1507 (formă 
similară cu cea a bisericii mănăstirii Arbore, păstrate până azi) şi desen al bisericii la 1854, 
amândouă făcute de preotul M. Palaghiu — se observă forma clasică, absenţa clopotniţei din 
pronaos şi intrarea veche a bisericii, azi zidită” (https://romaniancoins.-org/iasi/html/sipote.html). 


Pisania lui Luca Arbure, din 19 iulie 7015 (1507), în „zilele binecredinciosului loan Bogdan Voievod”. 


112 Lahovari, George loan, Marele Dicţionar Geografic al României, 
volumul V, Bucureşti 1902, p. 519 

„Biserica cu hramul Sf. loan cel nou a fost zidită 
ca biserică a curţii sale de către Luca Arbure, părcălab de 
Suceava, care a zidit, cu 5 ani înainte, biserica din Arbo- 
re. Biserica e simplă, fără turlă şi seamănă ca vedere mai 
mult cu Cotnar decât cu Arbora. / Zidul e drept, și fără 
sânuri şi fără contraforturi; zidăria de piatră brută e 
acoperită de tencuială. Socal e fără nici un profil. 

Ferestrele toate au fost schimbate, iar uşa de in- 
trare de pe latara de miază zi a fost zidită. Deasupra ei e 
pisania. / Înăuntru, peretele de separare a naosului de 
pronaos a fost scos şi, în loc de uşă, s-a deschis un arc 
mare. Asemenea, s-a deschis zidul de apus spre noua 
intrare, făcută sub clopotniţa zidită la 1890. 

Planul seamănă oarecum cu cel de la Arbora; 
lipsesc insă nervurele care încadrează scobiturile abside- 
lor laterale. Bolţile însă sunt alte. Pronaosul e acoperit 
printr-un simplu semicilindru. Bolta naosului, de la pen- 
dentivi, în sus, nu mai există şi s-ar putea ca şi bolta 
absidei mari să fi suferit o refacere. 

Însemnătatea acestei biserici este mai mult aceea 
de a fi singura în întregime zidită sub domnia lui Bogdan 
cel Orb... Pe pisanie, se citesc următoarele: „Rugăciunea 
robului lui Dumnezeu Pan Luca Arbure, pârcălabul Suce- 
vei, care a zidit acest hram curților sale din Şipote, în 
numele sfântului şi slăvitului marele mucenic al lui 
Christos Ioan cel nou, în zilele blagocestivului Domn lo 
Bogdan Voevod; care s-a început a se zidi în anul 7015 
(1507) luna iulie 19, şi s-a săvârşit în acelaşi an, luna 
septembrie, în a cincea“. 

Nu se mai vede, azi, nici o urmă de pictură veche, 


nici înăuntru, nici în afară”! 15 


„În martie 1510, Luca Arbore luă drumul Craco- 
viei, în fruntea unei solii moldoveneşti, pentru a aşeza şi 
jura acolo pacea cu leşii. Reîntors în ţară, avu de furcă cu 
tătarii. Căci Luca Arbore, hatmanul, va fi fost, de bună 
seamă, acel „Copacius, vir fortis et magni apud suos no- 
minis“, despre care aminteşte cronicarul polon Wapow- 


115 Balş, G., Bisericile lui Ştefan cel Mare, în Buletinul Comisiunii 
Monumentelor Istorice, Anul XVIII, no. 43-46, 1925, Bucureşti 
1926, pp. 181, 182 

ski, că, în fruntea unei cete de 1.000 de viteji, a dat piept 
cu tătarii, la Prut, „săgetând foarte rău pe căpetenia lor 
Bet-Ghirai“ care căzu în luptă. Dară şi moldovenii plătiră 
scump această izbândă, lăsând pe câmpul de onoare 700 
din cei 1.000 de viteji. Şi s-a întâmplat acest măcel nă- 
prasnic în ziua de 25 august 151311. 


Luca Arbure a fost ucis „pentru pretinsă trădare 
sau „viclenie“. Sentința domnească s-a şi executat la 
Hârlău, în aprilie 1523... la porunca năprasnicului Ștefă- 
niță, căzură şi capetele nevinovate ale fiilor lui Arbore, 
Toader şi Nichita”!5. 


După Luca şi jupâneasa lui Iuliana au rămas moş- 
tenitori pe numeroasele moşii ale familiei, dobândite sub 
Ştefan şi Bogdan voievozi, fetele lor Sofiiţa, Nastasia, 
Stanca, Odochia, Maria călugărița, Tudosia, Ana Plăc- 
soaie şi Cheldoaei, dimpreună cu ginerii Gavril Trotuşan, 
mare vistier şi vameş, comisul Plaxia (Praxia, adică Plă- 
ieşul), Grigore Udre şi Toader Turcea, care şi-au păstrat 
capetele, slujbele domneşti şi averile, datorită demer- 
surilor Anei, jupâneasa comisului Praxia, fata cea care, în 
aprilie 1523, ceruse lui Ștefăniță Vodă rămăşiţele pămân- 
teşti ale părintelui ei, pe care, obţinându-le, le-a şi în- 
humat creştineşte, în ctitoria lui de la Solca Mică, biserica 
Arbure. O inscripţie de la Arbure mărturiseşte, de altfel, 


114 Nistor, on I., Luca Arbore Hatmanul / la 400 de ani de la 
moartea lui, în Junimea Literară, An. XIII, nr. 7-8, Cernăuţi 1924, p. 
300 

115 Nistor, on I., Luca Arbore Hatmanul / la 400 de ani de la 
moartea lui, în Junimea Literară, An. XIII, nr. 7-8, Cernăuţi 1924, p. 
303 

că şi pictura exterioară a fost făcută de „Dragosin 
zugravul, fiu popii din laşi” iar Ana i-a „plătit 29 zloți, în 
anul 7049 (1541911. În realitate, pictura interioară este 
din timpul vieţii, ctitorului şi realizată de ucenicii zugra- 
vului domnesc Gheorghe stolnic. 


„Interesantă e pictura pe din afară şi la biserica lui 
Luca Arbore din Arbore, care a fost ridicată la 1502, dar 
zugrăvită la 1541, precum ne arată o însemnare din colţ, 


11 Dan, Dimitrie, Ctitoria hatmanului Luca Arbure, în Buletinul 
Comisiunii Monumentelor Istorice, An. 19, ianuarie-martie 1926, p. 
46 

de deasupra uşii ce duce din naos, în pronaos. Inscripţia e 
semnalată şi în cronica locală a bisericii. De altfel a rămas 
neobservată”!!?. 


„În vreme ce reprezentaţiunile de la Vatra Moldo- 
viței şi Mănăstirea Humorului, ca şi cele de la Baia şi 
Suceava, ne dau împresurarea fatală a Constantinopolei 
de către turci, din anul 1453, reprezentaţiunea de la Ar- 
bore ne oferă, dacă şi tot în legătură cu acatistul: Maicii 
Domnului, evident alt asediu al Țarigradului decât cel din 
1453. Turnurile, de astă dată, lipsesc complet. Corăbile şi 
ostaşii duşmani năvălesc asupra amânduror cetăților. Ca- 
petele încoronate din procesiune de asemenea lipsesc. O 
însemnare mai cuprinzătoare, dată în coloare albă, pe 
fond albastru, ne lămureşte, în slavoneasca veche, că este 
vorba despre împresurarea Țarigradului de către Hosroi, 
împăratul Perşilor, care a năvălit asupra Țarigradului, cu 
oştile sale, în zilele împăratului Iracli. Prin rugăciuni, 
însă, Prea Sfânta Născătoare de Dumnezeu s-a umplut de 
mânie asupra lor şi Dumnezeu a trimis asupră-le fulgere 
şi ploaie de foc şi i-a înecat pe toţi în mare. În adevăr, în 
zilele domniei împăratului Eraclie (610-641), Constanti- 
nopole a a fost împresurată şi de perşi, şi de avari, şi a 
trecut prin clipe de mare primejdie. Şi împăratul era 
departe în război. În oraş, patriarhul Serghie conducea 
apărarea. Legenda ne spune că numai ajutorul Maicii 
Domnului a izbăvit cetatea de această grea cumpănă. ŞI, 
în semn de mulțumire, patriarhul Serghie, care este şi un 
însemnat poet bisericesc bizantin, ar fi alcătuit vestitul 
imn acatist întru slăvirea Maicii Domnului. Această veche 


117 Grecu, Vasile, Din pictura vechilor noastre biserici, în Junimea 
Literară, An. 14, Nr. 11-12, p. 402 

tradiție bizantină deci ni s-a păstrat încă nealterată de 
către zugravul bisericii de la Arbore, în vreme ce pictorii 
de la Vatra Moldoviței şi Mănăstirea Humorului, ca şi de 
la Suceava şi Baia, au înfăţişat împresurarea Constantino- 
polei de către turci, o reprezentare ce era mult mai aproa- 
pe de înţelesul lor, ca şi al ctitorilor şi călugărilor ce 
aveau să slujească în acele sfinte lăcaşuri şi al credincio- 
şilor ce aveau să se închine în ele”!!8. 


[ 
n UR va NE a 


Fig. 250. Biserica Arbora. 


[ 


„Biserica Arbora (fig. 250, 251), clădită la 1502 
de pârcălabul Sucevei Luca Arbure, se înrudeşte, din 
punct de vedere constructiv, atât cu biserica din Borzeşti, 
cât şi cu cea din Cotnar. Meşterul ei constructor a împru- 
mutat de la cea dintâi sistemul de boltire — ridicarea unei 


118 Grecu, Vasile, Din pictura vechilor noastre biserici, în Junimea 
Literară, An. 14, Nr. 11-12, p. 406 

cupole pe arcuri circulare etajate — iar de la cea de a doua, 
planul simplu, dreptunghiular, cu absida semicirculară 
atât în interior, cât şi la exterior. Spre deosebire însă şi de 
una, şi de alta, Arbora prezintă, în grosimea zidurilor 
naosului, la interior, două scobituri uşoare, care amintesc 
locul absidelor laterale, iar în exterior, în fata pronaosului, 
se găseşte o puternică nişă, obținută prin prelungirea zi- 
durilor laterale, care, în partea superioară, se unesc cu un 
arc lat, în plin centru (fig. 250). Această nişă, la început, 
servea de clopotnită, fiind construită special în acest scop. 
Pronaosul, de formă dreptunghiulară, dispus în lungul 
axei mari, este egal cu naosul. Prin intermediul a opt 
arcuri — patru transversale, mari, în plin centru, şi dispuse 
etajat, două de partea zidului despărțitor al naosului de 
pronaos şi două de partea opusă, iar alte patru, mici, lon- 
gitudinale, în arc de cerc, prinse între primele patru şi 
dispuse câte două de partea zidurilor laterale — se reduce 
spatiul ce urmează să fie limitat de o boltă şi se obține un 
pătrat foarte mic, peste care se înalță cupola. Pronaosul 
este boltit, după sistemul obişnuit moldovenesc, simplu: o 
calotă sferică, ridicată pe un tambur cu arcuri piezişe. 
Sânii laterali, uşori scobiţi în grosimea zidurilor, sunt 
încadraţi de mănunchiuri de colonete angajate, cu baze şi 
capiteluri cioplite în piatră, după tipul chenarelor de 


uși 12 


„Incepută în 2 aprilie şi terminată în 29 august al 
aceluiaşi an, biserica a fost închinată hramului „Tăierii 


capului Sfântului loan Botezătorul” şi târnosită în 29 
august 1502, într-o luni. Ctitorul, care închina ctitoria sa 


119 Ionescu, Grigore, Arhitect, Istoria arhitecturii româneşti, Cartea 
Românească, Bucureşti 1937, pp. 289, 290 

acelei sărbători, parcă presimţea că 1 se va tăia şi lui 
capul”120 


Fig. 251. Biserica Arbora. Secție și plan. 


„Pe o zidărie groasă de un metru şi jumătate, spri- 
jinită de contraforturi şi străbătută de fereşti mici cu 
zăbrele, se ridică acoperişul stăpânit de un turn cu clo- 
pote. Stilul bisericii este cel vechi moldovenesc, care a 
modificat formele bizantine prin motive indigene, dar şi 


120 Dan, Dimitrie, Ctitoria hatmanului Luca Arbure, în Buletinul 


Comisiunii Monumentelor Istorice, An. 19, ianuarie-martie 1926, p. 
40 

gotice şi romanice. Numai după moartea ctitorului, bise- 
rica a fost împodobită, pe dinlăuntru şi pe din afară, cu 
fresce frumoase... La locul obişnuit străluceşte icoana 
ctitorială: Luca Arbore, după înfăţişare încă tânăr, însoţit 
de jupâneasa sa Iuliana şi de cinci odrasle ale lor, închină 
biserica patronului mucenic Ion Botezătorul. În pronaos 
se găseşte cripta familiară, menită să adăpostească rămă- 
şiţele pământene ale ctitorului şi familiei sale. Acolo se 
poate distinge încă foarte bine şi stema Arboreştilor: un 
cerc cu patru raze, dintre care una prelungită într-o să- 
geată, având la dreapta o stea cu şase colţuri, iar la stânga 
semiluna. Hramul bisericii este prăznuirea tăierii capului 
Sfântului loan Botezătorul. Ce coincidență curioasă cu 
însăşi soarta ctitorului, care, la sfinţirea bisericii, nici nu 
bănuia, de bună seamă, ce soartă crâncenă îi tăinuia 
viitorul! Dintre multele odoare, cu care Arbore şi-a în- 
zestrat ctitoria, s-a păstrat până azi numai un chivot, care 
poartă semnătura sa”!?l. 


„Biserica are, în lungime, douăzeci și trei şi 
jumătate m, iar în înălțime opt şi jumătate m; zidul ei are 
o grosime de unul şi jumătate m. Biserica nu este spriji- 
nită de nici un contrafort. Ea are o formă simplă şi e 
împărţită într-un altar, naos, pronaos şi o scobitură în pe- 
retele de vest, ce ţine loc de pridvor. Ea îşi primeşte slaba 
lumină în pronaos prin două ferestre, una din peretele de 
la apus şi alta din cel de la miazănoapte. Naosul se lumi- 
nează printr-o fereastră de la miazănoapte şi alta de la 
miazăzi. Altarul are numai o fereastră, la răsărit. Feres- 


12! Nistor, Ion I., Luca Arbore Hatmanul / la 400 de ani de la 
moartea lui, în Junimea Literară, An. XIII, nr. 7-8, Cernăuţi 1924, p. 
299 

trele sunt mici, încadrate în piatră, lucrate gotic, cu câte 
trei geamuri mici de sticlă şi zăbreluite cu fier. / Biserica, 
la început, era acoperită cu ţiglă roşie. Astăzi posedă un 
nou acoperământ, oblu, de şindrilă, care este ornat cu trei 
cruci de fier, din care două sunt deasupra pronaosului şi 
naosului, iar a treia se află deasupra acoperământului 
altarului, unde el este ceva mai jos decât pe pronaos şi 
naos. La început, acoperişul altarului era ţuguiat şi se 
termina cu o cruce. Biserica era ornată, pe sub streaşină, 
cu zimţi ciopliţi în piatră şi colorați. / Întreaga clădire este 
zugrăvită pe dinăuntru şi pe dinafară cu fresce încă şi 
astăzi destul de vii, cu toate că biserica un timp înde- 
lungat a stat fără acoperiş, iar pictura era expusă ploilor, 
ninsorilor şi umezelii. / Numai peretele din afară de la 
miazănoapte şi-a pierdut pictura, fiind spălată cu totul de 
ploi: aşa a pătimit pictura toată, pe sub streaşină, unde 
zidul stricat a fost tencuit din nou. / Pronaosul este 
despărțit de naos prin un puternic perete de zid de unul şi 
jumătate m grosime. În afară de naos ne duce o uşă de 
piatră, ca şi în pronaos, frumos cioplită gotic. / În naos se 
află, pe ambele părţi ale ferestrelor, câte o nervură de 
piatră cioplită, în patru despărțituri, care se suie până sub 
bolta bisericii. Bolta este ornată, la bază, cu nervuri de 
piatră cioplită. / Iconostasul bisericii este vechi, însă nu 
cel de la Luca Arbure. Altarul este simplu şi întunecos. / 
Deasupra uşii de intrare în biserică, ornamentată cu o 
cruce de piatră, se află, la o înălțime considerabilă, pe 
partea de sus a unui tablou religios, următoarea inscripție 
ctitoricească, în limba slavonă: „Cu voia Tatălui, cu 
ajutorul Fiului şi cu săvârşirea Sfântului Duh. În zilele 
binecinstitorului şi de Hristos iubitorului Domn, lon 
Ştefan Voevod, din mila lui Dumnezeu Domn al Moldo- 

vei, dumnealui Luca Arbure, pârcălab de Neamţ, a bine- 
voit în bună voinţă, cu inima curată şi luminată şi cu 
ajutorul lui Dumnezeu şi cu ajutorul Domnului iar a 
început şi a zidit această biserică în numele Tăierii 
cinstitului şi măritului proroc şi înaintemergătorului şi 
botezătorului loan. Şi s-a început în anul 7010 (1502), 
luna aprilie 2, şi s-a săvârşit în acelaşi an, luna august 
29”. / Intrând în pronaosul bisericii, aflăm, în peretele din 
dreapta, mormântul lui Luca Arbure. El este ceva ridicat 
de la pământ şi acoperit cu o simplă lespede de piatră, 
fără nici o inscripţie. / Lespedea este ruptă în două, de 
când s-a profanat mormântul. Atunci s-au desprins şi cele 
două pietre de la temelia lui, lăsând două deschizături, 
prin care se zăreşte în interiorul mormântului. / Dacă se 
luminează mormântul, se văd capul şi oasele lui, însă nu 
în poziţia lor normală, ci toate strânse lângă cap. / Mor- 
mântul acesta constă dintr-un baldachin de piatră sculp- 
tată, aşezat pe două coloane. El este decorat cu stema 
familiei Arbure, un cerc cu patru raze, printre care trece o 
săgeată, o stea cu şase colţuri şi o cruce, iar în stânga o 
semilună (Venus şi Luna, deci Inana şi Ishtar — nota 
mea). / Pe ambele părţi ale vârfului baldachinului se află 
următoarea inscripție slavonă: „Acest chivor şi l-a făcut 
jupân Luca Arbure, pârcălab de Suceava, fiul bătrânului 
Arbure, pârcălab de Neamţ, în anul 7011 (1503), aprilie 
29”. / Pe peretele de deasupra mormântului lui Luca 
Arbure se află portretul lui Luca Arbure, cu soţia sa, între 
care doi copii. Luca Arbure prezintă, împreună cu Maica 
Domnului şi Sf. loan Botezătorul, ctitoria sa Mântui- 
torului, care şade pe tron şi binecuvântează pe ctitor. / 
Vârsta lui Luca Arbure, după acest portret, se pare să fie 
de vreo patruzeci, patruzeci şi cinci de ani. El poartă pe 

cap un fel de căciulă verde înflorită, faţa lui este rasă, însă 
are mustăţi negre, şi este îmbrăcat într-un anteriu verde, 
cu flori galbene. Copiii sunt îmbrăcaţi: cel mai mare, într- 
o haină lungă roşie, iar cel mai mic, într-una verde. Soţia 
lui Luca Arbure poartă un lung veşmânt de culoare gal- 
benă, pe cap un fel de căciulă, şi în urechi cercei lungi. / 
La 40 cm de mormântul lui Luca Arbure se află o lespede 
care acoperă osemintele Ilianei, soţiei lui. Din inscripția 
slavonă de pe lespede, care în decursul timpului s-a şters 
de picioarele creştinilor, s-au păstrat numai următoarele 
cuvinte: „a lui Dumnezeu luliana, care a trecut la veş- 
nicie”. / În faţa mormântului lui Luca Arbure, nu departe 
de fereastra pronaosului, se află un mormânt mare, aco- 
perit cu o lespede de piatră, pe care încă se mai cunoaşte 
inscripția slavonă: „Acest mormânt l-a înfrumusețat dum- 
nealui Luca Arbure pârcălab”. / Alături de acest mormânt 
se află încă două mai mici, de copii. Ceva mai spre apus 
de aici, aflăm alte două morminte mari, ale căror ins- 
cripţii nu se mai cunosc. Evident că aceste morminte 
acopăr osemintele copiilor lui Luca Arbure. / În peretele 
din dreapta uşii naosului, se află al doilea tablou ctitoresc, 
la fel ce cel din pronaos, numai că aici se adlă, între Luca 
Arbure şi soţia lui Iuliana, cinci copii. / Sus, în uşa care 
duce, din pronaos în naos, se află următoarea inscripție 
slavonă „Eu, Dragosin zugravul, fiu popii din laşi, am 
zugrăvit. Ana, fiica lui Arbure bătrânul (Ana Plăxoaia, 
văduva lui Praxia — nota mea), a plătit 29 zloți, anul 7049 
(154197. // Cred util a pune şi inscripţiunea aflată dea- 
supra scenei ce reprezintă asediul Constantinopolei: „În 
anul 6035 (527), a venit împăratul Chosroe din Persia şi 
Libia, închinătorul de idoli, asupra Țarigradului cu oase, 
în zilele împăratului Eraclie; cu rugăciunile Sfintei Năs- 

cătoare de Dumnezeu. Dumnezeu s-a mâniat pe dânşii, a 
lăsat asupra lor şi fulger, şi foc, şi i-a înecat pe toţi în 
mare”. Se mai păstrează, scos din uz, un sfeşnic vechi de 
lemn, frumos încrustat pe toate patru părțile şi colorat 
potrivit”!??. 


„La biserica, având hramul Tăierii capului Sf. 
Ioan, din comuna Arbore, ctitorie din anul 1502 a 
pârcălabului Sucevei Luca Arbore, a cărui gropniță se află 
în pronaosul bisericii, la care de altfel se executaseră, 
înainte cu vreo zece ani, lucrări importante de restaurare, 
s-a produs o crăpătură de oarecare importanță pe păretele 
dinspre nord, între altar şi naos”1*%, crăpătură care există 
şi astăzi, după aproape încă 100 de ani de degradare. 


Cât despre cealaltă ctitorie a lui Luca Arbore, de 
la Şipote, aceasta a suferit atâtea modificări constructive 
şi zugrăveli strat peste strat, încât nu mai aminteşte de 
ctitorul ei decât prin pisanie. Din nefericire, cele mai 
multe dintre ctitoriile domneşti sau boiereşti nu mai păs- 
trează din zarea veacurilor decât locaţia şi, eventual, un 
snop de legende puerile, basme de adormit copiii sau 
poate doar propria noastră conştiinţă de neam, de păşitori 
demni şi verticali dintr-un veac în altul. 


122 Dan, Dimitrie, Ctitoria hatmanului Luca Arbure, în Buletinul 
Comisiunii Monumentelor Istorice, An. 19, ianuarie-martie 1926, pp. 

123 Luţa, Petre Dr., Raportul secţiunii regionale Cernăuţi a 
Comisiunii Monumentelor istorice pe anul 1936, Cernăuţi 1936, p. 
91 


116 


Probota lui Petru Rareş 


„11. Biserica mânăstirii Probota. 


O mănăstire căreia nu 1 se cunosc începuturile, Po- 
brata (a fratelui, sau frăția), era împroprietărită, în 2 iulie 
1398, de Ştefan al II-lea voievod, primind uric, păstrat în 
varianta unui ispisoc sârbesc, pentru „două sate pe pârâul 
Pobratei, însă unul Bodino şi altul mai sus de acela, (dă- 

ruite) sfintei (mănăstiri) cu hramul Sfântului Nicolae, 
care mănăstire este în Poiană, între Şomuz şi pârâul 
Pobratei”!?*. În înscrisurile mai târzii, de întăritură, se 
scrie: „Am dat acestei adevărate mănăstiri a noastre din 
Poiană, care este între Şomuz şi pârâul Pobratei, două 
sate, anume Budinţi, iar al doilea, mai sus de acesta, Ta- 
tarei”!%, adică moşia Turbata, unde, de fapt, au fost 
aduşi tătarii lui Petru Şoldan de la Tămârtaşinţi 
(Şoldăneşti) şi dăruiți mănăstirii. 

În 20 iulie 1404, Alexandru cel Bun întărea „două 
sate pe pârâul Pobratii, sfintei mănăstiri cu hramul Sfân- 
tul ierarh Nicolae, care este în Poiană, între Şomuz şi în- 
tre pârâul Pobratei, un sat anume Bodinţii şi altul din sus 
de acela (identificat de autori cu „moşia Turbata”)”!76. La 
Mănăstirea din Poiană avea să se retragă, după asasinarea 
lui Bogdan vodă, la Reuseni, Doamna Oltea, mama lui 
Ştefan cel Mare şi mătuşa lui Vlad Ţepeş, care îşi va afla 
şi odihna veşnică în cripta din interiorul bisericii, care se 
transformă, încetul cu încetul, în necropolă domnească, 
pentru că, în anul 1500, „Soţia lui Isaia vornicul, Sora, va 
fi îngropată la mănăstirea Probota, unde este înmormântat 
fiul ei, Dumşa postelnicul, cum se vede din inscripţia de 
pe patra de mormânt: Această groapă este a robului lui 
Dumnezeu, pan Dumşa postelnic, fiul Sorei, sora lui Şte- 
fan Vodă, care s-a strămutat către veşnicul locaş în anul 


124 AŞSP, Documente Romaniae Historica. A. Moldova, vol. L, 
Bucureşti 1975, doc. 6, pp. 6,7 

125 Ibidem, p. 9 

126 AŞSP, Documente Romaniae Historica. A. Moldova, vol. L, 
Bucureşti 1975, doc. 19, pp. 27, 28 

7008, adică 1500, ianuarie”!?'; iar în 1514: „o fiică 
cunos-cută a lui Șandrea şi a Mariei se numea Neacşa 
(într-un uric de la Bogdan Voievod, din 7022, adică 
1514). Dom-nul arată că dă mănăstirii Pobratii „un sat 
anume Heaciul, pe care au fost dat acel sat vara Domniei 
sale, Neacşa, fata Mariei, sora tatălui Domniei sale, 
Ştefan Vodă, la moartea sa, din al său uric şi 
cumpărătoare, ce le-au fost cumpărat tatăl Domniei sale, 
răposatul Ştefan Vodă”!%. 


ancadrament de fereastră. 


„Mănăstirea Sfântul Nicolae din Poiana Siretului, 
denumită Probota, s-a bucurat de atenţia deosebită a lui 


127 Bogdan, I., Documentele moldoveneşti de la Ştefan cel Mare, laşi 
1933, p. 15 
128 Bogdan, I., Documentele moldoveneşti de la Ştefan cel Mare, laşi 
1933, p. 14 

Ştefan cel Mare, poate şi pentru că aici odihneau osemin- 
tele maniei sale Oltea (m. 1465). Din documentele care s- 
au păstrat din timpul său, rezultă că mănăstirea avea 8 
sate, care se bucurau de drepturi depline, fiind scoase de 
sub controlul dregătorilor domneşti (hrisoavele din 16 fe- 
bruarie 1459 şi 19 august 1472). Preoţii din satele mănăs- 
tirii erau scoşi de sub autoritatea chiriarhului locu-lui sau 
a protopopului şi puşi sub a egumenului încă de Alexăn- 
drel vodă (27 iunie 1449). Printr-un hrisov din 9 iulie 
1466, se acordau mănăstirii alte numeroase danii dom- 
neşti, încât a ajuns una din cele mai înzestrate din Mol- 
dova”!%, 


Înzestrată cu moşii, robi şi vecini, mai ales după 
ce Petru Rareş, ca să nu mai repare micul schit străvechi, 
îşi durează la Probota propria sa necropolă domnească, 
zidind o nouă şi frumoasă biserică, obştea călugărească 
de acolo, mult prea iubitoare de desfrâu, ruinează bise- 
rica, şi la propriu, şi la figurat, iar mărturiile zguduitoare 
vin de la Melchisedec, cărturarul episcop de Roman: 


„Monastirea Probota. Monastirea acesta, pe la 
începutul veacului 15-le, se numea Monastirea Sântului 
Nicolai din poiana Siretiului (Archiv. istor. a D. Hâjdeu, t. 
1. N-o 283). / În urmă, acestei Monastiri i s-a dat numele 
de Pobrata, care, în curgerea timpului, s-a prefăcut în Pro- 
bota. Pobrata, vrea să zică „înfrățire“ sau „frăţie”... / Din 
timpul lui Ştefan Vodă, anul 6906 (1398) şi al fratelui său 
Alexandru Vodă, Monastirea Pobrata fu fundată de aceşti 
fericiți Domni, care o înzestrară şi cu moşiile Dudeştii şi 


129 Păcurariu, Mircea, Preot prof. Dr., Istoria Bisericii Ortodoxe 
Române, vol. I, Bucureşti 1980, p. 344 

Tătăruşi... De atunci toți Domnii au păstrat această Mo- 
nastire, până în epoca lui Ştefan Vodă cel Bun, care o 
înzestră cu moşii si cu odoare sfinte. După 80 de ani, 
Biserica ruinându-se, Mitropolitul Grigorie Roşca, vărul 
lui Petru Vodă Rareş, sfătui pe acest Domn să rezidească 
Monastirea Pobrata, şi el rezidi biserică mai frumoasă şi 
mai mare, îi adaose moşii, şi o destină ca loc de înmor- 
mântare al său. Căci, la acea epocă, Domnii își aveau 
mormintele lor numai la Bistriţa şi la Putna. Astfel, Petru 
Vodă Rareş fu înmormântat în Biserica Pobratei, precum 
şi preacinstita sa soţie, Doamna Elena, fiica lui despot, 
ţarul Serbiei, şi fiul său Ştefan Vodă, ce-i urmă la tron, şi 
ceilalți fii ai săi, şi Monastirea fu păstrată în mare cinste, 
aşa că doi Mitropoliţi fură aleşi dintre calugării de la 
Pobrata: Georgie, fratele lui Ieremia Voevod, şi Theodo- 
sie Barbovski, ambii ctitori ai Suceviţei. 

Dar mai târziu, în anul 7130 (1622), buna rându- 
ială a acestei Monastiri fu atât de pervertită, încât călugă- 
rii introduseră în ca tâlhari, care luară toate avuţiile boie- 
rilor, depuse în visteria Monastirei şi-i lăsară săraci, şi, 
prin acest fapt, toți începură a uri această Monastire, şi 
nimeni nu o mai îngrijea la trebuinţele sale. Astfel pără- 
sită, ea deveni un loc de depravaţiune şi fu incendiată, şi 
nimeni nu voia a mai veni întru ajutor, încât rămase doi 
ani fără acoperământ... / Biserica Monastirei Pobrata este 
una din edificiile cele mai alese ale Moldovei. Arhitectura 
este aceeaşi ca a Monastirilor din veacul 15-le şi 16-le 
bizantină, cu decoraţiuni gotice. Ea conservă antica îm- 
părțire în patru despărţituri, deosebite prin pereţi interme- 
diari, ca şi Monastirea Bistriţei, anume: pridvorul sau 
porticul, narthica, templul şi altarul. Pridvorul a fost des- 
Chis şi cu coloane legate prin arcuri trianghiare; dar 

egumenii greci au înfundat şi pereţii aceştia cu coloane, 
făcându-i obli peste tot. Biserica este peste tot zugrăvită, 
partea dinainte are pictură modernă, iar cea din urmă, 
antică. 


Biserica minăstirii Probota (jud. Suceava), 
vedere dinspre sud-vest; 
în prim plan peretele vestic al pridvorului 
străpuns de patru mari ferestre gotice cu ttaforuri. 


Azi, Monastirea Pobrata reprezinta o ruină. Casele 
egumeneșşti, foarte mari şi cu trei etaje, au căzut în ruină. 
Grădina de primprejurul Monastirei este dată în stăpâni- 

rea arendaşilor. Când am vizitat această Monastire, în 
anul 1879, am găsit acolo un singur preot de mir, Şi acela 
epileptic. Abia după câtva timp de la sosirea mea, el s-a 


deşteptat din paroxismul lui”150. 


Prăpastia dintre 
memoria moldovenilor şi istoria lor 


„Animaţi de sentimentul datoriei de a lumina pe 
cei în drept”, domnii Aman TI., pictor; Baicoianu C., 
arhitect; Beniş O., arhitect; Căluiescu, arhitect; Ciocîr- 
lan S$., arhitect, Carcaleţeanu, pictor; Constantinescu, 
arhitect; Gavrilescu, arhitect; Georgescu, sculptor; Min- 
cu, arhitect; Mandrea, arhitect; Maimarolu, arhitect; 
Mirea, pictor; Orăscu, arhitesct; Petriccu, arhitect; 
Pompilian, pictor; Săvulescu, arhitect; Socolescu T., ar- 
hitect; Sterian, arhitect; Store, sculptor; Stăncescu, pic- 
tor; Socolescu I., arhitect; Stoicescu, pictor; Tatărăscu, 
pictor; şi Valbudea, sculptor, „au întocmit un memoriu 
către dl Prim-Ministru, spre a lua sub a sa înaltă protec- 
țiune mândrele rămăşiţe ale unui glorios trecut, expuse 
a fi mutilate sau distruse, printr-o procedare barbară de 
restaurare”. 


130 Melchisedec, Notiţe istorice şi arheologice, Bucureşti 1885, pp. 
150-169 

„Biserica GREI IERARCEI din lași 


VEDEREA GENERALA (lnninte de restiurane) 


În memoriu, se face şi un istoric al demersurilor 
privind datoria de a conserva „patrimoniul ce ni l-au lăsat 
strămoşii noştri... Încă din anul 1864, pe timpul când era 
ministru al instrucţiunii publice dl N. Kreţulescu, în regu- 
lamentul şcolilor de Belle-Arte se prevăzuse un comiter 
academic de belle-arte, compus din 7 persoane speciale, 
cu sarcina de a-şi da opinia asupra tuturor lucrărilor de 
artă ce se fac pe contul statului şi chiar al particularilor. / 
Mai târziu, tot ministrul instrucţiunii publice şi al cultelor, 
prin regulamentul promulgat la 7 aprilie 1874, privitor la 
monumentele publice, stabileşte instituirea unei comisi- 
uni architecto-archeologică, cu scop de a clasa şi a con- 

serva neschimbate monumentele noastre istorice”, dar, 
„din nenorocire, acest folositor regulament n-a fost pus în 
aplicaţie, deşi restaurările au început odată cu promul- 
garea lui”. 


JASSY — QUARTIE 
(dWapres nature) 


Aşa se face că „au suferit transformări regretabile 
astfel: Biserica lui Ştefan cel Mare, Sf. Nicolae din Iaşi, şi 
vechea biserică Sf. Dumitru din Craiova au fost rase din 
temelii. / Din frumoasa Mitropolie din Târgovişte, dato- 
rită bunului Domn Matei Basarab, n-a mai rămas decât o 
mică parte de ziduri. Cât pentru biserica lui Neagoe şi a 
lui Vasile Lupul, ele au fost transformate în aşa chip, că 
nu mai reprezintă vechile monumente. / Picturile bisericii 
din Curtea de Argeş, atât de importante pentru istoria 
artelor la noi şi care putea rezista multă vreme încă, la 
locul lor, au fost ridicate şi în locul lor s-au pus zugrăveli 
ce sunt departe de a avea valoarea celor vechi. Nici urme 

de picturi n-au mai rămas pe pereţii Trei Erarhi din 
Iaşi. / Cât pentru sculpturile de la ambele monumente, ele 
au fost răzăluite total, iar bucăţile roase de vremuri au 
fost cârpite cu ciment... S-au adus modificări întregi for- 
melor generale, s-au schimbat detaliile, s-au adăugat chiar 
părți noi şi nimeni nu a luat cuvântul pentru apărarea artei 
şi istoriei noastre monumentale”!“!. 


Într-un fel de anexă la memoriu, intitulată „Ce es- 
te o restaurare” (pp. 98, 99), G. Sterian argumentează: 
„Biserica Sf. Nicolae (din laşi) se compunea din două 
părţi: acea clădită de Ştefan cel Mare, şi acea din faţă, 
compusa din două altare şi o clopotniţă, clădită de Anton 
Ruset Voda; această a doua parte, deşi mai puţin intere- 
santă ca arhitectură, deşi masca pe cealaltă, trebuia păs- 
trată, fiindcă avea destulă vechime şi o mare însemnătate 
istorică prin faptul că, pe atuncea, precum se ştie, se 
hotărâse să slujească acolo în limba greacă şi rusească. 
Acesta era punctul de plecare al studiilor de restaurare, ce 
erau de făcut”1*?. 


Un prim „Regulament / Asupra comisiunii monu- 
mentelor publice” decretat în 6 aprilie 1874, promulgat în 
7 aprilie, exista, inclusiv cu precizarea că distinsa comisie 
academică „va putea avea corespondenţi şi alţi membri 
onorifici prin judeţe”!*, dar, din nefericire, nimeni nu 


131 Analele Architecturei / şi ale Artelor cu care se leagă, Anul I, No. 
5, mai 1890, pp. 97, 98 

152 Analele Architecturei / şi ale Artelor cu care se leagă, Anul I, No. 
5, mai 1890, pp. 97, 98, 99-104 

133 Analele Architecturei / şi ale Artelor cu care se leagă, Anul I, No. 
5, mai 1890, pp. 97, 98 

ținea cont în România de regulament, nici măcar membrii 
COMISIEI. 


In România, începuse, în sfârşit, o campanie de 
asumare a trecutului nostru istoric. 


Un ansamblu de legi, semnate de Ministrul Culte- 
lor şi Instrucțiunii Publice Take Ionescu, printre care Le- 
gea pentru conservarea şi restaurarea monumentelor pu- 
blice, Legea pentru descoperirea monumentelor şi obiec- 
telor artistice, precum şi un Proiect de Lege / Conservarea 
monumentelor istorice şi a obiectelor de artă, aveau să fie 
publicate în martie 189213. 


Comisiunile de specialitate constată inspiraţia de 
tip gotic a bisericilor noastre vechi, datorată zidarilor po- 
loni, apoi accentele renascentiste, aduse de zidarii arde- 
leni, în ciuda faptului că „o verificare pe monumente, 
pentru timpurile vechi, nu mai e cu putință, căci, până la 
Ştefan cel Mare, nu ni s-a păstrat nimic întreg sau ne- 
transformat din tot ceea ce s-a zidit în Moldova înainte. 
Singură, biserica catolică din Baia a trăit mai mult”!*5. 


Refacerea monumentelor de artă medievală nu a 
însemnat, totuşi, un acces direct la perspectivele acelor 
vremuri, pentru că era greu de recuperat o arhitectură că- 
reia i s-au adus numeroase modificări, de-a lungul veacu- 


134 Analele Architecturei / şi ale Artelor cu care se leagă, Anul III, 
No. 3, martie 1892, pp. 29-33 

155 Lăpedatu, Alex., Antichităţile de la Baia, în acest Buletin, anul IL, 
p. 38 sq. şi, în traducere germană, în revista Die Karpathen, anul IV, 
No. 1 şi 2 

rilor, iar frescele, la rândul lor, au fost, o vreme reînnoite, 
de zugrafi care au pictat peste zugrăvelile vechi; dar cum 
şi aceste imagini au cam dispărut, s-a apelat, în anii 1900, 
la pictori profesionişti, precum Grigorescu sau Verona, 
ceea ce nu a fost rău, dar consider că e necesar să ştim că 
pictura Bisericii Albe de la Baia, a lui Ştefan cel Mare, nu 
aparține zugravului său, Gheorghe stolnic, ci pictorului 
profesionist Arthur Verona. În interiorul bisericii refăcute, 
poţi respira energia eroilor vremurilor de legendă, dar e 
bine să conştientizezi că niciodată ochii lui Ştefan cel 
Mare nu au văzut ceea ce vezi tu. 


Există, în publicaţiile vremii, o puzderie de studii 
şi rapoarte!5€ despre restaurările în lucru sau de perspec- 
tivă, toate importante şi de neînlocuit pentru zonele şi 
țintele de interes ale fiecărui interesat. 


15 "Tocilescu, Gr. G., Raporturi asupra câtorva mănăstiri, schituri şi 
biserici din Ţară, Academia Română, Bucureşti 1887; Tocilescu, Gr. 
G., Raportul dlui Gr. G. Tocilescu către dl ministru al cultelor şi 
instrucţiunii publice, Monitorul Oficial, 26 august 1889, pp. 2791- 
2794, despre bisericile din Câmpulung Muscel; Lapedatu, Alex., 
Antichităţile de la Baia, în Buletinul Comisiunii Monumentelor 
Istorice, anul II, No. 2, aprilie-iunie 1909, pp. 53-64; Ghika-Budeşti, 
N., Arh., Baia. Note arhitectonice şi lucrări noi, în Buletinul 
Comisiunii Monumentelor Istorice, anul II, No. 2, aprilie-iunie 1909, 
pp. 65-72; Balş, G. Ghika-Budeşti, N., Mănăstirea Probota, 
Bucureşti 1909, pp. 3-13, în Lapedatu, Alex., Monumentele noastre 
istorice, Bucureşti 1914, pp. 230-238; Dan, Dimitrie, Biserica Sfântul 
Gheorghe din Suceava, în Buletinul Comisiei Monumentelor Istorice, 
III, pp. 134-139, în Lapedatu, Alex., Monumentele noastre istorice, 
Bucureşti 1914, pp. 220-229; Iorga, N., Mănăstirea Slatina, în Sate şi 
mănăstiri din România, Ul, pp. 102-105, în Lapedatu, Alex., 
Monumentele noastre istorice, Bucureşti 1914, pp. 239-243; Arbure, 
Zamfir C., Basarabia / în secolul XIX, Bucureşti 1898 etc. 

4. Biserica Albă. 


Restaurată 


Ava N, Mo 2. BULETINUL Arme -luree 1909. 
MONUMENTELOR ISTORICE 
BUCUREŞTI 
e ce Coat p. 57 


Apoi, peste nepăsare, asupra contrafacerilor s-au 
năruit exegeze savante, care descriu şi glorifică, de parcă 
ar fi ale zugravilor începuturilor, picturile profesioniştilor 
de la cumpăna veacurilor XIX-XX. Localnicii, cu vetrele 

sfinţite de atenţia vrednicilor voievozi de odinioară, şi-au 
durat palate religioase noi, învelite în tablă aurită, care nu 
mai sunt „rugăciuni”, ci trufii de pseudo-stăpânitori de 
dumnezeire. Nimeni nu mai „spune cu sufletul”, nimeni 
nu se mai caută pe sine, când e atât de lesne să se impună, 
să domine, să fie lespede care înăbuşă clipele şi firele de 
iarbă, deşi au dovedit-o vremurile că doar clipele cu ade- 
vărat trăite şi iarba răzbesc prin lespezi, oricât de groase 
ar fi acestea, pentru a se închina luminii. Ca fir de iarbă, 
îndur lespezile şi tot aştept răzbitul spre lumină. Pănă 
una-alta, răzbesc înţelegându-le pe cele care au răzbit. 


ANEXĂ: 


Alex. LĂPEDATU: Meşterii 
bisericilor moldovene din sec. XVI 


„Pentru a doua jumătate a sec. XVI, nu posedăm 
absolut nici o ştire cu privire la meşterii întâilor lăcaşuri 
bisericeşti ale lui Bogdan Vodă Descălecătorul şi ale ur- 
maşilor săi Muşatini, iar pentru întreg sec. XV, abia dacă 
posedăm câteva asemenea ştiri: una, de la Alexandru cel 
Bun însuşi, care ne dă, într-un document, numele meșşte- 
rului polon ce a lucrat la ctitoriile sale!*, trei din vremea 


137 Apud N. lorga, Meşteşugul în pictură şi sculptură în trecutul 
românesc, în Istoria Românilor în chipuri şi icoane, III (Bucureşti 
1906), p 10. Cf. pentru întreaga cestiune, şi conferinţa Vechiul 

lui Ştefan cel Mare — numele a trei meşteri din acei mulți 
ce au trebuit să lucreze la bisericile şi mănăstirile cu care 


acest evlavios Domnitor a împodobit cuprinsul ţării sale: 


un zidar, lohannes Murator, care veni de la Lemberg!%, 


un cioplitor pietrar, Maistor lanoş, care a săpat frumoase- 


le inscripţii de pe mormintele domneşti de la Rădăuţi!“, 


şi un arhitect, loan Privana, care a zidit, la 1482, biserica 
Sf. Nicolae din cetatea Chiliei!%0... / dezvoltarea politică, 
economică şi bisericească (în ce priveşte catolicismul) în 
legătură de Polonia, ne indică că la zidirea întâilor lăca- 
şuri domneşti religioase din Moldova, meşterii poloni, în 
special din Galiţia, ca cei mai bine cunoscuţi, au trebuit 
să fie în primul loc întrebuinţaţi!“!. De la ei vin ele- 
mentele gotice ale vechii arhitecturi moldovene!%... / 
Aşadar, până la începutul sec. XVI, constructorii bise- 


meşteşug de clădire al Românilor, tipărită în aceeaşi publicaţie, v. Il 
(Bucureşti 1905). 

35 La 1479.— N. lorga, Relaţiile comerciale ale Țărilor noastre cu 
Lembergul, Bucureşti 1900, p. 13. 

E. Kozak, Die Inschriften aus der Bukowina, Wien 1903, p. 102 
+0 Apud N. Iorga, Basarabia noastră, Vălenii de Munte 1912, p. 26 
41 N. Iorga, Les €lements originaux de l'ancienne civilisation 
roumaine, Jassy 1911, p. 15, şi studiile citate mai sus, în nota 1. 

42 O verificare pe monumente, pentru timpurile vechi, nu mai e cu 
putinţă, căci, până la Ştefan cel Mare, nu ni s-a păstrat nimic întreg 
sau netransformat din tot ceea ce s-a zidit în Moldova înainte. 
Singură, biserica catolică din Baia a trăit mai mult. Descrierile ce 
avem despre ea (la A. Lăpedatu, Antichităţile de la Baia, în acest 
Buletin, anul II, p. 38 sq. şi, în traducere germană, în revista Die 
Karpathen, anul IV, No. 1 şi 2) şi ruinele de azi vădesc însă o 
construcţie specific gotică. Cf. N. Ghika-Budeşti, tot în acest Buletin, 
anul II, p. 65 sq. 

ricilor moldovene erau îndeosebi din Polonia!%. În prima 
jumătate a acestui secol, se produce însă o schimbare: 
meşterii de biserici încep a fi căutaţi în Ardeal. Aceasta se 
datoreşte lui Petru Vodă Rareş. Până la dânsul, cum am 
arătat, corespondenţa cu Bistriţa şi Braşovul nu cuprinde 
nici o mărturie în această privință. Trebuie deci să admi- 
tem că şi biserica Sf. Gheorghe din Suceava, fosta ca- 
tedrală mitropolitană a țării, începută de Bogdan cel Orb 
şi terminată de Ștefăniță Vodă!“, a fost construită tot cu 
meşteri din Polonia, de unde de altfel ctitorii au adus şi 
acea parte din materialul de construcţie ce nu se găsea sau 
nu se putea prepara în ţară — plumbul pentru învelit!%5... / 
Cel dintâi Voievod care se adresează bistriţenilor pentru 
astfel de meşteri, e, cum am zis, Rareş. Într-o scrisoare, 
de la 10 mai 1529, el roagă să i se trimită un zidar pri- 
ceput, ca să lucreze la cetatea Neamţului, făgăduind a-l 
plăti bine şi a-l lăsa să se întoarcă acasă fără piedică!*. 
Din cuprinsul acestei scrisori se confirmă ceia ce s-a emis 
mai sus, cum că, până atunci, nu se prea cunoşteau zidarii 
de peste munti în Moldova, căci altmintrelea Domnul n-ar 
fi putut declara vecinilor săi: „aflăm de la supuşii noştri 
că Domniile voastre aţi avea mulți meşteri zidari în cetă- 
țile voastre”!*. / Bistriţenii au satisfăcut cererea. Meş- 


143 Dacă corespondenţa Domnilor noştri din sec. XV cu Lembergul şi 
cu alte centre din Galiţia şi Podolia ni s-ar fi păstrat, precum ni s-a 
păstrat acea cu centrele ardelene, am fi înregistrat astăzi negreşit o 
sumă de preţioase ştiri în această privinţă. 

144 Pisania, la Kozak, op. cit., p. 133. 

145 Pentru Ștefăniță, v. Columna lui Traian, anul 1870, No. 45; pentru 
Bogdan, Documente Hurmuzaki, Il-3, p. 16. 

1% N. Iorga, Documente Hurmuzaki, XV, p. 317 

147 Idem, ibidem, |. c. 

terul solicitat e, negreşit, acel pentru a cărui retrimitere 
intervine Petru Vodă, două luni mai apoi, la 1 iulie!%... / 


Biserica Mirăuţilor din Suceava 


Un alt meşter zidar, cu care Rareş a avut afaceri, 
trebuie să fie acel Adrian, pentru care el intervine la 
Sfatul bistrițean, în 18 ianuarie 1536, cerând să i se facă 
dreptate împotriva lui Toma Pielarul, „comansor civitatis 
nostre bistriciensis”, care i-ar fi risipit o moştenire!*. Se 
pare deci că pe când acest Adrian lucra în Moldova, con- 
cetățeanul său pomenit, profitând de lipsa lui de acasă, i-a 
împrăştiat o avere de moştenire, ceea ce aflând păguba- 
şul, se plânse lui Petru Vodă, stăpânul Bistriţei, care 
interveni în favoarea lui... / Către sfârşitul domniei sale, 
Petru Vodă intervine la bistrițeni, des şi stăruitor, pentru 


1% Idem, ibidem, p. 325. 
1% dem, ibidem, p. 371. 

un alt meşter zidar. Ai noştri îi ziceau, desigur, Ion Zi- 
darul, saşii îl chemau Hans Maurer, iar scrisorile latineşti 
îl numesc lohannes Murator, Murarius, Cementarius şi 
Lapicida!%. Acesta nu era însă ardelean, ci supus mol- 
dovean, din Suceava!*!, refugiat la Bistriţa (fusese adus 
de Ştefan cel Mare de la Lemberg — n. n.), în următoarele 
împrejurări: primind de la Rareş, încă din întâia sa dom- 
nie, suma de 1.500 florini tătăreşti, spre a-i face o biserică 
de piatră, el construi greşit clădirea, din care cauză aceas- 
ta se dărâmă. Domnul zidi o alta, în alt loc, fără concursul 
meşterului, pe care îl ținu dator cu suma de bani pri- 
mită!5?. Neputând sau nevoind să se plătească, acesta, 
când cu expediţia lui Soliman cel Mare, din 1538, se refu- 
gie la Bistriţa!5%. De aci îl reclama mereu şi stăruitor 
bătrânul voievod, spre a-i construi biserica episcopiei din 
Roman sau o alta oarecare, căci, cum zicea el, în scrie- 
soarea de la 9 fevruarie 15461%, cu ajutorul lui Dum- 
nezeu, a început a zidi multe biserici. În zadar însă: 
meşterul, pretextând teamă şi boală, nu veni, cu toate că 
Rareş ţinea să asigure, atât pe el, cât şi pe bistrițeni, că-l 
cheamă nu să lucreze însuşi, ci numai să „învete“ pe alți, 
deci să conducă lucrarea!*5. / Din pricina refuzului lui lon 
Zidarul de a se întoarce în Moldova, se născu un îndelung 
proces, care, început de Petru Vodă, la 1546, înaintea 
Sfatului orăşenesc al Bistriţei şi susținut de Iliaş Vodă şi 


50 Jorga, Documente Hurmuzaki, XV, pp. 447-8, 455, 495,497 şi 
514. 
5! Idem, ibidem, p. 455 
52 Idem, ibidem, p. 447 
55 Idem, ibidem, pp. 518-9 
54 Idem, ibidem, p. 447. 
55 Idem, ibidem, pp. 441-8. 


134 


Alexandru Lăpuşneanu, înaintea Universităţii săseşti, se 
termină, zece ani în urmă, la 1556, înaintea Împăratului 
Ferdinand I, la Pojun. Fazele acestui proces, foarte inte- 
resante de altfel, nu pot fi expuse aci, întrucât ar constitui 
un prea greu balast pentru chestiunea ce ne preocupă... / 
Lăsând deci la o parte pe Ion Zidarul, revenim la meşterii 
de biserici ai lui Petru Vodă Rareş. Începând a clădi, în 
paralel, mai multe sfinte lăcaşuri, negreşit el trebuia să 
aibă pe lângă sine un mare număr de zidari. Dintre ei, 
însă, nu cunoaştem, până acum, decât prea puţini. Astfel, 
sunt cei trei meşteri, pe care Domnul îi cheamă, cu scrie- 
soarea din 4 martie 1546, de la Bistriţeni: Adrian, George 
şi Andrei, care primiseră bani de la magistrul Luca, fără 
a-şi fi împlinit, se vede, angajamentele!*. Şi aceştia se 
întorseseră deci acasă în cursul lucrării. / Cine era Luca, 
magistrul lor, ştim dintr-o scrisoare a lui Iliaş Vodă de la 2 
aprilie 1548: fusese tocmit de Rareş a construi biserica 
episcopală din Roman!S”, în locul lui Ion Zidarul, care, cu 
toate stăruințele ce se puneau, refuza totuşi a veni în 
Moldova. / Prost tratat de Episcopul Macarie, vestitul 
cronicar, care, ca ispravnic al clădirii, nu-i dădea mâncare 
şi băutură suficientă, Luca, cu tovarăşii săi, la care se vor 
mai fi adaos zidarii ceruţi tot de la bistriteni de Iliaş Vodă, 
la 18 februarie 1547'%, părăsi lucrarea, întorcându-se 
acasă. Astfel, zidirea bisericii se întrerupe, acum, a doua 
oară. Întâia oară fu în timpul lui Rareş, când cu stăruin- 
țele pentru venirea lui Ion Zidarul. Întreruperile aceste se 
confirmă de altminteri şi prin mărturia cuprinsă în 


156 dem, ibidem, pp. 47-8. 
157 Idem, ibidem, p. 463. 
158 Idem, ibidem, p. 460. 

pisanina bisericii, cum că lucrarea a durat opt ani!*”, câtă 
vreme orice biserică în timpul acela se zidea cel mult în 
doi-trei ani. Biserica episcopală din Roman fu terminată 
la 1550, sub Iliaş Vodă, care, împreună cu maică-sa 
Doamna Elena, rămase să continue şi să ducă la capăt 
locaşurile sfinte ale părintelui său. EI scrise, mai întâi, lui 
Luca, personal!%. Neputându-l însă decide să-și reia 
lucrul, se adresă Sfatului, la 2 aprilie 1548, cu rugămintea 
de a interveni pe lângă meşter în favoarea sa, căci, 
asigură Domnul, îi va plăti după învoiala făcută cu Rares, 
iar în ce priveşte tratamentul, a luat dispozițiuni în 
măsură a-l mulțumi, căci, în locul vlădicăi, a numit 
ispravnic al bisericii pe unul din boierii săi, care-i va da, 
lui şi lucrătorilor săi, mâncare şi băutură din destul, după 
pofta inimii lor!$!. E de crezut că, după această inter- 
venire, magistrul Luca şi-a reluat lucrul, căci, nu mult în 
urmă, biserica fu terminată... / Petru-Vodă Rareş e deci 
cel dintâi Domn care caută şi aduce meşteri din Ardeal 
pentru bisericile, mănăstirile şi cetățile sale. După dânsul, 
până la sfâărşitul secolului XVI, doi sunt Domnii ce se 
mai disting în Moldova prin monumentale fondaţii bise- 
riceşti: Alexandru Lăpuşneanu, cu Slatina, şi Petru Schio- 
pul, cu Galata. Ca şi precedesorul lor, ambii aduc meşteri 
din Ardeal. Iată mărturiile. Mai întâi, în ce priveşte Sla- 
tina, splendida mănăstire, care întrecea în proporții, în 
bogăţie şi frumuşeţe tot ce se zidise până atunci în 
Moldova. / Se cunosc începuturile acestei mănăstiri. 


159 Melchisedec, Cronica Romanului, | (Bucureşti 1874), p. 183-4. 
16 Iorga, Documente Hurmuzaki, XV, p. 465. 
161 Idem, ibidem, |. c. 

Pornită la 15531 şi continuată la 1555, cu toate că fu 
sfinţită la 15571%, ea nu fu definitiv terminată decât mult 
mai târziu, în a doua domnie a Ctitorului, după 1564, an 
în care Lăpuşneanu, vom vedea, întreprinde ultimele 
lucrări la Slatina. Încă din primăvara anului 1560, acest 
Voievod scria bistriţenilor, la 10 martie, că, cu voia Celui 
de sus, doreşte să înalțe câteva biserici de piatră, şi cum 
în Moldova sunt zidari puţini şi greu de căpătat, roagă a i 
se trimite de la dânşii, având mare lipsă de astfel de 
meșşteri!%. Îi trebuiau pentru Slatina, unde se lucra intens. 
Zece zile mai apoi, la 20 martie!S%, el trimite un om al său 
la Bistriţa, să cumpere anumite lucruri — câlți şi altele — 
de care avea nevoie la zidirea acestei mânăstiri. / Meşterii 
vor fi venit şi lucrurile trebuitoare i se vor fi adus, 
desigur, căci, în luna viitoare, la 6 aprilie, Domnul, după 
ce făcuse o intervenire anterioară, prin curteanul său 
Cristofor, scrie vecinilor săi, cerându-le meşteri pentru o 
fântână şi pentru alte lucrări, de care are cea mai mare 
trebuință. Ruga să i se trimită 20 sau chiar mai mulți 
astfel de meşteri, pe care-i va mulțumi cu prisos, se 
adaugă, ca în toate scrisorile de acest fel!%. Cererea 
aceasta, în ce priveşte meşterii fântânari, Lăpuşneanu o 
repetă la 13 mai acelaşi an!%. Era vorba desigur de o 
fântână tot pentru Slatina, acea pe care o comemora 
cândva inscripția din 1561, ce se găseşte, astăzi, pusă, 


52 Cronica lui Eftimie, la I. Bogdan, Vechile cronice moldoveneşti 
până la Urechia, Bucureşti 1891, p. 221. 

53 Cronica lui Urechie, la M. Kogălniceanu, Cronicele României, 
Bucureşti 1872, I, 210. 

54 lorga, Documente Hurmuzaki, XV, p, 556 

S5 Idem, ibidem, p. 556. 

5 Idem, ibidem, p. 557 

$7 Idem, ibidem, |. c. 

bineînţeles mai târziu, la casele egumeneşti ale mă- 
năstirii!68. / Tot pentru Slatina, cere Alexandru Vodă, de la 
bistrițeni, la 2 decemvrie 1564, nişte meşteri ţiglari!%. 
„Vă dăm de ştire”, le scria el, „că am zidit o mănăstire, 
numită Slatina, pe care n-am făcut-o încă perfectă, după 
hotărârea noastră: quod nondum perfecte iuxta statutum 
nostrum confecimus. Căci am decis s-o acoperim cu ţigle, 
cum se obişnuesc în alte părți: ur solentr in aliis 
regionibus. Şi fiindcă meşteri tiglari lipsesc la noi, ştiind 
că Domniile voastre aveți destui, vă rugăm să binevoiti a 
ne trimite şi nouă astfel de meşteri”. Apoi, după ce le 
dădea asigurările obişnuite pentru bună plată şi liberă 
întoarcere acasă, le arăta că la târgul Băii se găseşte lut 
foarte bun pentru fabricarea țiglelor. / Din această 
scrisoare, pe care am dat-o mai pe larg, rezultă că, până 
atunci, nu se obişnuia, în Moldova, acoperămintele de 
țigle, materialul îndătinat pentru învelit fiind şindila şi, în 
cazuri excepționale, pentru biserici însemnate, plumbul şi 
arama. Chiar si curţile domneşti din Suceava erau aco- 
perite cu şindilă. Şi aceasta până târziu, la începutul sec. 
XVII... / Între ultimii meşteri, pe care Lăpuşneanu îi 
cere de la bistrițeni, sunt acei pe care îi întrebuinţează la 
zidirea băii din laşi. E vorba de baia pe care o cunoşteam 
până aci numai din mărturia lui loan Zamoyski, de la 


15 Jorga, Inscriptii din Bisericile României, L, p. 45. 

15 Iorga, Documente Hurmuzaki, XV, p. 610. 

170 lorga, Documentele Bistriţei, L, p. 24: se cere cuie de şindilă „să 
acoperim curțile Măriei Dumisale Domnul nostru în oraş la 
Suceavă”. / În legătură cu această cestiune, e caracteristică mărturia 
arhitectului Romstorfer, care a dezgropat vechea cetate a Sucevei, că, 
în decursul întregii explorări, n-a găsit defel ţigle sau olane pentru 
acoperământ, ci numai resturi de plumb şi aramă. 

15951”! şi care, ştim astăzi sigur, se datorește lui Lăpuş- 
neanu. În adevăr, acest Domnitor, strămutând, în a doua 
sa domnie, capitala, de la Suceava, la Iaşi, simţi trebuinţa 
de a clădi şi aci o baie domnească, cum era şi se chema 
acea din vechea capitală a țării. Zidirea s-a făcut la 1564, 
cu ajutorul meşterilor de la Bistriţa, pe care Domnul îi 
cere cu scrisoarea sa de la 19 mai!7?, curând deci după ce 
se întoarse din Constantinopol, de unde adusese cu sine 
un arhitect special în construire de băi orientale, zise 
turceşti. / Aceasta o ştim din o altă scrisoare, de la 10 
iunie 1564, adresată bistriţenilor, ca lămurire la răspunsul 
pe care aceştia i-l dăduseră în chestiunea meşterilor 
ceruţi: că toți, ca de obicei, ar fi ocupați cu diferite lu- 
crări. Lăpuşneanu le arată că n-are trebuință de un meşter 
mare — cum se gândeau ei a-i trimite — ci de zidari 
comuni, meşteri obişnuiţi. „Nam magistrum primarium 
habemus”, scria, în numele Domnului moldovean, diacul 
său, Ştefan din Deși: era arhitectul pe care-l adusese 
din Constantinopol, să-i facă o baie după modelul celor 
de acolo. Aşa o şi făcu. Cancelarul Poloniei, Zamoyski, 
relatează că era o clădire mare „asiatici operis”!7?. / Din 
cele arătate mai sus, se vede că Lăpuşneanu a întrebu- 
ințat, în măsură mai mare decât Rareş, meşteri zidari 
ardeleni pentru lucrările sale. E şi explicabil, dat fiind 
faptul că legăturile lui cu Ardealul, în special cu Bistriţa 


171 Apud N. lorga, Istoria armatei româneşti, Vălenii de Munte 1910, 
1, p. 597, No. 3. 

172 Iorga, Documente Hurmuzaki, XV, p. 399. 

173 Idem, ibidem, p. 600. 

174 orga, Istoria armatei, |. c. — Cf. şi şi Lăpedatu, Baia domnească 
din Târgovişte, în acest Buletin, III, p. 89 sq., cu adausele dlui N. 
Iorga din Neamul românesc literar, IL, p. 563. 

şi Braşovul, sub raport economic, au fost mult mai 
intense!'5... 


SLATINA, E SE i | 


A doua categorie de meşteri bisericeşti sunt zu- 
grafii. Aceştia nu ne puteau veni, ca cei dintâi, de la 
vecinii catolici din Polonia şi Ungaria, ci ceva mai de 
departe, din Orientul bizantin grecesc al Ortodoxiei. Fap- 
tul e firesc şi nu cere dovezi. Din acest Orient au venit, 
deci, sau au trebuit să fie aduşi zugrafii celor mai vechi 
biserici şi mănăstiri moldovene. Numele lor ne sunt 
necunoscute şi probabil aşa ne vor rămâne pentru tot- 
deauna. Căci numai târziu de tot, la sfârșitul sec. XV sau 
începutul sec. XVI, un epitaf, cu data în parte distrusă!'€, 
ne atestă pe cel dintâi zugraf cunoscut până acum în ţara 


175 Vezi N. lorga, Documentele Bistriţei, |, prefaţă. 
176 Torga, Inscripții din Bisericile Romăniei, |, p. 6. 

de peste Milcov: „Gheorghe zugraful din părțile Tricalei“, 
înmormântat în biserica domnească a lui Ștefan cel Mare 
din Hârlău, poate deci zugraful acestuia. / Din faptul că s- 
a îngropat la Hârlău, unde marele Domn zidise un palat, 
în care au rezidat şi urmaşii săi, Bogdan, Ștefăniță şi 
Rareş, reiese că Gheorghe zugraful, ca meşter de calitate 
superioară, se bucura de cinste deosebită, căci pare a fi 
avut chiar rang de boierie (stolnic), dacă cumva întregirea 
lecturii din inscripţie e sigură. / Tot în o astfel de situaţie 
deosebită întâlnim şi pe al doilea zugraf, ce cunoaştem în 
Moldova, pe Toma Zugraful lui Petru Vodă Rareş, care, 
într-o mărturie dată Bistriţenilor, la 6 mai 1541, îşi zice 
„Thomas Zograph de Chochavia, spectabilis et magnifici 
domini moldaviensis, Petri Wayvode, familiaris”!7. Fra 
deci curtean al Domnului, trăind pe lângă dânsul la 
Suceava”178 


177 Iorga, Documente Hurmuzaki, XV, p. 400. 

178 Lăpedatu, Alex., Cercetări istorice cu privire la meşterii 
bisericilor moldovene / din sec. XVI, în Buletinul Comisiunii 
Monumentelor Istorice, anul V, fasc. 17, ianuarie-martie 1912, pp. 
23-29 

Refacerea monumentelor de artă medievală nu a însem- 
nat, totuşi, un acces direct la perspectivele acelor vremuri, 
pentru că era greu de recuperat o arhitectură căreia i s-au 

GENERAL AL ROMÂNIEI 
COMPUS DIN şoo TABLOURI REPRESENTÂND: MONUMENTELE ISTORICE ŞI CONTIMPORANE, POSIȚIUNI 
PITORESCI, DOMENIUL CORONEI ŞI COSTUME NATIONALE, CU DESCRIIREA ISTORICA SI PITOREASCĂ. 


AUTOR ALEX. ANTONIU 1901. 


adus numeroase modificări, de-a lungul veacurilor, iar 
frescele, la rândul lor, au fost, o vreme reînnoite, de zu- 
grafi care au pictat peste zugrăvelile vechi. 

